
ĮVADAS 
Minios era / 17 


Dabartinio amžiaus evoliucija. Didieji civilizacijos pokyčiai kaip tautų mąs- 
tymo padarinys. Šiuolaikinis tikėjimas minios galia. Minia keičia tradicinę 
valstybės politiką. Kaip liaudies klasės ateina į valdžią ir kaip pasireiškia 
jų galia. Neišvengiami minios valdžios padariniai. Minia ne tik griauna. Mi- 
nia sugriauna nusenusias civilizacijas. Visuotinis minios psichologijos ne- 
išmanymas. Minios studijų svarba įstatymų leidėjams ir kitiems valstybės 
veikėjams. 


PIRMA KNYGA 
Minios siela 


PIRMA DALIS 


Bendrieji minios bruožai. 

Minios mąstymo vientisumo dėsnis / 29 
Minios sandara psichologiniu požiūriu. Miniai sudaryti neužtenka gausaus 
individų sambūrio. Psichologinės minios bruožai. Minios individų idėjų ir 
jausmų kryptingumas ir asmenybių išnykimas. Minią valdo veiksniai, kurių ji 
nesuvokia. Cerebrinio gyvybingumo išnykimas ir meduliarinio gyvybingumo 
viršenybė. Menkas intelektas ir didelė jausmų kaita. Minios jausmai gali būti 
geresni ar blogesni nei minią sudarančių individų. Minia gali būti ir didvyriš- 
ka, ir nusikalstama. 


ANTRA DALIS 
Minios jausmai ir moralė / 40 


5 1. Minios impulsyvumas, nepastovumas, dirglumas. Minia pasiduoda išori- 
niams stimulams ir nuolat kinta. Minios impulsai yra tokie valdingi ir nenugali- 
mi, kad užgožia asmeninės naudos poreikį. Minia nieko neapgalvoja iš anksto. 
Rasės poveikis. 5 2. Minios imlumas įtaigai ir patiklumas. Minios paklusnumas 
pasiūlymui. Minios mąstymo atkurti vaizdai laikomi tikrove. Kodėl visi minios 
individai regi panašius vaizdus. Minia sulygina išminčių ir kvailį. Įvairūs iliu- 
zijų pavyzdžiai, būdingi visiems minios individams. Negalima pasitikėti jokiu 
minios liudijimu. Daugybės liudininkų parodymų sutapimas yra pats nepatiki- 
miausias fakto įrodymas. Menka istorinių knygų vertė. 5 3. Perdėti ir pernelyg 
paprasti minios jausmai. Minia nepripažįsta nei dvejonių, nei svyravimų ir 
nuolat eina į kraštutinumus. Minios jausmai nebūna santūrūs. 5 4. Minios 
netolerancija, autoritarizmas ir konservatizmas. Minios jausmų priežastys. 
Minios vergiškumas ir pataikavimas stipriai valdžiai. Momentiniai revoliuciniai 
minios instinktai dera su jos konservatyvumu. Minia nesąmoningai priešinasi 
pokyčiams ir pažangai. 5 5. Minios moralė. Minios moralė gali priklausyti nuo 
įtaigos: minios moralė gerokai mažesnė arba gerokai didesnė už jos indivi- 
dų moralę. Paaiškinimas ir pavyzdžiai. Minią retai veda tie motyvai, kurie 
dažniausiai būdingi pavieniam individui. Moralizuojantis minios vaidmuo. 


TREČIA DALIS 
Minios idėjos, samprotavimai ir vaizduotė / 62 


5 1. Minios idėjos. Pagrindinės ir šalutinės idėjos. Kaip vienu metu gali egzis- 
tuoti prieštaringos idėjos. Didžiųjų idėjų transformacija į minios suvokimo 
lygmenį. Socialinė idėjų įtaka nepriklauso nuo jų teisingumo. 5 2. Minios 
samprotavimai. Miniai samprotavimai nedaro įtakos. Minios samprotavimai 
visada menki. Minia idėjas susieja tik tariama analogija ar seka. 5 3. Minios 
vaizduotė. Minios vaizduotės galia. Minia mąsto tarpusavyje nesusijusiais 
vaizdiniais. Minią ypač jaudina nepaprastumas. Stebuklai ir legendos yra ci- 
vilizacijos ramsčiai. Liaudies vaizduotė visada buvo valstybės žmonių galios 
pagrindas. Kaip pasireiškia įvykiai, įaudrinantys minios vaizduotę. 


KETVIRTA DALIS 


Religinės formos, 
kuriomis pagrįsti minios įsitikinimai / 72 
Kas sukelia religinį jausmą. Religinis jausmas nepriklauso nuo dievybės gar- 
binimo. Religinio jausmo bruožai. Įsitikinimų, įgijusių religijos formą, galia. 
Įvairūs pavyzdžiai. Liaudies dievai nedingsta. Naujosios dievybės. Religinės 
ateizmo formos. Šių sąvokų svarba istoriniu požiūriu. Reformacija, Šv. Bar- 
tolomėjaus naktis, Teroro laikotarpis ir kiti panašūs įvykiai yra religinių mi- 
nios jausmų, o ne pavienių individų padarinys. 


ANTRA KNYGA 
Minios nuomonė ir tikėjimas 
PIRMA DALIS 


Netiesioginiai minios nuomonę 
ir tikėjimą lemiantys veiksniai / 81 


Parengiamieji minios tikėjimo veiksniai. Minios tikėjimas priklauso nuo nuo- 
dugnaus parengimo. Įvairių tikėjimo veiksnių aptarimas. 5 1. Rasė. Vyrau- 
janti rasės įtaka. Rasė perduoda protėvių pasiūlymus. 5 2. Tradicijos. Tra- 
dicijos yra rasės sielos sintezė. Socialinė tradicijų svarba. Kodėl taip reika- 
lingos tradicijos tampa kenksmingos. Minia atkakliai laikosi tradicinių idėjų. 
5 3. Laikas. Tikėjimas pamažu atsiranda ir pamažu išnyksta. Laikui bėgant iš 
sumaišties gali atsirasti tvarka. 5 4. Politinės ir socialinės santvarkos. Klai- 
dingas jų reikšmės supratimas. Santvarkų įtaka yra labai maža. Santvarka 
yra ne priežastis, o padarinys. Tauta negali pasirinkti santvarkos, kuri jai 
atrodo geriausia. Santvarkos yra tik pavadinimai, o tie patys pavadinimai 
reiškia skirtingus dalykus. Kaip gali atsirasti santvarka. Kai kurioms tautoms 
būtina teoriškai bloga santvarka, pavyzdžiui, centralizacija. 5 5. Švietimas 
ir ugdymas. Klaidingos šiuolaikinės idėjos apie mokymo įtaką miniai. Statis- 
tinės nuorodos. Demoralizuojanti lotynų švietimo sistema. Kokia galėtų būti 
mokymo įtaka. Įvairių tautų pavyzdžiai. 


ANTRA DALIS 
Tiesioginiai minios nuomonių veiksniai / 101 

$ 1. Vaizdai, žodžiai ir formulės. Žodžių ir formulių magija. Žodžių jėga 
yra susijusi su vaizdiniais, kuriuos žodžiai primena nepriklausomai nuo jų 
tikrosios prasmės. Vaizdiniai keičiasi kintant epochoms ir rasėms. Žodžių 
išsivadėjimas. Kelių dažnai vartojamų žodžių svarbūs reikšmės pokyčiai. 
Politinė tendencija pervardinti senus dalykus, kai senieji pavadinimai nebe- 
patinka miniai. Žodžių reikšmės kitimas priklausomai nuo rasės. Skirtingos 
žodžio demokratija reikšmės Europoje ir Amerikoje. 5 2. Iliuzijos. Jų svarba. 
Iliuzijos būdingos visų civilizacijų raidai. Iliuzijų socialinė būtinybė. Minia 
visuomet teikia pirmenybę iliuzijoms, o ne tiesai. 5 3. Patirtis. Tik patirtis 
minios sieloje gali įdiegti reikalingas tiesas ir išnaikinti pavojingas iliuzijas. 
Patirtis veiksminga, kai dažnai kartojasi. Miniai įtikinti būtinos patirties ver- 
tė. 5 4. Protas. Jo neveiksmingumas miniai. Minia vatdoma tik paveikiant 
jos nesąmoningus jausmus. Logikos reikšmė istorijoje. Neįtikėtinų įvykių 
slaptos priežastys. 


TREČIA DALIS 
Minios lyderiai ir jų įtaigos priemonės / 115 

5 1. Minios lyderiai. Minios individų instinktyvus poreikis paklusti lyderiui. 
Lyderio psichologija. Tik lyderis gali įkurti tikėjimą ir valdyti minią. Būtinas 
lyderio despotizmas. Lyderių klasifikacija. Valios vaidmuo. 5 2. Lyderio įta- 
kos priemonės: teigimas, kartojimas, užkrėtimas. Šių veiksnių reikšmė. Kaip 
užkrėtimas apima visus visuomenės sluoksnius: nuo žemiausių iki aukščiau- 
sių. Liaudies nuomonė gali greitai virsti visuotine nuomone. 5 3. Autoritetas. 
Autoriteto apibrėžimas ir klasifikacija. Įgytas ir asmeninis autoritetas. |vai- 
rūs pavyzdžiai. Kaip autoritetas sunyksta. | 


KETVIRTA DALIS 
Ribotas minios tikėjimo ir nuomonių kintamumas / 136 


5 1. Pastovus tikėjimas. Kai kurių visuotinių tikėjimų pastovumas. Tai civili- 
zacijos vedliai. Tikėjimą išnaikinti sunku. Kodėl kai kurioms tautoms neto- 
lerancija yra dorybė. Visuotinio tikėjimo filosofinis absurdas netrukdo jam 
plisti. 5 2. Minios kintančios nuomonės. Nuomonių, kurios nekyla iš visuoti- 


nių tikėjimų, didelė kaita. Regimi idėjų ir tikėjimų pokyčiai per mažesnį nei 
šimto metų laikotarpį. Tikrasis šių pokyčių mastas. Reiškiniai, kuriuos veikia 
permainos. Šiandienos visuotinio tikėjimo nykimas ir didžiulis spaudos išpti- 
timas paspartina nuomonių kaitą. Kaip minios nuomonės daugumai įdiegia 
abejingumą. Vyriausybės nebepajėgia formuoti nuomonės ir jai vadovauti. 
Šiandienos nuomonių įvairumas apsaugo nuo nuomonės tironijos. 


TREČIA KNYGA 
Minios kategorijų klasifikacija 
ir aprašymas 


PIRMA DALIS 
Minios klasifikacija / 151 


Minios klasifikacija. 5 1. Heterogeninės minios. Jų skirstymas. Rasės įtaka. 
Minios siela tiek silpnesnė, kiek stipresnė rasės siela. Rasės siela atspindi 
civilizaciją, o minios siela - barbarybę. 5 2. Homogeninės minios. Jų skirsty- 
mas. Sektos, kastos, klasės. 


ANTRA DALIS 
Vadinamoji nusikalstama minia / 156 


Vadinamoji nusikalstama minia. Minia gali būti nusikalstama teisiniu, bet 
ne psichologiniu požiūriu. Visiškas minios veiksmų nesąmoningumas. Įvairūs 
pavyzdžiai. „Rugsėjininkų“ psichologija. Jų mąstymas, jausmai, žiaurumas 
ir moralė. 


TREČIA DALIS 
Prisiekusiųjų teismas / 161 


Prisiekusiųjų teismas. Bendrieji prisiekusiųjų požymiai. Statistika rodo, kad 
prisiekusiųjų teismo sprendimai nepriklauso nuo jo sudėties. Kaip paveikia- 
mi prisiekusieji. Silpnas mąstymo poveikis. Garsių advokatų įtaigos metodai. 
Nusikaltimai, kuriems prisiekusieji yra labai atlaidūs arba labai griežti. Pri- 
siekusiųjų institucijos nauda ir pavojus, kuris kiltų ją pakeitus teisėjais. 


KETVIRTA DALIS 

Rinkėjų minia / 169 
Bendrieji rinkėjų minios požymiai. Kaip ji įtikinama. Kandidatui privalomi 
pranašumai. Autoriteto svarba. Kodėl darbininkai ir valstiečiai retai pasiren- 
ka kandidatus iš savo klasės. Žodžių ir formulių poveikis rinkėjui. Bendrieji 
rinkimų iškalbos bruožai. Kaip formuojama rinkėjų nuomonė. Politinių komi- 
tetų galia. Jie atstovauja pavojingiausią tironijos formą. Revoliuciniai komi- 
tetai. Visuotinio balsavimo, nors ir menkos psichologinės vertės, atsisakyti 
negalima. Kodėl balsavimo rezultatai išliktų tie patys, jei balsuoti galėtų tik 
viena piliečių klasė. Ką atskleidžia visuotinis balsavimas įvairiose šalyse. 


PENKTA DALIS 
Parlamentinės asamblėjos / 179 


Parlamentinė minia turi daugumą heterogeninės neanoniminės minios ben- 
drųjų požymių. Nuomonių paprastumas. Įtaiga ir jos ribotumas. Nekintamos 
ir nepalenkiamos nuomonės; kintančios nuomonės. Kodėl vyrauja abejonė. 
Lyderių vaidmuo. Autoriteto priežastis. Lyderiai yra tikrieji asamblėjos šei- 
mininkai - balsuojanti mažuma. Absoliuti lyderių galia. Jų iškalbos bruožai. 
Posakiai ir vaizdiniai. Psichologinė būtinybė: lyderiai paprastai turi būti ti- 
kintys ir riboto akiračio. Neautoritetingo pranešėjo argumentai negali būti 
priimti. Gerų ar blogų jausmų perdėjimas asamblėjose. Asamblėjos auto- 
matizmas. Konvento sesijos. Kada asamblėja praranda minios požymius. 
Specialistų įtaka specialiaisiais klausimais. Visų šalių parlamentinės tvar- 
kos pranašumai ir pavojai. Parlamentinė tvarka, pritaikyta šiuolaikiniams 
poreikiams, iš tiesų yra lėšų švaistymas ir laipsniškas laisvės suvaržymas. 
Išvados. 

Visuma bendrų bruožų, kuriuos visi vienos rasės individai pa- 
veldi ar perima iš aplinkos, yra rasės siela. 

Šie iš protėvių paveldėti bruožai labai pastovūs. Tačiau, kai 
kokia nors dingstimi trumpam susiburia tam tikras žmonių 
skaičius, stebėjimai rodo, kad prie jų senųjų bruožų prisideda 
naujų požymių, kurie kartais labai skiriasi nuo įprastų rasės 
bruožų. 

Šių bruožų visuma sudaro bendrą, galingą, bet tik akimir- 
kos sielą. 

Istorijoje minia visuomet buvo įtakinga, tačiau niekada 
taip stipriai kaip dabar. Nesąmoninga minios veikla, pakei- 
čianti sąmoningą individų veiklą, yra vienas dabartinio am- 


Žiaus požymių. 


* Šiame veikale, kuris pirmą kartą išleistas 1895 metais, niekas nebuvo pa- 
keista. Jame išdėstytos idėjos tuo metu atrodė paradoksalios, bet šiandien 
jau laikomos klasikinėmis. Minios psichologija išversta į daug kalbų: anglų, 
vokiečių, ispanų, rusų, švedų, čekų, lenkų, turkų, arabų, japonų ir kt. Į ara- 
bų kalbą išvertė Kairo teisingumo ministras Fathy Pacha. Vertimo į japonų 
kalbą pradžioje pridėtas barono Motono straipsnis apie autoriaus darbus. 
Pastarasis tuomet dirbo ambasadoriumi Sankt Peterburge, paskui tapo Ja- 


ponijos užsienio reikalų ministru. 

ĮVADAS 


Minios era 


Dabartinio amžiaus evoliucija. Didieji civilizacijos pokyčiai kaip tautų 
mąstymo padarinys. Šiuolaikinis tikėjimas minios galia. Minia keičia tra- 
dicinę valstybės politiką. Kaip liaudies klasės ateina į valdžią ir kaip 
pasireiškia jų galia. Neišvengiami minios valdžios padariniai. Minia ne 
tik griauna. Minia sugriauna nusenusias civilizacijas. Visuotinis minios 
psichologijos neišmanymas. Minios studijų svarba įstatymų leidėjams ir 
kitiems valstybės veikėjams. 


Iš pažiūros atrodo, kad didžiulius sukrėtimus prieš civi- 
lizacijos perversmą nulemia reikšmingi politiniai poky- 
čiai: svetimšalių invazija ar dinastijos nuvertimas. Tačiau 
kruopšti tokių įvykių analizė atskleidžia už tariamų prie- 
žasčių slypinčią tikrąją priežastį — tai reikšmingas tautos 
pažiūrų pokytis. 

Tikrosios istorinės permainos — ne tos, kurios stebina 
didybe ir prievarta. Vieninteliai svarbūs pokyčiai, atnau- 
jinantys civilizaciją, yra pažiūrų, koncepcijų ir tikėjimų 
kaita. O reikšmingi įvykiai yra tik akivaizdus nemato- 


mų jausmų perversmo padarinys. Tačiau tokie pokyčiai 


vyksta retai, nes stabiliausias rasės aspektas yra paveldi- 
mas jausmų pagrindas. 

Dabartinis laikmetis yra vienas tų kritinių laikotar- 
pių, kuriuo vyksta mąstymo pasikeitimas. 

Šį pokytį lemia du svarbūs veiksniai: religinių, poli- 
tinių ir socialinių pažiūrų, sudarančių civilizacijos pa- 
grindą, žlugimas ir naujų mąstymo bei egzistencijos są- 
lygų, nulemtų šiuolaikinio mokslo ir technologijų, su- 
kūrimas. 

Praeities idėjos, nors jau ginčijamos, vis dar labai įta- 
kingos, o naujosios, kurios turėtų pakeisti atgyvenusias, 
dar tik atsiranda; taigi dabartinis amžius yra pereinama- 
sis tarpsnis, sumaišties laikotarpis. 

Šiuo metu nelengva nuspėti, kas išsirutulios iš šio 
ganėtinai chaotiško laikotarpio. Kokiomis pamatinėmis 
idėjomis remsis ateities visuomenė? To dar nežinome. 
Tačiau jau dabar galima numatyti, kad visuomenės or- 
ganizacinę struktūrą gerokai nulems nauja jėga, šių laikų 
valdovė — minia. Ji vienintelė pakyla virš daugybės at- 
gyvenusių idėjų griuvėsių, virš nuverstų valdžių ir, regis, 
greitai absorbuoja kitas jėgas. Netgi kai išsivadėja senieji 
tikėjimai, kai vienas po kito nugriūva atraminiai visuo- 
menės stulpai, vienintelei minios galiai niekas negresia, 
negana to, jos autoritetas vis stiprėja. Taigi amžius, į kurį 
įžengėme, bus MINIOS ERA. 

Vos prieš šimtmetį pagrindinė įvykių varomoji jėga 
buvo tradicinė valstybės politika ir kunigaikščių var- 
žybos, o minios nuomonės dažniausiai nebuvo paiso- 
ma. Dabar priešingai — politinė tradicija, individualios 
monarchų pažiūros ir valdovų konkurencija turi mažai 
įtakos, viršiausias yra minios balsas. Ji primeta savo va- 
lią karaliams, o šie turi išgirsti jos balsą. Tautų likimai 
sprendžiami nebe kunigaikščių tarybose, bet minios 
sieloje. 

Liaudies klasių atėjimas į politiką ir pamažu didė- 
janti jų transformacija į valdančiąsias klases yra vienas 
svarbiausių mūsų epochos — pereinamojo laikotarpio — 
ženklų. Kitaip nei gali pasirodyti, visuotinio balsavimo 
įvedimas — ilgą laiką visuotinio balsavimo įtaka buvo 
menka — nėra šio politinio pokyčio esminis bruožas. Mi- 
nios galia stiprėjo iš pradžių propaguojant tam tikras idė- 
jas, kurios pamažu įsitvirtino žmonių sąmonėje, o paskui 
individams buriantis į organizacijas, siekiančias įgyven- 
dinti tam tikras koncepcijas. Organizuodamasi minia 
suformulavo, jeigu ne teisingų, tai bent aiškiai apibrėžtų 
ir sau naudingų idėjų ir suvokė savo galią. Minia kuria 
konsorciumus, prieš kuriuos kapituliuoja visos valdžios, 
steigia profesines sąjungas, kurios bando sureguliuoti 
darbo ir užmokesčio sąlygas nepaisydamos ekonomikos 


dėsnių. Minia į parlamentines asamblėjas siunčia savo at- 

stovus, kurie negali savarankiškai veikti savo iniciatyva, 
bet tik atlieka komitetų atstovų funkcijas. 

Šiandien minios reikalavimai tampa vis aiškesni: ji 
bando iš pagrindų sugriauti šiuolaikinę visuomenę ir 
grąžinti ją į pirmykštį komunizmą, kuris buvo įprasta 
bendruomenės būsena prieš civilizacijos aušrą. Apribo- 
ti darbo valandas, nacionalizuoti šachtas, geležinkelius, 
gamyklas ir žemę, vienodai padalyti produktus, nušalin- 
ti nuo valdžios aukštesnes klases ir paaukštinti liaudies 
klases, ir t. t. — tokie yra minios reikalavimai. 

Ne itin gebanti samprotauti minia, pasirodo greita 
veikti. Dabartinė organizacija miniai suteikia milžiniš- 
ką jėgą. Dogmos, kurios šiandien tik atsiranda, greitai 
įgis senųjų dogmų galią, t. y. stiprią, tironišką, diskusijos 
nepripažįstančią jėgą. Dieviška minios teisė pakeičia die- 
višką karalių teisę. 

Mūsų buržuazijos mėgstami rašytojai, geriausiai at- 
stovaujantys kiek ribotas jos idėjas ir ne itin tolerantišką 
nuomonę, primityvų skepticizmą ir kartais didelį egoiz- 
mą, susidūrę su naująja stiprėjančia jėga, puola į paniką 
ir į kovą su žmonių mąstymo pakrikimu, beviltiškai šau- 
kiasi moralinių kadaise jų pačių paniekintos Bažnyčios 
jėgų. Jie kalba apie mokslo bankrotą ir primena seniai 
žinomas tiesas. Tačiau šie naujieji atsivertėliai pamiršta, 


kad jau per vėlu. Nors malonė juos palietė, ji neturės tos 

pačios galios sieloms, kurioms beveik nerūpi pomirtinis 
gyvenimas. Minia jau nenori dievų, kurių vakar išsiža- 
dėjo jos vedliai. Jokia jėga — nei Dievas, nei žmogus — 
neprivers upės tekėti atgal. 

Nebuvo jokio mokslo bankroto ir mokslas neturi nie- 
ko bendro nei su dabartine intelektualine sumaištimi, 
nei su iš pastarosios kylančia jėga. Mokslas pažadėjo tiesą 
ar bent protui suvokiamų ryšių pažinimą, tačiau niekada 
nežadėjo nei taikos, nei laimės. Mokslas visiškai abejin- 
gas žmonių jausmams — visai negirdi mūsų dejonių, ir jo 
išguitų iliuzijų jau niekas nesugrąžins. 

Bendri simptomai visose tautose rodo, kad minios ga- 
lia sparčiai stiprėja, ir nepasitvirtina mūsų lūkesčiai, kad ji 
netrukus nustos augti. Taigi teks susitaikyti su viskuo, kas 
mūsų laukia. Kaltinimai ir priekaištai yra tik tušti žodžiai. 
Galimas dalykas, minios atėjimas į valdžią žymi paskuti- 
nius Vakarų civilizacijos etapus ir grįžimą prie anarchi- 
jos, kuri įsivyrauja prieš gimstant naujai visuomenei. Vis 
dėlto gal šiems padariniams įmanoma užkirsti kelią? 

Ankstesnių išsivadėjusių civilizacijų griūtys išryškino 
pagrindinį minios vaidmenį. Istorija moko, kad mora- 
linėms jėgoms, kurios yra tarsi visuomenės armatūra, 
prarandant įtaką, civilizaciją galų gale pribaigia nesą- 
moninga ir brutali masė, pagrįstai vadinama barbarais. 


Ankstesnes civilizacijas sukurdavo ir plėtodavo nedidelė 

intelektualios aristokratijos grupė, o minia šio vaidmens 
dar niekada neatliko. Pastaroji gali tik naikinti. Miniai 
viešpataujant, visada įsivyrauja netvarka ir sumaištis. 
Civilizacija sukuria pastovias taisykles, įveda drausmę, 
instinktus suvaldo protu, numato ateities perspektyvą, 
palaiko aukštą kultūros lygį, o minia, palikta pati sau, 
šių sąlygų niekada nesukurs. Jos griaunamoji galia veikia 
kaip mikrobai, paspartinantys lavonų irimą. Kinivarpų 
išėstą civilizacijos statinį minia visada sulygina su žeme. 
Tada jos vaidmuo ypač išryškėja. Akla masių jėga aki- 
mirkai tampa vienintele istorijos filosofija. 

Ar taip atsitiks ir su mūsų civilizacija? Yra pagrindo 
būgštauti, nors kol kas tiksliai nežinome. 

Tačiau kad ir kas atsitiktų, teks nusileisti minios val- 
džiai, nes pažinimo troškimas pamažu išvartė visas kliū- 
tis, galinčias ją sulaikyti. 

Minia, apie kurią imta tiek daug kalbėti, mums, deja, 
menkai pažįstama. Profesionalūs psichologai, visada gy- 
venę toli nuo minios, į ją beveik nekreipdavo dėmesio, o 
domėjosi ja tik kaip potencialiu nusikaltėliu. Be abejo- 
nės, minia nusikalsta, tačiau gali būti ir dora, netgi did- 
vyriška ir visokia kitokia. Minios nusikalstamumas yra 
"tik vienas jos psichologijos aspektas, kuris neatskleidžia 
visos jos psichikos sąrangos; lygiai taip pat negalime pa- 


žinti individo vien tik iš jo ydų. 

Tiesą sakant, pasaulio valdovai, religijų ar imperijų 
pradininkai, visų tikybų apaštalai, žinomi valstybės vei- 
kėjai, o kuklesnėje srityje mažų bendruomenių vadovai 
buvo nesąmoningi psichologai, instinktyviai pažįstantys 
minios sielą, dažnai netgi puikiai. Todėl jie lengvai tap- 
davo minios vedliais arba vadovais. Napoleonas nuosta- 
biai perprato prancūzų minios psichologiją, tačiau visiš- 
kai nepažinojo kai kurių kitų rasių minios'. Dėl šio ne- 
išmanymo jis pradėjo karus su Ispanija ir Rusija ir gavo 
atkirtį, kuris paspartino jo žlugimą. 

Minios psichologija ypač pravarti valstybės vyrui, 
kuris nori, jeigu ne valdyti minią — tai šiais laikais labai 
sunku, — tai bent išvengti visiškos jos tironijos. 

Tik įgijus minios psichologijos žinių galima suprasti, 
kad impulsyvi minios prigimtis mažai pasiduoda įstaty- 
mų ir institucijų kontrolei ir kad minia negali laikytis 
jokios jai neprimetamos nuomonės. Minia nepaklūsta 
taisyklėms, pagrįstoms grynu teoriniu teisingumu ar 
objektyvumu. Ją patraukti gali tik tai, kas ją jaudina ir 
vilioja. Ar įstatymų leidėjas, norintis įvesti naują mokes- 
tį, turėtų pasirinkti teoriškai teisingiausią? Jokiu būdu. 
Galimas dalykas, miniai labiausiai patiktų neteisingiau- 
' Šių minių neperprato nė įžvalgiausi Napoleono patarėjai. Taleiranas (Talley- 

rand) rašė: „Ispanija priims jo kareivius kaip išlaisvintojus.“ O ji juos pasitiko 


kaip plėšrius žvėris. Tai numatyti galėjo tik psichologas, žinantis apie pavel- 


dimus rasės instinktus. 

sias, bet ne toks akivaizdus ir iš pažiūros neužkraunan- 
tis didelės naštos. Taigi minia visada priims netiesioginį 
mokestį, net labai didelį: kasdienis cento dalies dydžio 
mokestis, atskaitomas nuo suvartojamų prekių ar pa- 
slaugų, neverčia keisti įpročių ir todėl beveik nepiktina 
minios. Tačiau pakeiskite jį proporcingu mokesčiu nuo 
algos ar kitų pajamų, atskaitomu vienu mokėjimu, ir 
jis sukels visuotinį nepasitenkinimą, nors būtų dešimt 
kartų mažesnis nei pirmuoju atveju sumokėta suma. 
Nematomus kasdienius centus pakeitusi galutinė, gana 
didelė suma padaro įspūdį, o surinkta pamažu ji būtų 
likusi nepastebėta, nes šiam ekonominiam metodui per- 
prasti reikia tam tikro įžvalgumo, kokio minia papras- 
tai netufi. 

Šis paprastas pavyzdys labai aiškiai atskleidžia minios 
mentalitetą. Tai neliko nepastebėta tokio psichologo 
kaip Napoleonas, tačiau šiuolaikiniai įstatymų leidėjai, 
nepažįstantys minios sielos, šio principo nepaiso. Iš pa- 
tirties jie dar neišmoko, kad žmonės nesivadovauja vien 
grynojo proto rekomendacijomis. 

Minios psichologiją galima pritaikyti daugeliu atvejų. 
Šios srities žinios padeda paaiškinti daugybę istorinių ir 
ekonominių reiškinių, kurie kitaip būtų nesuprantami. 

Net jeigu prie minios psichologijos traukia tik smal- 


sumas, vis tiek verta pasiduoti pagundai. Juk įdomu iš- 


24 


tyrinėti žmonių veiklos motyvus kaip kokį mineralą ar 


augalą. 


Mūsų minios sielos studija yra viso labo trumpa sin- 


tezė, paprasta mūsų ieškojimų reziumė. Pateiksime tik 


keletą patariamųjų nuomonių. Kiti galės kasti giliau. 


Šis darbas yra tik neištyrinėtos teritorijos žemėlapio es- 


kizas*. 

Pavieniai autoriai, besidomintys minios psichologija, tyrinėjo, kaip jau sa- 
kiau, tik minios nusikalstamumą. 

Pats tai nagrinėju tik trumpame skyrelyje, o skaitytojui šia tema pasiūlyčiau 
Tardė (Tarde) tyrimus ir Sigelės (Scipio Sighele) knygelę Nusikalstama minia 
(La Foule criminelle). Pastarajame darbe nėra jokios autoriaus asmeninės idėjos, 
bet tai psichologams labai vertingų faktų rinkinys. Beje, mano išvados apie 
minios nusikalstamumą ir moralę visiškai priešingos šių dviejų autorių išva- 
doms. 

Įvairiuose veikaluose, ypač Socializmo psichologijoje (La Psychologie du Socialisme), 
aprašiau keletą minią valdančių psichologinių nuostatų ir jų padarinių. Visa 
tai taikytina įvairiose situacijose. Briuselio karališkosios konservatorijos di- 
rektorius ponas Gevertas (A. Gevaert) neseniai atrado nuostabų būdą, kaip 
pritaikyti taisykles, taikliai jo pavadintas „minios menu“, kurias pristatė- 
me darbe apie muziką. „Jūsų du darbai, — rašė iškilusis profesorius, prieš 
išsiųsdamas man savo veikalą, - man padėjo išspręsti problemą, kuri atro- 
dė neįveikiama: minia nuostabiai įsijaučia į šiuolaikinį ar senovinį, vieti- 
nį ar užsienio, paprastą ar sudėtingą muzikos kūrinį, jei tik jis atliekamas 
meistriškai, o muzikantus veda entuziastingas dirigentas.“ Ponas Gevertas 
nuostabiai atskleidžia, kodėl „kūrinį, kurio nesupranta muzikai emeritai, 
skaitantys partitūrą darbo kabinetuose, kartais iš karto priima net tie klau- 
sytojai, kuriems visiškai svetima atitinkama kultūra.“ Jis taip pat puikiai 
paaiškina, kodėl kai kurie kūriniai nepalieka estetinio įspūdžio. 

PIRMA KNYGA 
Minios siela 


PIRMA DALIS 


Bendrieji minios bruožai 
Minios mąstymo vientisumo dėsnis 


Minios sandara psichologiniu požiūriu. Miniai sudaryti neužtenka gau- 
saus individų sambūrio. Psichologinės minios bruožai. Minios individų 
idėjų ir jausmų kryptingumas ir asmenybių išnykimas. Minią valdo veiks- 
niai, kurių ji nesuvokia. Cerebrinio gyvybingumo išnykimas ir medulia- 
rinio gyvybingumo viršenybė. Menkas intelektas ir didelė jausmų kaita. 
Minios jausmai gali būti geresni ar blogesni nei minią sudarančių indivi- 
dų. Minia gali būti ir didvyriška, ir nusikalstama. 


Apskritai minia yra bet kokių individų sambūris, nepri- 
klausomai nuo jų tautybės, profesijos ar lyties, taip pat 
nuo susirinkimo dingsties. 

Tačiau psichologiniu požiūriu žodis minia įgauna kitą 
reikšmę. Tam tikromis aplinkybėmis žmonių sambūris 
įgyja naujų bruožų, netgi nebūdingų susibūrusiems in- 
dividams. Tada sąmoningos asmenybės išnyksta, o visų 
jausmai ir idėjos nukreipiami viena kryptimi. Atsiranda 
bendra siela, be abejonės, laikina, tačiau turinti labai ryš- 


kių bruožų. Siam dariniui pavadinti neradau taiklesnio 

posakio kaip organizuota minia, arba, jei labiau patinka, 
psichologinė minia. Ji virsta viena būtybe ir paklūsta vi/e- 
ningo minios mąstymo dėsniui. 

Daugybė individų, susirinkusių į vieną vietą, savaime 
neįgyja organizuotos minios požymių. Tūkstančiai, atsi- 
tiktinai suėję į miesto aikštę be vieningo tikslo, tikrai ne- 
sudaro psichologinės minios. Kad minia įgytų tam tikrų 
bruožų, reikalingi stimulai, kuriuos apibūdinsime vėliau. 

Kita vertus, kad atsirastų pirmieji organizuotos mi- 
nios požymiai — sąmoningos asmenybės išnykimas ir 
jausmų bei minčių nukreipimas ta pačia kryptimi — ne- 
būtina individų grupei susirinkti į vieną vietą. Psicho- 
loginės minios bruožų gali įgyti ir pavieniai individai 
tam tikru metu vyraujant stipriems jausmams, tarkime, 
per tautai reikšmingą įvykį. Tada bet koks atsitiktinu- 
mas gali išprovokuoti vieningą elgesį, būdingą minios 
veiksmams. Istoriniu momentu psichologinę minią gali 
sudaryti ir pustuzinis, o atsitiktinai susirinkę šimtai vei- 
kiausiai jos nesudarys. Be to, visa tauta dėl vienokios ar 
kitokios įtakos gali tapti minia, nors ir nebūtų matomos 
žmonių santalkos. 

Psichologinė minia iš karto įgyja laikinų, bet bendrų 
bruožų. Paskui atsiranda specialiųjų bruožų, kurie ati- 
tinka atskirus minios komponentus ir kurie gali pakeisti 


visos minios mąstymo sąrangą. 

Taigi psichologinės minios gali būti klasiikuojamos; 
ir mes, toliau nagrinėdami šią temą, sužinosime, kad he- 
terogeninė minia, sudaryta iš skirtingų komponentų, ir 
homogeninė minia, susidedanti iš maždaug panašių kom- 
ponentų (sektų, kastų ir klasių), turi bendrų bruožų ir 
kartu specialiųjų požymių, kurie leidžia šias minias at- 
skirti vieną nuo kitos. 

Prieš nagrinėdami minios kategorijas, apžvelkime 
visoms minioms būdingus bruožus — kaip kad gamti- 
ninkai iš pradžių nustato bendruosius šeimos bruožus, 
o paskui atranda specialiuosius požymius, pagal kuriuos 
šeimą suskirsto į gentis ir rūšis. 

Nelengva tiksliai aprašyti minios sielą, nes jos orga- 
nizacija priklauso ne tik nuo bendruomenės sandaros 
ir rasės, bet ir nuo minią veikiančių dirgiklių pobū- 
džio ir stiprumo. Su panašiu keblumu susiduriame ir 
tirdami žmogaus psichologiją. Tiktai romanų veikėjų 
charakteriai visą gyvenimą nesikeičia. Tiesa, ta pati 
aplinka nulemia išorinį charakterių vienodumą. Tačiau 
jau kitur nurodžiau, kad kiekvienai mąstymo sąrangai 
būdingos ir tam tikros savybės, kurios gali atsiskleisti 
staiga pasikeitus aplinkai. Kaip tik todėl tarp žiauriau- 
sių Konvento veikėjų buvo nepiktybiškų buržujų, kurie 
įprastomis sąlygomis būtų buvę taikūs notarai ar doro- 


vingi teisėjai. Praėjus audrai, jie vėl tapo ramūs, draus- 

mingi piliečiai. Tarp jų Napoleonas atrado ištikimiau- 
sių tarnų. 

Neįmanoma čia išanalizuoti visų minios organizacijos 
pakopų, tad plačiau apžvelgsime tik aukščiausiąją — pa- 
skutinį jos raidos tarpsnį. Panagrinėsime ne tai, kas yra 
minia, o tai, kuo ji gali tapti. Galutinėje minios organiza- 
cijos pakopoje ant nekintamų, vyraujančių rasės pagrin- 
dų atsiranda naujų bruožų ir visi bendruomenės jausmai 
bei mintys nukreipiami viena kryptimi. Tada ir pasireiš- 
kia tai, ką pavadinau vieningo minios mąstymo dėsniu. 

Kai kurie minios bruožai būdingi ir individams, bet 
kiti — tik bendruomenėms. Pirmiausia panagrinėsime 
pastaruosius, norėdami atskleisti jų svarbą. 

Psichologinė minia labiausiai stebina tuo, kad bet 
kurie individai, panašaus ar skirtingo gyvenimo būdo, 
charakterio ar intelekto, susibūrę į minią įgyja kažką pa- 
našaus į kolektyvinę sielą, kuri leidžia jiems jausti, mąs- 
tyti ir veikti visiškai kitaip, nei jaustų, mąstytų ir veiktų 
kiekvienas iš jų būdamas atskirai. Kai kurios idėjos bei 
jausmai pasireiškia ir virsta veiksmais tik individams su- 
sirinkus į minią. Psichologinė minia yra laikina būtis, 
sudaryta iš akimirkai susijungusių heterogeninių kom- 
„ponentų, — tarsi gyvas organizmas, kurio susijungusios 
ląstelės sudaro naują būtybę, turinčią atskiroms ląste- 


lėms nebūdingų bruožų. 

Priešingai įžvalgaus filosofo Herberto Spenserio (Her- 
bert Spencer) nuomonei, kuri mus netgi nustebino, minioje 
nėra jokio bendrojo komponentų vardiklio, tik atsiranda 
nauji požymiai ir grupuojasi į darinius. Kaip chemijoje. 
Kai kurios medžiagos, pavyzdžiui, bazės ir rūgštys, susi- 
lietusios reaguoja ir sudaro naują junginį, turintį kitokių 
savybių nei pirminės medžiagos prieš reakciją. 

Lengva pastebėti, kad minios individas skiriasi nuo 
pavienio individo, tačiau gerokai sunkiau atskleisti tikrą- 
sias šio skirtumo priežastis. 

Norint kai kurias iš jų įžvelgti, pirmiausia reikia 
prisiminti moderniosios psichologijos atradimą, kad ne 
tik organiniame pasaulyje, bet ir proto veikloje vyrau- 
ja nesąmoningi reiškiniai. Sąmoningas dvasios gyve- 
nimas yra labai menkas palyginti su jos nesąmoningu 
gyvenimu. Pats kruopščiausias analitikas, pats įžval- 
giausias stebėtojas gali atrasti tik labai nedaug jo elgesį 
nulemiančių nesąmoningų motyvų. Mūsų sąmoningi 
veiksmai kyla iš nesąmoningo substrato, kuris susidarė 
daugiausia iš paveldėtų bruožų. Šis substratas, apiman- 
tis daugybę iš protėvių perimtų savybių likučių, suda- 
ro rasės sielą. Už aiškių elgesio priežasčių neabejotinai 
slypi kitos priežastys, kurių nepripažįstame. Dauguma 
mūsų kasdienių veiksmų yra slaptų, mums nesuvokia- 


mų motyvų padariniai. 

Nesąmoningi rasės sielos komponentai visus rasės in- 
dividus padaro panašius, o jų skirtumus daugiausia nu- 
lemia sąmoningi komponentai — auklėjimo padariniai 
ir ypač tam tikros tradicijos. Visiškai nevienodo proto 
žmonės gali turėti labai panašių instinktų, aistrų ir jaus- 
mų. Jausmų valdomose srityse (religija, politika, moralė, 
simpatijos bei antipatijos ir kt.) patys iškiliausi žmonės 
retai pranoksta eilinius individus. Tarp garsaus mate- 
matiko ir batsiuvio intelekto gali būti praraja, tačiau 
charakteriu ir tikėjimu dažnai jie labai panašūs arba tik 
truputį skiriasi. 

Šios bendrosios, nesąmoningų jėgų veikiamos cha- 
rakterio savybės, kurių maždaug vienodai turi dauguma 
vidutinių vienos rasės individų, minioje tampa norma. 
Bendruomenės sieloje individų intelektiniai gebėjimai ir 
kartu individualybė išnyksta. Heterogeniškumas paskęs- 
ta homogeniškume, todėl vyrauja nesąmoningos jėgos. 

Kadangi minioje vyrauja vidutinybė, minia negali 
atlikti užduočių, kurioms reikalingas aukštas intelektas. 
Visuotinės svarbos sprendimai, priimti itin išsilavinusių, 
tačiau įvairių profesijų žmonių susirinkimo, kartais būna 
ne geresni nei kvailių minios sprendimai. Tiesa ta, kad 
bet kuriuo atveju bendras rezultatas bus vidutiniškas — 
nepranokstantis vidutinio individo pasiekimų. Minioje 


vyrauja ne įžvalgus protas, o vidutinybė. Toli gražu nėra 

taip, kaip sakoma, kad visi turi daugiau proto nei vienas 
Volteras. Žinoma, Volteras turi daugiau proto nei visi, 
kurie yra minia. 

Jeigu minioje tik susilieja vidutinės individų savybės 
ir jų vidurkis neviršijamas, nauji bruožai, kuriuos minė- 
jome, negalėtų išryškėti. Bergi kaip šie bruožai atsiran- 
da? Panagrinėkime. 

Minios požymiai, kurių neturi pavienis individas, 
išryškėja dėl įvairių priežasčių. Visų pirma individas mi- 
nioje vien dėl jos gausos pasijunta visagalis ir pasiduoda 
instinktams, kuriuos būdamas vienas neišvengiamai nu- 
slopintų. O minioje galima drąsiai pasiduoti jausmams, 
nes minia anoniminė ir už nieką neatsakinga. Taigi mi- 
nioje atsakomybės jausmas, verčiantis individus susilai- 
kyti, visiškai išnyksta. 

Antra priežastis yra psichologinis užkrėtimas. Jis taip 
pat lemia tam tikrų minios bruožų atsiradimą ir pobūdį. 
Psichologinis užkrėtimas yra lengvai atpažįstamas, bet 
dar neištirtas reiškinys, kurį reikėtų priskirti prie hipno- 
zės reiškinių grupės; šiuos reiškinius panagrinėsime ne- 
trukus. Minioje kiekvienas jausmas ir veiksmas yra už- 
krečiamas — toks užkrečiamas, kad individas dėl bendro 
tikslo lengvai paaukoja asmeninį interesą. Nors šis po- 
linkis priešingas jo prigimčiai, būdamas minios dalimi 


žmogus tampa tam pajėgus. 

Trečia priežastis, pati svarbiausia, nulemia minios in- 
dividų bruožus, kartais visiškai nebūdingus pavieniams 
individams. Tai įtaiga, kuri yra minėto užkrėtimo pa- 
darinys. 

Norint suprasti pastarąjį reiškinį, reikia prisiminti kai 
kuriuos naujausius psichologijos atradimus. Jau žinome, 
kad individas gali prarasti sąmoningą asmenybę, tada 
jis paklūsta operatoriaus, kurio valia ją prarado, pasiū- 
lymams ir gali pasielgti visiškai priešingai savo būdui ir 
įpročiams. Atidūs stebėjimai atskleidžia, kad individas 
greitai paskęsta aktyvioje minioje — veikiamas kažkokio 
minios magnetizmo ar kitų mums nežinomų jėgų, pany- 
ra į tam tikrą būseną, kuri labai panaši į hipnozės potyrį. 
Hipnotizuojamojo smegenų veikla paralyžiuojama ir jis 
nesąmoningai paklūsta savo stuburo smegenų impul- 
sams, kuriuos valdo hipnotizuotojas. Hipnotizuojamojo 
sąmoninga asmenybė visiškai išnyksta, jis praranda valią 
ir blaivų protą. Visi jausmai ir mintys nukrypsta hipno- 
tizuotojo nurodyta kryptimi. 

Labai panaši būsena individo, kuris yra minios da- 
lis. Jis nesuvokia savo veiksmų. Kaip ir užhipnotizuotas 
žmogus, jis netenka kai kurių savo bruožų, o kiti gali 
pernelyg išryškėti. Paveiktas pasiūlymo, jis tam tikrus 
veiksmus atlieka su nenugalimu užsidegimu. Minioje 


nenugalimas užsidegimas veikia stipriau nei per individo 

hipnozės seansą, nes visiems minios individams pateiktą 
tą patį pasiūlymą sustiprina tarpusavio sąveika. Minioje 
pasitaiko ir atsparių asmenybių, tačiau per mažai, kad 
galėtų pasipriešinti įtaigai ir išsilaikyti prieš srovę. Dau- 
gių daugiausia jie gali pabandyti patraukti minios dėme- 
sį kitu pasiūlymu. Taiklus žodis, pastiprintas vaizdiniu, 
kartais nukreipia minias nuo kruviniausių veiksmų. 

Taigi sąmoningos asmenybės išnykimas, nesąmonin- 
gos asmenybės viršenybė ir pasiūlymo įtaiga jausmus bei 
idėjas nukreipia viena kryptimi, ir atsiranda polinkis pa- 
siūlytas idėjas iškart transformuoti į veiksmus — visa tai 
būdinga minios individui. Jis nepajėgia vadovautis savo 
valia ir tampa automatu. 

Maža to, minios prarytas individas smunka žemyn 
per keletą civilizacijos pakopų. Minioje netgi išsilavinęs 
žmogus pasiduoda instinktams, taigi, tampa barbaru, 
įgyja primityvaus spontaniškumo, jėgos, žiaurumo, en- 
tuziazmo, didvyriškumo. Jis, kaip ir primityvus žmo- 
gus, lengvai sujaudinamas žodžiais bei vaizdais ir atlieka 
veiksmus, kurie akivaizdžiai priešingi jo paties intere- 
sams ir kurių jis neatliktų būdamas pavienis. Taigi indi- 
vidas minioje yra smiltelė tarp kitų smiltelių, kurias vėjas 
nešioja į visas puses. 

Kaip tik dėl šios priežasties prisiekusieji skelbia nuo- 


sprendžius, kuriems kiekvienas iš jų atskirai nepritartų; 

parlamentinės asamblėjos priima įstatymus ir sprendi- 
mus, kuriuos kiekvienas pavienis narys atmestų. Visi 
Konvento veikėjai buvo išsilavinę piliečiai su taikiais 
įpročiais, o susibūrę į minią ir paveikti keleto vadų jie 
nedvejodami pasmerkė giljotinai akivaizdžiai nekaltus 
žmones. Negana to, savo nelaimei, jie atsisakė savo nelie- 
čiamumo ir taip patys susinaikino. 

Minioje individas nuo savo normalaus aš atsiskiria ne 
tik veiksmais. Net dar nepraradus viso savarankiškumo, 
individo idėjos, jausmai nepaprastai pakinta: šykštuolis 
gali tapti dosnus, skeptikas — tikintis, sąžiningas Žmo- 
gus — sukčiumi, bailys — didvyriu. Garsiąją 1789 metų 
rugpjūčio 4-ąją nė vienas Susirinkimo narys atskirai 
nebūtų taip pakiliai balsavęs už kilmingųjų privilegijų 
panaikinimą. 

Išnagrinėtus stebėjimus apibendrinkime išvada, kad 
minia yra mažesnio intelekto nei pavienis individas, ta- 
čiau jausmų ir jų išprovokuotų veiksmų požiūriu ji gali 
būti ir geresnė, ir blogesnė už individą, nelygu situacija. 
Visa tai priklauso nuo miniai pateikto pasiūlymo. Kaip 
tik šito nesuprato rašytojai, kurie nagrinėjo minios nu- 
sikalstamumą. Žinoma, minios dažnai nusikalsta, bet 
ne kartą pasielgia didvyriškai. Jas lengva pastūmėti žu- 
dyti dėl tikėjimo ar idėjos, uždegti šlovės troškimu; al- 


kanos ir beginklės, kaip per kryžiaus žygius, jos eina iš 

netikinčiųjų vaduoti Dievo kapo arba kaip 1793-aisiais 
gina gimtąją žemę. Akivaizdu, šis didvyriškumas veikiau 
nesąmoningas, bet kaip tik toks didvyriškumas ir kuria 
istoriją. Jeigu tautos visada blaiviai apmąstytų savo veiks- 


mus, pasaulio metraščiai jų aprašytų nedaug. 


ANTRA DALIS 


Minios jausmai ir moralė 


5 1. Minios impulsyvumas, nepastovumas, dirglumas. Minia pasiduoda 
išoriniams stimulams ir nuolat kinta. Minios impulsai yra tokie valdingi ir 
nenugalimi, kad užgožia asmeninės naudos poreikį. Minia nieko neapgal- 
voja iš anksto. Rasės poveikis. 5 2. Minios imlumas įtaigai ir patiklumas. 
Minios paklusnumas pasiūlymui. Minios mąstymo atkurti vaizdai laikomi 
tikrove. Kodėl visi minios individai regi panašius vaizdus. Minia sulygi- 
na išminčių ir kvailį. Įvairūs iliuzijų pavyzdžiai, būdingi visiems minios 
individams. Negalima pasitikėti jokiu minios liudijimu. Daugybės liudi- 
ninkų parodymų sutapimas yra pats nepatikimiausias fakto įrodymas. 
Menka istorinių knygų vertė. 5 3. Perdėti ir pernelyg paprasti minios 
jausmai. Minia nepripažįsta nei dvejonių, nei svyravimų ir nuolat eina į 
kraštutinumus. Minios jausmai nebūna santūrūs. 5 4. Minios netoleran- 
cija, autoritarizmas ir konservatizmas. Minios jausmų priežastys. Minios 
vergiškumas ir pataikavimas stipriai valdžiai. Momentiniai revoliuciniai 
minios instinktai dera su jos konservatyvumu. Minia nesąmoningai prie- 
šinasi pokyčiams ir pažangai. 5 5. Minios moralė. Minios moralė gali 
priklausyti nuo įtaigos: minios moralė gerokai mažesnė arba didesnė 
už jos individų moralę. Paaiškinimas ir pavyzdžiai. Minią retai veda tie 
motyvai, kurie dažniausiai būdingi pavieniam individui. Moralizuojantis 
minios vaidmuo. 


Anksčiau apžvelgtus pagrindinius minios požymius da- 


bar panagrinėsime išsamiau. 

Keletas minios požymių — impulsyvumas, dirglumas, 
nemąstymas, gebėjimų blaiviai vertinti ir kritiškai mąs- 
tyti stoka, perdėti jausmai ir kt. - būdinga žemesnėms 
evoliucijos pakopoms, pavyzdžiui, laukinio ir vaiko bū- 
čiai. Šią analogiją nurodėme tik tarp kitko ir į ją nesigi- 
linsime, kitaip nukryptume nuo šio veikalo tikslo. Be to, 
žmonėms, išmanantiems pirmykščių žmonių psichologi- 
ją, tai aiškinti būtų netikslinga, o su ja nesusipažinusių 
veikiausiai niekuo neįtikintume. 

Dabar aptarsime įvairius požymius, lengvai pastebi- 


mus daugumoje minių. 


51. MINIOS IMPULSYVUMAS, NEPASTOVUMAS, DIRGLUMAS 


Minią, kaip jau minėjome nagrinėdami svarbiausius jos 
požymius, valdo beveik vien nesąmoningi motyvai. Jos 
veiksmus veikiau reguliuoja stuburo, o ne galvos smege- 
nys. Kalbant apie tų veiksmų kokybę, jie gali būti tobuli, 
ir vis dėlto juos nulemia ne protas. Minios individas el- 
giasi taip, lyg būtų valdomas atsitiktinių stimulų. Minia, 
pasiduodanti išoriniams stimulams, nepaliaujamai kin- 
ta. Ji impulsų vergė. 

Pavienis individas, veikiamas tų pačių stimulų kaip 
ir minios žmogus, jiems nepaklūsta, nes pasipriešina jo 


protas. Šį reiškinį galima psichologiškai paaiškinti tuo, 

kad pavienis individas gali valdyti savo instinktus, o mi- 
nia - ne. 

Postūmiai, kuriems paklūsta minia, gali būti kilnūs 
ar žiaurūs, didvyriški ar bailūs, nelygu kurstymas, tačiau 
visada jie įsakmūs, užgožiantys individo interesus ir nu- 
slopinantys net savisaugos instinktą. 

Minią gali patraukti įvairūs stimulai, ir ji visada 
paklūsta, nes paprastai yra labai nepastovi. Matome ją 
nuo kraugeriško žiaurumo akimirksniu persimetant prie 
didžiausio kilnumo, net didvyriškumo. Minia lengvai 
tampa ir budeliu, ir kankiniu. Dėl kiekvieno tikėjimo 
pergalės ji plūdo krauju. Norint pažinti minios galią, ne- 
būtina grįžti į didvyrių laikus. Riaušėse ji niekada nesi- 
dera dėl savo gyvybės; dar prieš keletą metų staiga iškilęs 
generolas būtų lengvai radęs šimtą tūkstančių sekėjų, 
pasiryžusių žūti dėl jo tikslo. 

Minia nieko neapgalvoja iš anksto. Sudirginta ji aki- 
mirksniu gali patirti prieštaringiausių jausmų gamą. Ji 
panaši į lapus, kuriuos pagauna viesulas ir išblaško į visas 
puses, o paskui paleidžia nukristi. Apie revoliucinę mi- 
nią pateiksime keletą minios jausmų kaitos pavyzdžių. 

Nepastovią minią labai sunku valdyti, ypač kai dalis 
valstybės valdžios pereina į jos pačios rankas. Jeigu įvy- 
kių savaime nereguliuotų kasdienio gyvenimo reikmės, 


demokratijai grėstų išnykti. Vis dėlto ugningi minios 

troškimai greitai išvėsta. Minia nepajėgia ilgiau išlaikyti 
tvirtos valios ir stabilaus mąstymo. 

Minia ne vien impulsyvi ir nepastovi. Kaip laukinis 
ji beatodairiškai siekia įgyvendinti savo norus ir nepripa- 
žįsta jokių kliūčių, juolab kad gausa jai suteikia visaga- 
lybės pojūtį. Minios individui nieko nėra neįmanoma. 
Pavienis žmogus puikiai supranta, kad be pagalbos ne- 
gali padegti rūmų ar apiplėšti parduotuvės, ir jis lengvai 
atsispiria tokiai pagundai. Bet minioje individas suvokia, 
kokią jėgą suteikia bendražygių skaičius, ir nedvejoda- 
mas priima pasiūlymą žudyti ar apiplėšti. Pasitaikiusi 
kliūtis tūžmingai nušluojama. Jeigu žmogus galėtų visa- 
da išlikti įtūžęs, ko gero, pasakytume, kad normali nepa- 
tenkintos minios būsena yra įtūžis. 

Minios dirglumas, impulsyvumas ir nepastovumas, 
taip pat kitos liaudies būsenos, kurias panagrinėsime 
vėliau, priklauso ir nuo pagrindinių rasės požymių, iš 
kurių kyla mūsų jausmai. Be abejonės, kiekviena minia 
impulsyvi ir dirgli, tačiau šie bruožai pasireiškia labai 
nevienodai. Pavyzdžiui, akivaizdžiai skiriasi lotynų ir 
anglosaksų minios. Šį skirtumą atspindi ir neseni isto- 
riniai įvykiai. 1870 metais paprasta telegrama apie nu- 
manomą įžeidimą sukėlė įtūžio protrūkį ir baisų karą. 
Po kelių metų telegrafo pranešimas apie nereikšmingą 


pralaimėjimą prie Langsono įžiebė naują sprogimą ir šis 

greitai nušlavė vyriausybę. Tačiau tuo pačiu metu gero- 
kai reikšmingesnis anglų pralaimėjimas prieš Chartumą 
neišprovokavo didelio tėvynainių pasipiktinimo ir joks 
ministras nebuvo pakeistas. Kiekviena minia moteriška, 
o pati moteriškiausia lotynų minia. Kas ja remiasi, labai 
greitai gali iškilti į aukšybes, tačiau nuolat sukinėdama- 
sis apie Tarpėjaus uolą gali būti tikras, kad vieną dieną 


būsi nuo jos nustumtas. 


S 2. MINIOS IMLUMAS ĮTAIGAI IR PATIKLUMAS 


Jau minėjome, kad vienas pagrindinių minios požymių 
yra didelis imlumas įvairiems pasiūlymams, ir atskleidė- 
me, kad kiekvienoje žmonių santalkoje pasiūlymas yra 
užkrečiamas. Visa tai paaiškina, kodėl minios jausmus 
galima staiga nukreipti viena kryptimi. 

Minia, nors iš pažiūros neutrali, dažniausiai yra susi- 
kaupusi ir laukianti, todėl nusiteikusi priimti pasiūlymą. 
Pirmas pasitaikęs pasiūlymas kaip infekcija užkrečia vi- 
sus protus ir juos nukreipia. Žmones, paisančius patari- 
mų, įkyri idėja gali lengvai pastūmėti veiksmui. Minia 
vienodai linkusi pasiaukoti dėl kilnaus tikslo ir padegti 
rūmus. Ji priklauso nuo stimulo - kitaip nei pavienis in- 
dividas, kuris siūlomą veiksmą geba įvertinti atsižvelgda- 


mas į motyvus, skatinančius nuo jo susilaikyti. 

Nuolat klaidžiodama pasąmonės paribiu, lengvai pri- 
imanti visokius pasiūlymus, blaškoma jausmų šėlsmo, 
būdingo būtybėms, kurios neklauso sveiko proto, nesu- 
gebanti kritiškai mąstyti, minia visada yra beatodairiškai 
patikli. Jai nėra neįtikėtinų dalykų. Tai būtina prisiminti 
norint suprasti, kaip atsiranda ir plinta keisčiausios le- 
gendos ir pasakojimai“. 

Legendos, lengvai atsirandančios ir plintančios mi- 
nioje, nėra vien beatodairiško minios patiklumo padari- 
nys. Tiksliau, jos atsiranda minios vaizduotei nepaprastai 
perkeičiant įvykius. Paprasčiausią įvykį minia greitai pa- 
keičia, iškreipia. Ji mąsto vaizdiniais, o kiekvienas vaiz- 
dinys sukelia virtinę kitų vaizdinių, logiškai nesusijusių 
su pirmuoju. Šią būseną nesunku suvokti vien pagalvojus 
apie keistas minčių pynes, kurias kartais nuneria prisimi- 
nimas apie kokį nors įvykį. Protas supranta, kad šie vaiz- 
diniai nelogiški, tačiau minia to nesuvokia ir tikrą faktą 
apraizgo savo vaizduotės pramanu. Ji neskiria subjekty- 
vumo nuo objektyvumo ir susikurtus vaizdinius, kurie 
dažniausiai tik iš dalies siejasi su faktu, laiko tikrove. 

Atrodo, minia turėtų sukurti daugybę įvykio versi- 
jų ir jį interpretuoti įvairiai, nes minią sudaro skirtingų 
3 Asmenys, dalyvavę Paryžiaus apgultyje, matė daugybę minios beprotiško 

patiklumo pavyzdžių. Viršutiniame namo aukšte uždegta žvakė palaikyta 


apgultiesiems skirtu ženklu. Tačiau blaiviam protui būtų buvę akivaizdu, 


kad neįmanoma už kelių mylių įžvelgti žvakės liepsną. 

temperamentų žmonės. Netiesa. Dėl užkrato visų mi- 
nios individų versijų turinys ir forma sutampa. Pirmojo 
minios individo versija sudaro užkrečiamo pasiūlymo 
branduolį. Aišku, šventąjį Jurgį, kuris visiems kryžiuo- 
čiams pasirodė ant Jeruzalės sienų, pirmiausia pastebėjo 
tik vienas liudininkas. Tačiau netrukus šį užkrečiamą 
pasiūlymą priėmė kiti minios individai. 

Tai yra kolektyvinių haliucinacijų, tokių dažnų isto- 
rijoje, mechanizmas. Regis, joms būdingi visi pagrindi- 
niai autentiškumo bruožai, juk kalbama apie tūkstančių 
žmonių paliudytus reiškinius. 

Šis reiškinys nepriklauso nuo minios individų psichi- 
nio pajėgumo - tai visai nesvarbu. Minioje ir mokslinin- 
kas, ir nemokša yra vienodai neįžvalgūs. 

Vis dėlto šis teiginys gali pasirodyti paradoksalus. 
Jam išsamiai pagrįsti reikėtų apžvelgti daugybę istorinių 
įvykių, neužtektų nė keleto tomų. 

Tačiau nenorėdamas palikti nepagrįsto teiginio įs- 
pūdžio pateiksiu atsitiktinai atrinktų tinkamų pavyz- 
džių. 

Toliau panagrinėsime tipinį kolektyvinės haliucina- 
cijos atvejį, juolab kad minioje buvo visokių individų — 
nuo neišmanėlių iki mokytų žmonių. Tai neseniai aprašė 
laivo leitenantas Žiuljenas Feliksas (Julien Felix) savo kny- 


goje apie jūros sroves. 

Fregata Belle Poule jūroje ieškojo karinio laivo Ber- 
ceau, kuris pasimetė per stiprią audrą su perkūnija. Vi- 
durdienis, saulė plieskia zenite. Staiga stebėtojas prane- 
ša apie paklydusį, panikos apimtą laivelį. Įgula sužiūra 
į nurodytą vietą ir visi karininkai bei jūreiviai aiškiai 
pamato valtelių traukiamą plaustą, pilną žmonių, virš 
kurių plazda nelaimės ženklai. Admirolas Destosė (Des- 
fossės) nedelsdamas į pagalbą pasiunčia valtį. Irkluoda- 
mi artyn gelbėtojai mato „daug besiblaškančių žmonių, 
tiesiančių rankas, ir girdi duslius riksmus ir neaiškų 
triukšmą“. Pasiekę tariamą plaustą, jie išvysta keletą 
medžių šakų su lapais, nulaužtų nuo šalia ant kranto 
augančių medžių. Prieš tokį apčiuopiamą akivaizdumą 
haliucinacija išnyko. 

Šiuo pavyzdžiu paaiškinome kolektyvinės haliucina- 
cijos mechanizmą. Susikaupusi minia laukia, ir stebė- 
tojas praneša apie jūroje pasiklydusį laivą, besišaukiantį 
pagalbos. Srebėtojo pasiūlymas užkrečia visus minios 
individus — karininkus ir jūreivius. 

Ne vien gausi minia gali prarasti gebėjimą objekty- 
viai matyti ir išvysti su tikrove nesusijusią haliucinaciją. 
Minią sudaro ir keletas susirinkusių individų. Jos požy- 
mių turi net ir iškilių mokslininkų grupė, ypač jeigu jai 
tenka spręsti problemas ne pagal kompetenciją. Individo 


pastabumas ir kritinis mąstymas minioje išnyksta. 

Įžvalgus psichologas ponas Deivis (Davey) leidinyje 
Psichikos mokslo darbai (Annales des Sciences psychigues) patei- 
kia įdomų pavyzdį. Ponas Deivis sukvietė grupę protin- 
gų stebėtojų, tarp kurių buvo vienas žymiausių anglų 
mokslininkų ponas Volasas (Wallace). Leidęs jiems apžiū- 
rėti daiktus ir uždėti antspaudus ten, kur jie norėjo, jis 
jų akivaizdoje atliko visus klasikinius spiritizmo sean- 
sus: dvasių materializaciją, rašymą ant grifelinės lente- 
lės ir kt. Paskui, gavęs iš šių garsių liudininkų raštiškas 
ataskaitas, patvirtinančias, kad pastebėti fenomenai at- 
sirado tik dėl antgamtinių jėgų, jis jiems atskleidė, kad 
tai buvo paprastų apgavysčių rezultatas. „Pono Deivio 
tyrime labiausiai stebina ne triukų išmonė, bet visiškas 
liudininkų nesugebėjimas parengti objektyvią ataskai- 
tą. Taigi, — sako jis, — net daug liudininkų gali pateikti 
išsamius sutampančius parodymus, bet visiškai klaidin- 
gus, tačiau jie atrodo tikslūs, todėl visai nekelia abejo- 
nių. Pono Deivio metodas buvo visiškai paprastas, net 
galime stebėtis, kaip jis drįso jį. naudoti; tačiau moksli- 
ninkas turėjo tokią įtaką minios dvasiai, kad galėjo įti- 
kinti ją mačius tai, ko išties nematė.“ Tai hipnotizuotojo 
poveikis hipnotizuojamiesiems. Matydami, kaip įtaiga 
veikia net aštresnius, skeptiškai nusiteikusius protus, ga- 
lime suvokti, kaip lengvai iliuzijoms pasiduoda papras- 


tos minios. 

Panašių pavyzdžių be galo daug. Prieš keletą metų 
spauda paskelbė dviejų mažų mergaičių, nuskendusių Se- 
noje, istoriją. Šiuos vaikus iš karto nedvejodami atpažino 
tuzinas liudininkų. Ikiteisminio tyrimo teisėjas, gavęs 
tokius vieningus parodymus, nė neabejojo jų teisingumu 
ir leido išduoti mirties liudijimą. Tačiau prieš mergai- 
čių laidotuves atsitiktinai paaiškėjo, kad menamos aukos 
buvo gyvos ir, beje, buvo tik truputį panašios į mažąsias 
skenduoles. Kaip ir kituose mūsų minėtuose atvejuose, 
pirmo liudytojo paskleistą iliuziją perėmė visas būrys. 

Tokiais atvejais pasiūlymo pradžia visuomet yra in- 
divido iliuzija, sukelta daugiau ar mažiau miglotų pri- 
siminimų, paskui ši iliuzija patvirtinama užkrečiant ja 
kitus žmones. Jeigu pirmasis liudininkas yra labai jau- 
trus įspūdžiams, pastebėjęs kokį nors ypatingą lavono 
bruožą, randą ar aprangos detalę, primenančią kitą as- 
menį, jis tiki pastarąjį atpažinęs ir kitokio panašumo 
nekvestionuoja. Taigi ši prisiminimo iliuzija tampa tam 
tikros kristalizacijos, apimančios supratimo lauką ir pa- 
ralyžiuojančios kritinį mąstymą, centru. Stebėtojas regi 
ne patį objektą, bet savo proto atkurtą vaizdinį. Tuo ga- 
lima paaiškinti, kodėl motinos klaidingai atpažįsta savo 
vaikų lavonus. Toliau pateiktoje senoje istorijoje kaip tik 
išryškėja dvi pasiūlymo versijos, kurių mechanizmą jau 


apibūdinau. 


49 


„Vaikas apsiriko atpažindamas kitą vaiką. Paskui įvyko 
klaidingų atpažinimų grandininė reakcija. 

Tada pamatėme išties neįtikėtiną dalyką. Mokiniui 
neva atpažinus lavoną, kitą dieną viena moteris sušuko: „O 
Viešpatie! Juk tai mano vaikas.“ 

Atvesta prie lavono ji atidžiai jį apžiūri, ant kaktos paste- 
bi randą. „Tikrai, - sako ji, - tai mano vargšas sūnus, dingęs 
nuo praeito liepos mėnesio. Jie bus jį pagrobę ir nužudę!“ 

Moteris buvo Dufuro gatvės durininkė pavarde Šavan- 
drė. Pakviestas jos vyro brolis nedvejodamas patvirtino: 
„Taip, tai mažasis Filibertas.“ Filibertą Šavandrė atpažino ir 
kiti gatvės gyventojai, jau nekalbant apie mokyklos moky- 
toją, kuris berniuko tapatybę nustatė iš medalio. 

Vis dėlto kaimynai, dėdė, mokytojas ir motina klydo. 
Po šešių savaičių buvo nustatyta vaiko tapatybė. Vaikas 
buvo iš Bordo miesto, ten nužudytas ir krovinių vežėjo at- 


gabentas į Paryžių“ 


Pastebėjome, kad dažniausiai šitaip suklysta moterys ir 
vaikai, t. y. jautriausi įspūdžiams žmonės. Tai rodo, ko 
verti tokių liudininkų parodymai teisme. Ypač nereikėtų 
aklai pasitikėti vaikų liudijimais. Teismo pareigūnai kar- 
toja banalybę, kad tokiame amžiuje nemeluojama. Jeigu 
bent kiek išmanytų psichologiją, jie suvoktų, kad šiame 


amžiuje beveik visada daugiau ar mažiau meluojama. Be 


* Eclair, 1895 m. balandžio 21 d. 

abejonės, tai nekaltas, naivus melas, bet vis tiek melas. 
Geriau kaltinamąjį nuteisti metant monetą nei remiantis 
vaiko pasakojimu, tačiau ne vienas pasmerkiamas kaip 
tik pastaruoju pagrindu. 

Minios stebėjimus apibendriname išvada, kad kolek- 
tyviniai liudijimai yra klaidingiausi ir dažniausiai atspin- 
di tik vieno individo iliuziją, kuria užsikrėtė ir kiti. 

Begalė faktų įrodo, kad minios liudijimas visiškai ne- 
patikimas. Tūkstančiai žmonių dalyvavo garsioje Sedano 
mūšio kavalerijos atakoje, tačiau iš prieštaringų stebėtojų 
liudijimų neįmanoma nustatyti mūšio vado. Neseniai iš- 
leistoje knygoje anglų generolas Volzlis (Wolseley) įrodė, kad 
ligi šiol labiausiai klystama dėl reikšmingiausių Vaterlo 
mūšio faktų, nors apie juos pasakojo šimtai liudininkų“. 

Kartoju, šie pavyzdžiai rodo, ko vertas minios liudi- 
jimas. Daug sutampančių parodymų logika laiko vienu 
patikimiausių tikslumo kriterijų. Tačiau minios psicho- 
3 Ar žinome tikslią bent vieno mūšio eigą? Labai abejoju. Žinome tik nuga- 

lėtoją ir pralaimėtoją ir tikriausiai nieko daugiau. Tai, ką ponas d'Harkūras 
(d'Harcour(), dalyvis ir liudininkas, pasakoja apie Solferino mūšį, galima 
pasakyti apie kiekvieną kovą: „Generolai (suprantama, informuoti šimtų 
liudijimų) perduoda oficialius pranešimus; karininkai pakeičia šiuos doku- 
mentus ir prideda savo istorijų, o nepatiklus štabo vadovas pranešimą per- 
rašo remdamasis naujomis žiniomis. Tada dokumentas perduodamas mar- 
šalui, ir šis sušunka: „Jūs visiškai klystate!“ Ir jis parengia naują redakciją. 
Taigi iš pirmojo pranešimo nebelieka beveik nieko.“ Šiuo pavyzdžiu ponas 


d'Harkūras nori įrodyti, kad neįmanoma sužinoti tiesos apie įspūdingiau- 


sius ir išsamiausiai aprašytus įvykius. 

logijos žinios atskleidžia, kad tai netiesa. Patys miglo- 
čiausi įvykiai yra tie, apie kuriuos paliudijo daugiausia 
stebėtojų. Įvykis, kurį regėjo tūkstančiai liudininkų, vei- 
kiausiai buvo nupasakotas netiksliai. 

Vadinasi, istorines knygas turėtume laikyti grynos 
vaizduotės kūriniais. Tai fantastiniai pasakojimai apie 
neatidžiai stebėtus įvykius, pagražinti pramanytais pa- 
aiškinimais. Jeigu praeitis nebūtų palikusi didžiųjų lite- 
ratūros ir meno kūrinių, apie ją nieko tikro nežinotu- 
me. Ar žinome bent vieną tikrą faktą apie didžiuosius 
žmonijos vedlius, tokius kaip Heraklis, Buda, Jėzus ar 
Mahometas? Labai tikėtina, kad ne. Be to, jų tikrasis gy- 
venimas mums ne itin svarbus. Minias apžavi legendinės 
asmenybės, o ne tikri didvyriai. 

Gaila, legendos neturi jokio tvirto pagrindo. Jos nuo- 
lat kinta minios vaizduotėje priklausomai nuo laiko ir 
ypač nuo rasės. Žiaurus Biblijos Jahvė labai skiriasi nuo 
šventosios Teresės Meilės Dievo, o kinų Buda nieko ben- 
dro neturi su to paties vardo indų dievybe. 

Minios vaizduotė keičia legendą nelaukdama, kol 
praeis šimtmečiai po didvyrio mirties. Kartais legenda 
transformuojama per keletą metų. Patys galime paliudy- 
ti, kad nepraėjo nė penkiasdešimt metų, o vieno didžiau- 
sių istorijos didvyrių legenda jau pakito kelis kartus. Val- 


dant Burbonams, Napoleonas tapo idilišku personažu, 

Ahlantropu ir liberalu, vargšų draugu, kurio atminimas, 
kaip sako poetai, ilgai išlieka po šiaudiniais stogais. O 
po 30 metų gerasis didvyris pavirto žiauriu despotu, už- 
grobusiu valdžią ir laisvę ir dėl savo ambicijų paaukoju- 
siu tris milijonus žmonių. Ir dabar jo legenda tebekinta. 
O po kelių dešimčių amžių mokslininkai, tyrinėdami 
prieštaringus pasakojimus, galbūt iš viso abejos didvyrio 
egzistencija, kaip mes abejojame Budos istoriškumu, ir 
Napoleoną palaikys kokiu nors saulės mito ar Heraklio 
legendos tęsinio personažu. Be abejonės, dėl šios asme- 
nybės istoriškumo jie per daug nesuks galvos, nes, geriau 
nei mes išmanydami minios psichologiją, žinos, kad isto- 


rija gali išsaugoti tik mitus. 


5 3. PERDĖTI IR PERNELYG PAPRASTI MINIOS JAUSMAI 


Minios jausmai, nesvarbu, geri ar blogi, yra dvejopo po- 
būdžio: pernelyg paprasti arba labai perdėti. Šiuo atžvil- 
giu, kaip ir daugeliu kitų, minios individas panašus į pri- 
mityvųjį žmogų. Jis nejaučia niuansų, mato tik visumą 
ir nepastebi tarpinių grandžių. Minioje perdėti jausmai 
dar labiau sustiprėja, nes greitai plisdami pasiūlymu ir 
užkratu įgauna gerokai didesnę jėgą. 

Paprasti ir perdėti jausmai apsaugo minią nuo dvejo- 


nės ir netikrumo. Kaip ir moterys minia labai linksta į 

kraštutinumus. Įtarimą ji iš karto priima kaip neginčy- 
tiną tiesą. Antipatijos ar nepritarimo kibirkštėlė, kurią 
pavienis individas vos pajustų, minios individą iškart 
uždega stipria neapykanta. 

Minios jausmų jėga labai sustiprėja —- ypač heteroge- 
ninėje minioje — dėl atsakomybės nebuvimo. Įsitikinimas 
nebaudžiamumu tuo stipresnis, kuo minia gausesnė, ir 
kolektyvas, per akimirksnį suvokęs savo daugio jėgą, pa- 
junta ir padaro tai, kas neįmanoma pavieniam individui. 
Minioje kvailys, nemokša ir pavyduolis išsilaisvina nuo 
menkystės ir bejėgiškumo jausmo - šį pakeičia brutalios 
jėgos pojūtis — laikinas, bet galingas. 

Deja, minios nesaikingumas dažniausiai sužadina 
neigiamus jausmus — tai pirmykščio žmogaus instinktų 
atavizmas, kurį pavienis individas įstengia suvaldyti bijo- 
damas bausmės. Tačiau gaivališka minia lengvai linksta į 
baisiausius kraštutinumus. 

Vis dėlto sumaniai valdoma minia gali būti didvyriš- 
ka ir pasišventusi. Jai tai pavyksta daug geriau nei pavie- 
niam individui. Prie šios temos dar grįšime nagrinėdami 
minios moralę. 

Minią sujaudina tik stiprios emocijos, tad norintis ją 
patraukti kalbėtojas turi nešykštėti ūmių, kategoriškų 
tvirtinimų. Perdėti, tvirtinti, kartoti ir nieko neįrodinėti 


samprotaujant — įprastas minios oratorių metodas. 

Minia reikalauja perdėtų jausmų ir iš savo didvyrių. 
Jų gerosios savybės ir dorybės turi būti gerokai išpūstos. 
Teatre miniai patinka herojaus dorybės ir drąsa, žodžiu, 
moralė, kokios tikrovėje nebūna. 

Apie teatro požiūrį užsiminėme neatsitiktinai. Be abe- 
jonės, toks egzistuoja, tačiau jo dėsniai veikiausiai visiš- 
kai nesusiję su sveiku protu ir logika. Miniai skirta iškal- 
ba ne itin rafinuota, bet ir jai reikia ypatingų gebėjimų. 
Skaitant kai kurias pjeses, sunku suprasti jų pasisekimą. 
Teatro direktorius, gavęs tokią pjesę, taip pat abejoja jos 
sėkme, nes ją įvertinti galėtų tik pats virtęs minia“. Šį 
reiškinį patyrinėję išsamiau, dar kartą akivaizdžiai paro- 
dytume vyraujančią rasės įtaką. Teatro pjesė, kuri sukelia 
minios ažiotažą vienoje šalyje, kitoje šalyje gali nesulauk- 
ti didelio dėmesio, nors ir palankiai įvertinta specialistų. 
Ji lieka nepopuliari, nes neuždega naujosios publikos. 

Nereikia nė minėti, kad perdėjimas sužadina tik mi- 
nios jausmus, bet ne protą. Jau parodėme, kad minioje 
atsidūrusio individo intelektas savaime sumažėja. Tai 
* Tai leidžia suprasti, kodėl kai kurios daugelio teatrų direktorių atmestos 

pjesės atsitiktinai suvaidintos pelno didelę sėkmę. Juk kokio pasisekimo su- 
laukė pono Kopė (Coppėe) kūrinys Už sostą (Pour la couronne), nors 10 metų jo 
niekas nesutiko statyti, nepaisant autoriaus vardo. O ne vieno teatro atmesta 
Čarlio teta (Cbarley's Aum), galų gale pastatyta valiutos keitėjo lėšomis, Pran- 
cūzijoje buvo suvaidinta 200 kartų, o Anglijoje daugiau nei 1 000. Jeigu 


nesuvoktume, kad teatrų direktoriai negali perimti minios mąstysenos, tokie 


kompetentingų ir suinteresuotų asmenų sprendimai atrodytų absurdiški. 

nustatė ir ponas Tardė tirdamas minios nusikalstamu- 
mą. Taigi tik jausmų atžvilgiu minia gali pakilti labai 


aukštai, arba, priešingai, kristi labai žemai. 


54. MINIOS NETOLERANCIJA, AUTORITARIZMAS 
IR KONSERVATIZMAS 


Minia patiria tik paprastus ir kraštutinius jausmus, o pa- 
siūlytą nuomonę, idėją ir tikėjimą iš karto priima arba 
atmeta, nes tai laiko absoliučia tiesa arba visiška klaida. 
Taip pat ir tikėjimą priima kaip pasiūlymą, o ne įsitikina 
jo tiesa samprotaudama. Kiekvienas žino, kokios netole- 
rantiškos yra religijos ir kaip jos pavergia sielas. 

Visiškai neabejojanti dėl to, ką laiko tiesa ar klaida, ir 
aiškiai suvokianti savo galią minia yra lygiai autoritariška 
ir netolerantiška. Prieštaravimas ir diskusija individui gali 
būti priimtina, bet minia to nepakenčia. Viešuose susi- 
rinkimuose net ir menkiausias oratoriaus prieštaravimas 
miniai iškart sutinkamas piktais riksmais ir keiksmais, o 
paskui, jeigu oratorius atkakliai laikosi savo nuomonės, 
gali išprovokuoti smurtą. Jei minios nevaržytų teisėsau- 
gos baimė, ji nepatinkantį oratorių net nulinčiuotų. 

Autoritarizmas ir netolerancija būdinga visų katego- 
rijų minioms, tačiau tai pasireiškia labai įvairiai. Čia vėl 


išryškėja lemiama rasės — jausmų bei minčių valdovės — 

įtaka. Autoritarizmas ir netolerancija ypač būdinga iš 
lotynų kilusioms tautoms. Šios minios galėtų be skru- 
pulų paminti individualią nepriklausomybę, kurią labai 
vertina anglosaksai. Lotynų miniai svarbi tik kolektyvi- 
nė jų sektos nepriklausomybė, o šiai būdingas poreikis 
prievarta primesti savo įsitikinimus visiems kitatikiams. 
Lotynų tautose visų laikų jakobinai nuo pat Inkvizicijos 
kitokio laisvės supratimo nepripažino. 

Minia akivaizdžiai linksta prie tvirtos rankos ir dik- 
tato — tai ji priima lengvai ir greitai. Ji beatodairiškai 
gerbia jėgą, o gėris jai nedaro jokio įspūdžio, jis laiko- 
mas silpnumo apraiška. Minia niekada nemėgo malonių 
šeimininkų, tik griežtus tironus. Šiems ji stato didžiau- 
sius paminklus. Tiesa, ji džiugiai sutrypia prie jos kojų 
nuverstą despotą, mat praradęs valdžią jis patenka tarp 
silpnųjų, kurie niekinami, nes jų nebijoma. Minios did- 
vyris yra Cezario tipo: apžavintis karūna bei autoritetu ir 
bauginantis kardu. 

Minia visada pasiruošusi sukilti prieš silpną valdžią, 
bet su vergišku nuolankumu paklūsta stipriajai. Jei val- 
džia nestabili, kraštutiniams jausmams pasiduodanti mi- 
nia blaškosi nuo anarchijos prie vergystės ir nuo vergys- 
tės prie anarchijos. 

Jeigu nežinotume minios psichologijos, galėtume pa- 


manyti, kad minioje vyrauja instinktyvus polinkis į revo- 

liuciją. Jau vien minios gaivalingumas kelia tokią iliuziją. 
Tačiau maišto ir destrukcijos protrūkiai visada yra labai 
efemeriški. Minią valdo nesąmoningi troškimai ir kartu 
didžiulę įtaką daro tradicija, todėl minia ypač konserva- 
tyvi. Pakrikusi minia greitai pavargsta nuo netvarkos ir 
nejučia krypsta prie vergovės. Patys išdidžiausi ir nesu- 
kalbamiausi jakobinai džiugiai pritarė Bonapartui, kai jis 
panaikino visą laisvę ir leido pajusti geležinę ranką. 
Istorija, ypač liaudies revoliucijų, būtų sunkiai su- 
prantama, jeigu neatsižvelgtume į instinktyvų minios 
konservatyvumą. Jai patinka keisti santvarkų pavadi- 
nimus, ir kartais dėl šių pokyčių įsiplieskia kruvinos 
revoliucijos, tačiau visos santvarkos iš esmės priklauso 
nuo paveldėtų rasės poreikių, kuriems neišvengiamai 
paklūstama. Nuolatinis minios nepastovumas yra pa- 
viršutiniškas. O iš esmės ji konservatyvi. Kaip pirmykš- 
čiai žmonės ji puoselėja fetišistinę pagarbą tradicijoms ir 
nesąmoningai bjaurisi naujovėmis, galinčiomis pakeisti 
egzistencijos sąlygas. Jeigu dabartinė demokratija būtų 
egzistavusi laikotarpiu, kai atsirado mechanika ir su ja 
susijusios profesijos, kai buvo pradėta naudoti garą ir 
tiesti geležinkelius, šių atradimų būtų buvę neįmanoma 
„pritaikyti arba įmanoma tik pasikartojančių revoliucijų 
kaina. Laimė, minia pradėjo viešpatauti po to, kai jau 


buvo įdiegti didieji mokslo ir pramonės atradimai. 

s 5. MINIOS MORALĖ 


Jeigu moralę suprantame kaip pastovią pagarbą tam tik- 
riems socialiniams susitarimams ir nuolatinį egoistinių 
impulsų malšinimą, akivaizdu, kad pernelyg impulsyvi 
ir nepastovi minia negali būti morali. Tačiau, jei į mora- 
lės sąvoką įtrauktume ir laikinas kai kurių gerųjų savybių 
apraiškas, pavyzdžiui, ko nors atsisakymą, pasišventimą, 
nesavanaudiškumą, teisingumo poreikį, galėtume saky- 
ti, kad minia kartais gali būti labai morali. 

Pavieniai psichologai minią tyrinėjo kaip nusikalsta- 
mą darinį ir pastebėję jos polinkį dažnai nupulti priskyrė 
jai labai žemą moralę. 

Be abejonės, minia dažnai nusikalsta. Kodėl? Todėl 
kad kiekvieno iš mūsų gilumoje snaudžia griaunančio 
žiaurumo instinktai, paveldėti iš pirmykščių žmonių. Pa- 
vieniam individui juos patenkinti būtų pavojinga, tačiau 
neatsakingoje minioje, kai negresia bausmė, instinktai 
gali laisvai pasireikšti. Kadangi šiems instinktams pa- 
prastai negalime pasiduoti bendraudami su panašiais 
į save, išsiliejame ant gyvūnų. Iš to paties šaltinio kyla 
aistra medžioklei ir minios žiaurumas. Minia iš lėto už- 
mušdama beginklę auką parodo savo bailų žiaurumą. 
Pasak filosofo, minios aistra smurtauti būdinga ir me- 
džiotojams, kurie būriais su pasimėgavimu stebi, kaip 


šunys perplėšia nelaimingam briedžiui pilvą. 
ys perp 8 p 

Minia, galinti nužudyti, padegti ir kitaip nusikalsti, 
taip pat geba nesavanaudiškai pasiaukoti ir atlikti gerokai 
didesnius žygdarbius nei pavienis individas. Minios indi- 
vidas lengvai užsikrečia šlovės, garbės troškimu, religin- 
gumu ir meile tėvynei. Istorijoje gausu pavyzdžių, ana- 
logiškų kryžiaus žygiams ir 1793 metų savanorių veiks- 
mams. Tiktai bendruomenė pajėgi didelio pasišventimo 
ir nesavanaudiškumo reikalaujantiems darbams. Kiek mi- 
nių didvyriškai žuvo dėl tikėjimo ar idėjų, kurių jos net 
nesuprato. Minios dalyvauja streikuose veikiau iš paklus- 
numo įsakymui, o ne dėl didesnės algos. Retai minioje 
asmeninis interesas yra pagrindinis motyvas, nors pavie- 
niam individui tai kone svarbiausia. Tikrai ne asmeninis 
interesas vedė minias į daugybę karų, kuriuose jos, žino- 
ma, nė nesuvokdamos tikslo, lengvai leidosi išžudomos 
kaip vieversiai, užhipnotizuoti medžiotojo veidrodėlio. 

Smarkiausi patrakėliai minioje kartais tampa itin do- 
rybingi. Tenas pastebėjo, kad Rugsėjo žudikai ant komi- 
sijos stalo sudėjo aukų pinigines-ir papuošalus, kuriuos 
galėjo pasisavinti. Per 1848 metų revoliuciją į Tiuilri 
rūmus įsiveržusi triukšminga ir alkana minia nepagrobė 
jokių brangenybių, nors ne vienas vargšas turėjo progą 
bent keletui dienų apsirūpinti duona. 

Žinoma, ne visada minioje atsidūręs individas tam- 


pa doras, bet dažnai, ir ne tik tokiomis kraštutinėmis 

aplinkybėmis. Kaip jau minėjome, teatre minia iš pje- 
sės herojaus reikalauja perdėtų dorybių, ir publika, net- 
gi prastuomenė, pasirodo labai dorybinga. Palaidūnui, 
suteneriui, stuobriui dažnai kelia nepasitenkinimą bent 
kiek nepadori scena, kuri atrodo visai nekalta palyginti 
su žiūrovų kasdieniais pokalbiais. 

Taigi žemiesiems instinktams dažnai pasiduodanti 
minia kartais gali parodyti dorybingumo pavyzdį. Jei 
nesavanaudiškumas, susitaikymas ir visiškas pasiaukoji- 
mas dėl tariamo ar tikro idealo yra dorybės, galima teig- 
ti, kad kartais minia morale pranoksta išmintingiausius 
fhlosofus. Be abejonės, ši minios elgsena nesąmoninga, 
bet tai nesvarbu. Jei minia būtų daug mąsčiusi ir paisiusi 
savo interesų, galimas dalykas, nebūtų išsirutuliojusi jo- 


kia civilizacija ir žmonija neturėtų istorijos. 


TREČIA DALIS 


Minios idėjos, samprotavimai ir vaizduotė 


5 1. Minios idėjos. Pagrindinės ir šalutinės idėjos. Kaip vienu metu gali 
egzistuoti prieštaringos idėjos. Didžiųjų idėjų transformacija į minios 
suvokimo lygmenį. Socialinė idėjų įtaka nepriklauso nuo jų teisingumo. 
5 2. Minios samprotavimai. Miniai samprotavimai nedaro įtakos. Minios 
samprotavimai visada menki. Minia idėjas susieja tik tariama analogija 
ar seka. 5 3. Minios vaizduotė. Minios vaizduotės galia. Minia mąsto tar- 
pusavyje nesusijusiais vaizdiniais. Minią ypač jaudina nepaprastumas. 
Stebuklai ir legendos yra civilizacijos ramsčiai. Liaudies vaizduotė vi- 
sada buvo valstybės žmonių galios pagrindas. Kaip pasireiškia įvykiai, 
įaudrinantys minios vaizduotę. 


S 1. MINIOS IDĖJOS 


Ankstesniame veikale analizuodami idėjų reikšmę tautų 
evoliucijai įrodėme, kad kiekviena civilizacija yra kilusi iš 
keleto retai atnaujinamų pagrindinių idėjų. Atskleidėme, 
kaip šios idėjos apima minios sielą, su kokiais sunkumais 
į ją įsiskverbia ir kokią galią įgyja įsitvirtinusios. Taip pat 
įrodėme, kad didieji istorijos perversmai dažniausiai kyla 


kaip tik dėl šių svarbiausių idėjų pokyčių. 

Šią temą išnagrinėjau ganėtinai išsamiai, todėl prie 
jos negrįšiu, tik pasakysiu keletą žodžių apie miniai su- 
prantamas idėjas - kokiomis formomis ji jas suvokia. 

Idėjas galima suskirstyti į dvi klases. Vienos idėjos 
atsitiktinės ir trumpalaikės, kilusios per akimirksnį, pa- 
vyzdžiui, staiga susižavėjus individu arba doktrina. Kitos 
yra pagrindinės idėjos, kurias įtvirtina aplinka, paveldi- 
mumas ir vyraujanti nuomonė, pavyzdžiui, anksčiau re- 
liginės idėjos, o dabar demokratinės ir socialinės. 

Pagrindines idėjas galima palyginti su upės srove, iš 
lėto plaukiančia viena kryptimi, o trumpalaikes - su ma- 
žomis, kintančiomis bangelėmis, judinančiomis vandens 
paviršių, — šie raibuliai ne tokie reikšmingi, bet geriau 
pastebimi nei pati upės tėkmė. 

Mūsų dienomis didžiosios, pagrindinės idėjos, kurio- 
mis gyveno mūsų tėvai, regis, silpsta, o santvarkos, ku- 
rios jomis rėmėsi, ėmė irti. Tačiau atsiranda daug šaluti- 
nių idėjų, kurias minėjau, nors, pasirodo, nedaugelis iš jų 
gali įgyti dominuojančią įtaką. 

Bet kokios miniai pasiūlytos idėjos gali įsivyrauti tik 
pateiktos labai paprasta forma ir miniai suvokiamais 
vaizdiniais. Šių vaizdingų idėjų nesieja joks logiškas 
analogijos ar sekos ryšys, jos keičiasi kaip viena po kitos 
traukiamos „stebuklingojo žibinto“ skaidrės. Taigi minią 


valdo pačios prieštaringiausios idėjos. Minią gali atsitik- 

tinai paveikti bet kuri iš daugybės jos įsisavintų idėjų, 
todėl jos veiksmai labai prieštaringi. Tačiau dėl kritinio 
mąstymo stokos ji šių prieštarų nesuvokia. 

Šis reiškinys būdingas ne tik miniai, bet ir daugeliui 
pavienių individų, ir ne tik pirmykščiams žmonėms, bet 
ir tiems, kurie kokiu nors mąstymo aspektu — pavyzdžiui, 
fanatiški religiniai sektantai — priartėja prie pirmykščių 
žmonių. Tai pastebėjau ir tarp mūsų universitetuose iš- 
simokslinusių hinduistų. Ant jų nekintamo paveldėtų 
religinių ir socialinių idėjų pagrindo buvo užklotas va- 
karietiškų idėjų sluoksnis, visai nesusijęs su pirmuoju ir 
jo nekeičiantis. Šalia religinių idėjų kortežo atsitiktinai 
pasirodo viena kita vakarietiška idėja, ir tada individo 
elgsena nustebina akivaizdžiu prieštaringumu. Tačiau 
šis prieštaringumas veikiau išorinis, nes individo elgseną 
daugiausia lemia paveldimos idėjos. Tiktai žmogaus, pa- 
veldėjusio įvairių rasių bruožų, elgesys gali būti labai per- 
mainingas ir iš esmės prieštaringas. Šio reiškinio daugiau 
nenagrinėsime, nors jis labai reikšmingas psichologijai. 
Šiaip ar taip, norint tai visiškai suvokti, manau, reikia 
mažiausiai dešimties metų kelionių ir stebėjimų. 

Minia suvokia tik paprastos formos idėjas, todėl dau- 
gumą miniai siūlomų idėjų būtina pakeisti. Matome, 
kaip nuodugniai reikia perkeisti sudėtingesnes filosofi- 


nes ir mokslines idėjas, kad jos būtų prieinamos miniai. 

Šie pakeitimai turi būti pritaikyti ir rasei, kuriai priklau- 
so minia, šiaip ar taip, iš esmės tai yra supaprastinimas. 
Taigi socialiniu požiūriu veikiausiai nėra idėjų hierarchi- 
jos — tai reiškia, kad idėjos negali būti kilnesnės viena už 
kitą. Minią pasiekusi ir sujaudinusi idėja praranda visą 
savo kilnumą ir didybę. Vieninteliai verti dėmesio tik jos 
sukelti padariniai. Viduramžių krikščionybės idėjos, pra- 
eito amžiaus demokratinės idėjos ir šiandienos socialinės 
idėjos, aišku, nėra itin iškilios. Filosofiniu požiūriu jas 
galime pavadinti net apgailėtinomis klaidomis. Tačiau 
jų reikšmė buvo ir išliks milžiniška ir jos ilgai bus tarp 
esminių valstybės valdymo veiksnių. 

Idėja, netgi pateikta miniai prieinama forma, veiks- 
minga tik tada, kai tam tikrais būdais, kuriuos aptarsi- 
me vėliau, prasiskverbia į pasąmonę ir tampa jausmu. Ši 
transformacija paprastai trunka ganėtinai ilgai. 

Beje, nemanykite, kad idėja, kurios teisingumas įro- 
dytas, būtinai pasieks išlavintus protus. Akivaizdu, kad 
argumentai daugumai nedaro didelio poveikio. Išsilavi- 
nęs pašnekovas gali sutikti su įrodyta tiesa, tačiau pasą- 
monėje jis grįš prie savo pirmykštės koncepcijos. Ir su- 
tiktas po keleto dienų jis vėl išdėstys savo senuosius argu- 
mentus lygiai tais pačiais žodžiais. Iš tiesų jį veikia anks- 
čiau perimtos idėjos, virtusios jausmais, — kaip tik šios 


idėjos ir lemia svarbiausius elgesio motyvus. 


65 


Idėja, vienu ar kitu būdu įsitvirtinusi minios sieloje, 
įgyja nenugalimą jėgą ir sukelia daug pokyčių. Filoso- 
fhnės idėjos, kurios privedė prie Prancūzų revoliucijos, 
negreitai įsikūrė liaudies sieloje. Tačiau, kaip žinome, įsi- 
tvirtinusios minioje, jos buvo nenugalimos. Tautos kova 
dėl socialinės lygybės, dėl abstrakčių teisių ir idealios 
laisvės sudrebino visas karūnas ir stipriai sukrėtė Vakarų 
pasaulį. 

Dvidešimt metų šalys kariavo tarpusavyje, ir Europa 
patyrė skerdynes, panašias į Čingischano ir Tamerlano 
karus. Iki tol niekada taip aiškiai neatsiskleidė idėjų, kei- 
čiančių jausmus, galia. 

Idėjos negreitai įsikuria minios sieloje ir ne greičiau 
ją palieka. Idėjų požiūriu, minia visuomet keliais šimt- 
mečiais atsilieka nuo išminčių ir filosofų. Visi šiandie- 
niniai valstybės vyrai žino, kokią klaidinančią galią turi 
pagrindinės idėjos, tačiau norėdami išlaikyti savo įtaką 


jie turi remtis principais, kuriais patys nebetiki. 


52. MINIOS SAMPROTAVIMAI 


Negalima beatodairiškai teigti, kad samprotavimai mi- 
nios neveikia. Tačiau argumentai, kuriuos ji pasitelkia 
ir kurie jai daro įtaką, yra tokie nelogiški, kad juos tik 


sąlyginai galima vadinti samprotavimu. 

Minios samprotavimas, kaip ir kitoks samprotavimas, 
pagrįstas asociacija, tačiau minia idėjas susieja tik išorinio 
panašumo ar sekos ryšiais, panašiai kaip eskimas: jis iš 
patirties žinodamas, kad ledas — skaidrus daiktas - tirps- 
ta burnoje, nusprendžia, kad burnoje tirpsta ir stiklas, 
nes jis taip pat skaidrus. Arba kaip laukinis, manantis, 
kad suvalgęs narsaus priešo širdį perims jo drąsą. Arba 
darbininkas, kuris išsunktas darbdavio nusprendžia, kad 
visi darbdaviai išnaudotojai. 

Kolektyvinė logika susieja skirtingus, tik išorinius ry- 
šius turinčius dalykus ir beatodairiškai apibendrina pa- 
vienius atvejus. Širokiomis vaizdinių asociacijomis nau- 
dojasi oratoriai, mokantys valdyti minią. Tik taip įma- 
noma ją patraukti. Minia visiškai nesuprastų nuoseklaus 
samprotavimo, todėl galima teigti, kad minia nesampro- 
tauja arba klaidingai samprotauja ir kad jai samprota- 
vimo nereikia. Kai kurios kalbos, padariusios didžiulę 
įtaką klausytojams, stulbina lėkštumu, tačiau neužmirš- 
kime, kad jos skirtos miniai, o ne filosofams. Oratorius 
bendraudamas su minia mėto jai vaizdinių masalą. Jeigu 
jam pasiseka, jis pasiekia tikslą ir šiuo požiūriu jo kelios 
taiklios frazės, kuriomis apžavėjo minią, yra vertesnės už 
iškilnių oracijų tomą. 

Nereikia nė sakyti, kad teisingai samprotauti nemo- 


kanti minia nesugeba ir kritiškai mąstyti, t. y. neskiria 

tiesos nuo klaidos ir negali suformuluoti aiškios nuomo- 
nės ir sprendimo. Jos priimti sprendimai iš tiesų yra jai 
primesti sprendimai, kurių ji nė neapsvarstė. Šiuo požiū- 
riu daug individų nepakyla virš minios. Tam tikra nuo- 
monė tampa visuotina dėl to, kad dauguma žmonių ne- 
sugeba turėti nepriklausomos nuomonės, pagrįstos savo 


samprotavimais. 


$ 3. MINIOS VAIZDUOTĖ 


Minios vaizduotė, kaip ir visų būtybių, kurioms sam- 
protavimas nesvarbus, yra labai gyva ir imli įspūdžiams. 
Įvykio ar veiksmo sužadinti vaizdiniai miniai atrodo 
beveik kaip tikrovė. Minia, panašiai kaip miegantysis, 
kurio protas laikinai neveikia, regi ryškius vaizdinius, 
kuriuos mąstymas kaipmat išsklaidytų. Nemąstančiai 
ir nesamprotaujančiai miniai nėra nieko neįmanomo ir 
paprastai ją ypač jaudina netikėčiausi dalykai. 

Kaip tik todėl minią labiausiai žavi legendos ir stebu- 
klai. Iš tiesų tai yra civilizacijos atramos. Istorijoje regimy- 
bė visada būdavo svarbesnė nei tikrovė ir šią užgoždavo. 

Minia mąsto tik vaizdiniais ir ją sujaudina tik vaizdai. 
Tik pastarieji ją baugina ar vilioja ir paskatina veikti. 

Todėl teatro spektakliai, kurie kalba aiškiais vaiz- 


diniais, visada darė didžiulę įtaką miniai. Juk duona ir 

žaidimai romėnų liaudžiai buvo laimės idealas. Ilgai- 
niui šis idealas pamažu keitėsi. Niekas taip nesužadina 
liaudies vaizduotės kaip teatro spektaklis. Visi žiūrovai 
vienu metu patiria tas pačias emocijas, ir jei jos iškart 
nevirsta veiksmais, tik todėl, kad net nesąmoningiausias 
žiūrovas žino, kad yra iliuzijų auka ir kad verkė ar juokėsi 
dėl pramanytų įvykių. Tačiau kartais stiprūs vaizdiniai, 
kaip ir įprasti pasiūlymai, gali virsti veiksmais. Dažnai 
pasakojama istorija apie liaudies dramos teatrą, kuris po 
spektaklio nuo pasipiktinusių žiūrovų turėdavo saugoti 
aktorių, vaidinusį išdaviką. Šis pavyzdys, manau, aiškiai 
apibūdina minios protą ir paprastą įtaigą, kuriai jis pasi- 
duoda. Miniai visa, kas svarbu, tampa tikra ir ji dažnai 
neskiria vieno nuo kito. 

Valstybės stiprybė ir užkariautojo galia pagrįsta liau- 
dies vaizduote. Minia valdoma darant įtaką jos vaizduo- 
tei. Visi svarbiausi istorijos įvykiai, budizmas, krikščio- 
nybė, islamas, reformacija, o mūsų dienomis gąsdinanti 
socializmo invazija yra tiesioginiai ar netiesioginiai sti- 
prių įspūdžių minios vaizduotėje padariniai. 

Visų laikų didieji valstybės vyrai, tarp jų ir despo- 
tai, liaudies vaizduotę pasitelkė kaip valdžios atramą. Jie 
niekada nebandė griauti liaudies vaizdinių. „Tapęs ka- 
taliku, — sakė Napoleonas Valstybės taryboje, — pabai- 


giau Vandėjos karą, tapęs musulmonu įsikūriau Egipte, 

o tapęs ultramontanistu laimėjau kunigus Italijoje. Jei 
valdyčiau žydų tautą, atstatyčiau Saliamono šventyklą.“ 
Tikriausiai joks didis žmogus nuo Aleksandro ir Cezario 
laikų nemokėjo geriau sujaudinti minios vaizduotės ir 
padaryti įspūdžio. Tuo Napoleonas nuolat rūpinosi, apie 
tai mąstė kariaudamas, sakydamas iškilmingas ir kasdie- 
nes kalbas ir kitose situacijose. Net mirties patale. 

Kaip paveikti minios vaizduotę? Netrukus išsiaiškin- 
sime. Jau dabar galime pasakyti, kad protui ir intelek- 
tui skirti argumentai neveiksmingi. Antonijui nereikėjo 
mokslinės retorikos, kad sukeltų liaudį prieš Cezario žu- 
dikus. Jis tautai perskaitė Cezario testamentą ir parodė 
lavoną. 

Minios vaizduotę jaudina tik stebinantis ir aiškus 
vaizdas be papildomų interpretacijų, neturintis jokio 
kito akompanimento, tik keletą stebuklingų faktų: svar- 
bi pergalė, įstabus stebuklas, didelis nusikaltimas, stipri 
viltis. Svarbu iš karto pristatyti visus šiuos dalykus, ne- 
nurodant šaltinio. Minios nejaudina šimtas nereikšmin- 
gų nusikaltimų ar nelaimingų atsitikimų, bet vienintelis 
didžiulis nusikaltimas, vienintelė katastrofa ją stipriai 
sukrečia, net jeigu didžiojo įvykio padariniai gerokai 
menkesni nei visų mažųjų kartu sudėjus. Didžioji gripo 
epidemija, per kelias savaites Paryžiuje pražudžiusi 5 000 


žmonių, beveik nesujaudino liaudies vaizduotės. Ši ne- 

laimė, tikra hekatomba, nebuvo viešinama įtaigiu vaiz- 
diniu, o tik kasdienėmis statistikos nuorodomis. Tačiau 
nelaimingas atsitikimas, per kurį žūtų tik s00 žmonių, 
bet tą pačią dieną, —- koks nors viešas, gerai matomas įvy- 
kis, pavyzdžiui, Eifelio bokšto griuvimas, — paliktų ne- 
palyginamai didesnį įspūdį. Minią stipriai sukrėtė žinia 
apie vieną dingusį transatlantinį laivą, manoma, nusken- 
dusį jūroje, nes aštuonias dienas nebuvo jokių žinių apie 
jį. Tačiau, pagal statistiką, tais metais dingo tūkstantis 
didelių laivų, ir šios netektys — gyvybių ir turto — minios 
nesujaudino. 

Taigi liaudies vaizduotę jaudina ne patys įvykiai, bet 
jų pateikimo būdas. Įvykis yra dingstis, jei galima taip 
pasakyti, sukurti patrauklų, protą pavergiantį vaizdinį. 
Menas, sužadinantis minios vaizduotę, — tai minios val- 


dymo menas. 


KETVIRTA DALIS 


Religinės formos, 
kuriomis pagrįsti minios įsitikinimai 


Kas sukelia religinį jausmą. Religinis jausmas nepriklauso nuo dievybės 
garbinimo. Religinio jausmo bruožai. Įsitikinimų, įgijusių religijos for- 
mą, galia. Įvairūs pavyzdžiai. Liaudies dievai nedingsta. Naujosios die- 
vybės. Religinės ateizmo formos. Šių sąvokų svarba istoriniu požiūriu. 
Reformacija, Šv. Bartolomėjaus naktis, Teroro laikotarpis ir kiti panašūs 
įvykiai yra religinių minios jausmų, o ne pavienių individų padarinys. 


Jau kalbėjome, kad minia nesamprotauja, idėjas priima 
arba atmeta iš karto, nepakenčia diskusijos ir prieštaravi- 
mo, bet paveikūs pasiūlymai ją visiškai užvaldo ir neretai 
iš karto virsta veiksmais. Minėjome, kad tinkamai nu- 
kreipta minia ryžtasi pasiaukoti dėl jai pasiūlyto idealo. 
Galiausiai išsiaiškinome, kad minia patiria tik stiprius, 
kraštutinius jausmus: nuo susižavėjimo greitai pereina 
prie garbinimo, o jos antipatija iš karto virsta neapykan- 
ta. Šios gairės leidžia apibendrinti minios įsitikinimus. 
Atidžiau patyrinėjus minios įsitikinimus religinio pa- 


kilimo ir politinių perversmų, tokių kaip praeito šimt- 

mečio, laikotarpiais, paaiškėja, kad minios įsitikinimams 
būdinga tam tikra forma, kurią pavadinčiau ne kaip nors 
kitaip, o religiniu jausmu. 

Šiam jausmui būdingi labai paprasti požymiai: įsi- 
vaizduojamos aukštesnės būties garbinimas, jai priski- 
riamos galios baimė, aklas paklusnumas jos įsakymams, 
neginčytinos dogmos, troškimas skleisti savo tiesą, prie- 
šiškumas visiems, kurie jos nepriima. Kad ir kam skirtas 
šis jausmas — nematomam Dievui, akmeniniam stabui, 
didvyriui ar politinei idėjai — iš esmės jis religinis. Taip 
pat svarbu antgamtinė realybė ir stebuklai. Politinei idė- 
jai minia suteikia tokią pat paslaptingą galią kaip ir lai- 
mėjusiam vadui, kuris ją veda į fanatizmą. 

Religingi esame ne tik garbindami dievybę, bet ir vi- 
sas dvasios jėgas — tada valią beatodairiškai nukreipiame 
į vieną tikslą arba į vieną būtį, kuri tampa mūsų jausmų 
ir veiksmų tikslu bei vadovu. 

Religinį jausmą paprastai lydi netolerancija ir fanatiz- 
mas. To neišvengia asmenys, kurie tiki žinantys žemiškos 
arba amžinos laimės paslaptį. Šių bruožų turi visi grupės 
nariai, apimti religinio jausmo. Teroro laikotarpiu jako- 
binai buvo tokie pat religingi kaip ir inkvizicijos laikų ka- 
talikai, ir abejų žiaurus įkarštis kilo iš to paties šaltinio. 

Minios įsitikinimai pasižymi aklu paklusnumu, kraš- 


tutine netolerancija ir religiniam jausmui būdingu bea- 


73 


todairiškos propagandos poreikiu. Todėl galima teigti, 
kad šie įsitikinimai religinio pobūdžio. Herojus, kuriam 
ploja minia, iš tiesų jai yra dievas. Penkiolika metų juo 
buvo Napoleonas, ir jokia kita dievybė neturėjo tokių 
atsidavusių garbintojų. Nė vienas dievas taip lengvai ne- 
siuntė žmonių mirti. Didesnės valdžios sieloms neturėjo 
jokios krikščionių ir pagonių dievybės. 

Religinių ar politinių tikėjimų kūrėjai žino, kaip 
miniai primesti religinius jausmus, leidžiančius žmo- 
gui rasti laimę ekstazėje ir verčiančius stabams paaukoti 
gyvenimą. Taip buvo visais laikais. Fiustel de Kulanžas 
(Eustel de Coulanges) savo puikioje knygoje teisingai pastebė- 
jo, kad Romos imperija išsilaikė ne karine galia, o religi- 
niu susižavėjimu, kuriuo buvo persiėmę visi pavaldiniai. 
„Neregėtas dalykas pasaulio istorijoje, kad liaudies ne- 
kenčiamas režimas būtų išsilaikęs penkis amžius. <...> 
Neįtikėtina, kad trisdešimt Imperijos legionų būtų galėję 
pavergti šimtą milijonų žmonių.“ Jie pakluso tik todėl, 
kad imperatorius, įkūnijantis Romos didybę, buvo visų 
garbinamas kaip dievybė. Mažiausias imperijos kaimelis 
turėjo imperatoriaus altorių. „Nuo vieno Imperijos kraš- 
to iki kito liaudies sieloje staiga suliepsnojo nauja religi- 
ja, kurios dievybė buvo imperatorius. Keletą metų prieš 
krikščionybės erą visa Galija, šešiasdešimt jos miestų, 


netoli Liono pastatė šventyklą imperatoriui Augustui. 

<...> Šventikai, išrinkti Galijos miestų susirinkime, buvo 
pirmosios šalies asmenybės. <...> Viso to neįmanoma 
priskirti baimei ir vergiškumui. Ištisos tautos nėra ver- 
giškos, ir vergija negali trukti tris amžius. Ne dvariškiai 
garbino kunigaikštį, o Roma. Ne tik Roma, ber ir Galija, 
Ispanija, Graikija ir Azija.“ 

Šiandien daugumai didžiųjų sielų užkariautojų altoriai 
nestatomi, tačiau jie atvaizduojami statulomis ir portre- 
tais ir jų kultas ne itin skiriasi nuo ankstesniųjų. Istorijos 
filosofiją galima suprasti tik žinant svarbų minios psicho- 
logijos dėsnį: jeigu nebūsi laikomas dievu, būsi niekas. 

Tai toli gražu nėra praeito amžiaus prietaras, kurį iš- 
gujo protas. Jausmas amžinoje kovoje su protu niekada 
nebuvo nugalėtas. Minia jau nenori girdėti ją taip ilgai 
valdžiusios dievybės ar religijos nurodymų, vis dėlto jo- 
kioje epochoje nebuvo pristatyta tiek statulų ir altorių 
kaip. paskutiniame šimtmetyje. Liaudies judėjimas bu- 
lanžizmas atskleidė, kaip lengvai į paviršių iškyla minios 
religiniai instinktai. Herojaus paveikslas kabojo kiekvie- 
noje kaimo užeigoje. Jis buvo garbstomas kaip kovotojas 
su neteisybe ir kitu blogiu, ir tūkstančiai žmonių būtų už 
jį atidavę gyvybę. Kokią vietą jis būtų iškovojęs istorijoje, 
jeigu būtų ilgiau išlaikęs savo legendą! 

Taigi nereikia nė sakyti, kad religija miniai būtina. 


Minios politiniai, antgamtiniai ir socialiniai tikėjimai 


75 


visada įgyja religinę formą ir tampa neginčijami. Minios 
priimtas ateizmas taip pat suliepsnotų religinio jausmo 
netolerancija ir taptų savotišku kultu. Įdomus pavyzdys 
yra mažos pozityvistinės sektos raida. Ši bendruomenė 
primena nihilistą, kurio istoriją pasakoja įžvalgusis Dos- 
tojevskis. Vieną dieną proto apšviestas nihilistas sudaužė 
dievybių ir šventųjų paveikslus, kurie puošė jo koplytėlės 
altorių, užgesino žvakes, bet negaišdamas nė akimirkos 
sunaikintus paveikslus pakeitė kelių ateistų filosofų kūri- 
niais ir vėl pamaldžiai uždegė žvakes. Religinio tikėjimo 
objektas pasikeitė, bet argi pakito pats religinis jausmas? 

Vėl kartoju, kad kai kuriuos istorinius įvykius, būtent 
pačius svarbiausius, galima perprasti tik suvokus minios 
įsitikinimų religinę formą. Daug socialinių reiškinių 
prašosi psichologo, o ne gamtininko dėmesio. Didysis 
istorikas Tenas Revoliuciją tyrė kaip gamtininkas, taigi 
tikrosios įvykių ištakos daugiausia liko nepastebėtos. Jis 
puikiai išnagrinėjo įvykius, tačiau ne visada atkreipdavo 
dėmesį į priežastis, nes nesigilino į minios psichologiją. 
Jis baisėjosi įvykių kraugeriškumu, žiaurumu ir anarchi- 
ja, o didžiosios epopėjos herojai jam buvo tik laukinių 
epileptikų gauja, be jokių skrupulų pasiduodanti ins- 
tinktams. Revoliucijos žiaurumas, žudynės, propagandos 
poreikis, karo iššūkiai visiems karaliams, galima sakyti, 


buvo naujo religinio tikėjimo užuomazga minios sielo- 

je. Reforma, Šv. Bartolomėjus, religiniai karai, inkvizi- 
cija, Teroro laikotarpis yra tapačios tvarkos fenomenai, 
pakurstyti religinių jausmų, kurie neišvengiamai veda 
prie naujojo tikėjimo priešininkų naikinimo geležimi ir 
ugnimi. Inkvizicijos ir Teroro valdžios metodus taiko tie, 
kurie beatodairiškai jais tiki. Jei netikėtų, naudotų kitus 
metodus. 

Analogiški perversmai įvyksta tik subrendę minios 
sieloje. Jų nesukeltų nė patys didžiausi despotai. O is- 
torikai, Šv. Bartolomėjų laikantys karaliaus užmačia, 
nepažįsta minios ir neišmano karalių psichologijos. To- 
kie veiksmai kyla tik iš liaudies sielos. Despotiškiausias 
monarchas, pasitelkęs visą savo galybę, įstengia tik pa- 
skubinti ar nukelti lemtingą akimirką. Taigi Šv. Bartolo- 
mėjų ir religinius karus rengė ne karaliai, o Terorą — ne 
Robespjeras (Robespierre), Dantonas (Danton) ir Sen Žiustas 


(Saint-Juste). Tokiuose įvykiuose pulsuoja minios siela. 


ANTRA KNYGA 


Minios nuomonė 
ir tikėjimas 


PIRMA DALIS 


Netiesioginiai minios nuomonę ir 
tikėjimą lemiantys veiksniai 


Parengiamieji minios tikėjimo veiksniai. Minios tikėjimas priklauso nuo 
nuodugnaus parengimo. Įvairių tikėjimo veiksnių aptarimas. 5 1. Rasė. 
Vyraujanti rasės įtaka. Rasė perduoda protėvių pasiūlymus. 5 2. Tra- 
dicijos. Tradicijos yra rasės sielos sintezė. Socialinė tradicijų svarba. 
Kodėl taip reikalingos tradicijos tampa kenksmingos. Minia atkakliai lai- 
kosi tradicinių idėjų. 5 3. Laikas. Tikėjimas pamažu atsiranda ir pamažu 
išnyksta. Laikui bėgant iš sumaišties gali atsirasti tvarka. 5 4. Politinės 
ir socialinės santvarkos. Klaidingas jų reikšmės supratimas. Santvarkų 
įtaka yra labai maža. Santvarka yra ne priežastis, o padarinys. Tauta 
negali pasirinkti santvarkos, kuri jai atrodo geriausia. Santvarkos yra 
tik pavadinimai, o tie patys pavadinimai reiškia skirtingus dalykus. Kaip 
gali atsirasti santvarka. Kai kurioms tautoms būtina teoriškai bloga san- 
tvarka, pavyzdžiui, centralizacija. 5 5. Švietimas ir ugdymas. Klaidin- 
gos šiuolaikinės idėjos apie mokymo įtaką miniai. Statistinės nuorodos. 
Demoralizuojanti lotynų švietimo sistema. Kokia galėtų būti mokymo 
įtaka. Įvairių tautų pavyzdžiai. 


Jau išnagrinėjome minios mąstymą ir žinome, kaip ji 
jaučia, mąsto ir samprotauja. Dabar išsiaiškinkime, kaip 
atsiranda ir kaip sukuriama minios nuomonė ir tikė- 


jimas. 

Minios nuomonė ir tikėjimas priklauso nuo dviejų 
grupių veiksnių: tiesioginių ir netiesioginių. 

Netiesioginiai veiksniai leidžia miniai vienus įsitikini- 
mus priimti, o kitus atmesti. Šie veiksniai paruošia dirvą 
naujoms netikėtoms idėjoms, kurios stebina jėga ir koky- 
be, nors jų spontaniškumas tik tariamas. Tiesa, minioje 
įvyksta sprogimas ir tam tikros idėjos įgyvendinamos 
neįtikėtinai greitai. Tačiau už šio paviršutiniško efekto 
dažniausiai reikia ieškoti ilgo parengiamojo darbo. 

Tiesioginiai veiksniai iškyla į paviršių po ilgo paren- 
giamojo darbo, be kurio jie negalėtų pasireikšti, ir kaip 
tik dėl jų minia įtikinama veikti; kitaip tariant, šie veiks- 
niai leidžia idėjai įsikūnyti ir palikti padarinius. Tiesiogi- 
niai veiksniai padeda atsirasti ryžtingiems sprendimams, 
kurie staiga sutelkia bendruomenę, sukelia riaušes ar 
streikus; dėl šių veiksnių didžioji dauguma atiduoda val- 
džią vienam žmogui arba nuverčia vyriausybę. 

Visuose didžiuosiuose istoriniuose įvykiuose tiesiogi- 
niai ir netiesioginiai veiksniai keičia vienas kitą. Vienas 
iš Prancūzų revoliucijos — paties įstabiausio pavyzdžio — 
netiesioginių veiksnių buvo rašytojai, kritikuojantys se- 
nojo režimo represijas. Taip paruošta minios siela paskui 
lengvai pasidavė tiesioginiams veiksniams, kurie buvo, 
pavyzdžiui, oratorių kalbos ar dvaro pasipriešinimas ne- 


reikšmingoms reformoms. 

Dalis netiesioginių veiksnių yra bendrieji - būdingi vi- 
siems tikėjimams ir nuomonėms. Tai rasė, tradicijos, laikas, 


santvarka, ugdymas. Panagrinėsime kiekvieno jų reikšmę. 


S 1. RASĖ 


Rasės veiksnys turi būti pirmoje vietoje, nes jis savo svar- 
ba gerokai pranoksta kitus. Jį užtektinai nagrinėjome 
ankstesnėje knygoje, tad dabar neverta prie to apsistoti. 
Jau paaiškinome, kas yra istorinė rasė, ir atskleidėme, 
kaip atsiradus rasės požymiams jos tikėjimas, santvarka, 
menai, kitaip tariant, visi jos civilizacijos komponentai 
tampa išorine jos sielos raiška. Rasės galia yra tokia, kad 
joks jos komponentas negali pereiti iš vienos tautos į kitą, 
nepatyręs didelių pokyčių". 

Aplinka, aplinkybės, įvykiai yra akimirkos sociali- 
niai pasiūlymai. Jie gali pasireikšti svarbiu veiksmu, bet 
trumpalaikiu, jeigu jis skiriasi nuo rasės, t. y. nuo visų 
kartų protėvių, pasiūlymų. 

Keliuose skyriuose dar grįšime prie rasės įtakos ir 
įrodysime, kad ši įtaka yra labai stipri: rasė nulemia net 
"7 Kadangi šis teiginys visiškai naujas, bet be jo neįmanoma suprasti istorijos, 

ji paaiškinu keliuose savo darbo Psichologiniai tautų evoliucijos dėsniai (Les lois 
psychologigues de I čvolurion des peuples) skyriuose. Skaitytojas įsitikins, kad, nepaisant 


apgaulingo paviršutiniško įspūdžio, nei kalba, nei religija, nei menai, nei joks 
kitas vienos tautos civilizacijos aspektas nepakitęs negali pereiti į kitą tautą. 

minios sielos požymius. Todėl įvairių tautų elgsena ir ti- 


kėjimai labai skiriasi ir pasiduoda nevienodai įtakai. 


52. TRADICIJOS 


Tradicijos atspindi praeities idėjas, poreikius ir jausmus. 
Jos yra rasės patirties sintezė ir mums daro didžiulę įtaką. 
Biologijos mokslas pakito, kai embriono tyrimai at- 
skleidė didžiulę praeities įraką gyvybės formų evoliuci- 
jai; panašiai atsitiks ir su istorijos mokslu, kai paveldi- 
mumo koncepcija paplis. O kol kas daugelis valstybės 
vyrų laikosi praeito amžiaus teoretikų idėjų ir mano, kad 
visuomenė gali nutraukti ryšį su praeitimi ir iš įvairių 
fragmentų susikurti iš naujo, vadovais pasirinkdama 
šviesiausius protus. 
Tauta yra praeities sukurtas organizmas. Kaip ir kiek- 
vienas organizmas ji kinta lėtai pagal paveldėtą programą. 
Tikrieji tautų vadovai yra tradicijos, ir, kaip jau minė- 
jau, lengvai kinta tik išorinė tradicijos forma. Be tradici- 
jų, t. y. be tautos sielos, neįmanoma jokia civilizacija. 
Nuo pat žmonijos būties pradžios pagrindinis jos už- 
siėmimas buvo tradicijų tinklo kūrimas, o paskui griovi- 
„mas, kai būdavo išsemti naudingi rezultatai. Be pastovių 
tradicijų nebūtų civilizacijos, o be lėto tradicijų nykimo 


nebūtų pažangos. Sunkiausia rasti pusiausvyrą tarp pa- 

stovumo ir permainų. Tai išties nelengvas uždavinys. 
Kai tautoje per keletą kartų tradicijos pernelyg tvirtai 
įsišaknija, tautos raida sutrinka ir ji, pavyzdžiui, Kinija, 
nebegali tobulėti, modernėti. Tada net pačios radikaliau- 
sios revoliucijos bejėgės — nutraukta grandinė susijungia 
ir ta pati praeitis grįžta į sostą arba, sugriuvus tvarkai, 
įsivyrauja anarchija ir prasideda žlugimas. 

Taigi svarbiausias tautos uždavinys yra išsaugoti pra- 
eities santvarkas ir jas pamažu keisti. Sunkus uždavinys. 
Ji įgyvendino tik senovės romėnai ir dabartiniai anglai. 

Atkakliausias idėjinis konservatorius, besipriešinantis 
pokyčiams, yra būtent minia — juk kasta yra viena iš mi- 
nios kategorijų. Taigi jau pabrėžiau minios konservatyvu- 
mą ir įrodžiau, kad daug sukilimų baigiasi tik žodiniais 
pokyčiais. Praeito amžiaus pabaigoje matant sugriautas 
bažnyčias, ištremtus ir giljotinuotus kunigus, visuotinį ka- 
talikų persekiojimą, buvo galima pagalvoti, kad senosios 
religinės idėjos prarado įtaką, tačiau po kelerių metų, vi- 
suomenei reikalaujant, katalikybės kultas buvo grąžintas“. 


 Teno pacituotas buvusio Konvento nario Furkrua (Fourcroy) pranešimas 
šiuo požiūriu labai aiškus. 
„Visi švenčia sekmadienį ir lanko bažnyčią. Tai rodo, kad dauguma prancū- 
zų nori grįžti prie senųjų tradicijų ir nebegalima nepaisyti šio nacionalinio 
poreikio. <...> 
Didžiajai daugumai reikia religijos, kulto ir kunigų. Požiūris, kad paplitęs 
švietimas gali sunaikinti religinius prietarus, yra kelių šiuolaikinių filosofų 
klaida, kurios neišvengiau nė aš. Religija yra daugelio nelaimingųjų paguo- 
dos šaltinis. <...> Taigi reikia palikti tautai kunigus, altorius, kultą.“ 


85 


Joks kitas pavyzdys geriau neatskleis tradicijų įtakos 
minios sielai. Šventyklos neapsaugo pavojingiausių sta- 
bų, o rūmai — didžiausių tironų: ir vieni, ir kiti lengvai 
nuverčiami. Tačiau tradicijos - nematomi mūsų sielų šei- 
mininkai - atsilaiko prieš bet kokį maištą ir nyksta labai 


lėtai — tik per šimtmečius. 


5 3. LAIKAS 


Socialinėje kaip ir biologinėje plotmėje laikas yra vienas 
stipriausių veiksnių. Tik jis yra tikrasis kūrėjas ir didysis 
griovėjas. Jis iš smilčių supylė kalnus, o iš ląstelių sulipdė 
garbų žmogų. Laikas gali bet ką pakeisti. Sakoma, jeigu 
skruzdėlė turėtų laiko, galėtų su žeme sulyginti Monbla- 
ną. Jei kokia būtybė galėtų savo nuožiūra keisti laiką, ji 
turėtų galią, kurią tikintieji priskiria dievams. 

Tačiau mus domina tik laiko reikšmė minios nuomo- 
nės užuomazgai. Jai laiko poveikis vis dar milžiniškas. 
Nuo jo priklauso ir toks veiksnys-kaip rasė, kuri be laiko 
negalėtų atsirasti. Tik laikas leidžia vystytis arba išnykti 
visiems tikėjimams. Ilgainiui tikėjimas stiprėja, o paskui 
sumenksta. 

Minios nuomonei ir tikėjimui laikas paruošia dirvą, 
kurioje jie sudygsta. Todėl tam tikros idėjos gali būti įgy- 


vendintos tik vienoje epochoje, bet ne kitoje. Laikas su- 

kaupia didžiules tikėjimo ir minčių atsargas, iš kurių at- 
siranda epochos idėjos. Atsiranda ne atsitiktinai ir ne bet 
kaip. Jų šaknys labai senoje praeityje. O jos pražysta tik 
todėl, kad laikas sukrovė joms žiedus. Taigi norint prieiti 
prie jų ištakų, reikia ieškoti praeities. Idėjos yra praeities 
dukterys ir ateities motinos — visada laiko vergės. 

Taigi laikas yra tikrasis mūsų šeimininkas, jo ran- 
kose viskas beregint kinta. Šiandien baiminamės dėl 
grėsmingų minios užmojų, pranašaujančių griūtį ir per- 
versmą. Tačiau laikas savaime atkurs pusiausvyrą. „Joks 
režimas, — teisingai rašė ponas Lavisas (Lavisse), — nebuvo 
sukurtas per dieną. Politinė ir socialinė organizacija yra 
šimtmečių kūriniai; prieš atrasdama savo taisykles feo- 
dalinė santvarka daug amžių buvo beformė ir chaotiška; 
absoliuti monarchija šimtmečius ieškojo pastovių val- 
dymo formų, ir tuose pereinamuosiuose laikotarpiuose 


buvo daug sumaišties.“ 


S 4. POLITINĖS IR SOCIALINĖS SANTVARKOS 


Kartoju, idėja, kad santvarka gali padėti išspręsti visuo- 
menės problemas, kad tautos pažangą lemia gera konsti- 
tucija ir valdžia ir kad socialinius pokyčius gali paskatinti 
vyriausybės nutarimai, vis dar paplitusi. Ji buvo Prancū- 


zų revoliucijos atspirties taškas, o šiandien yra socialinių 

teorijų pagrindas. Šios pavojingos chimeros neišnaikino 
nė pastoviausia patirtis. Veltui filosofai ir istorikai įro- 
dinėjo, kad tai absurdas. Tačiau jie nesunkiai atskleidė, 
kad santvarkos yra idėjų, jausmų ir papročių dukterys ir 
kad neįmanoma pakeisti idėjų, jausmų ir papročių kei- 
čiant įstatymus. 

Tauta nepasirenka patinkančios santvarkos pagal 
norą, lygiai kaip jos individai nepasirenka akių ar plaukų 
spalvos. Ir santvarką, ir vyriausybę sukuria rasė. Be to, 
tai yra epochos kūriniai, o ne jos kūrėjai. Tauta valdoma 
ne atsižvelgiant į jos akimirkos užgaidas, bet taip, kaip 
reikalauja susiformavęs jos charakteris. Kartais politinis 
režimas išsirutulioja ar pakinta per kelis šimtmečius. 
Santvarka neturi jokios vidinės dorybės, iš esmės ji nei 
gera, nei bloga. Ta pati santvarka tam tikru metu vienai 
tautai gali būti gera, o kitai nepakenčiama. 

Pati tauta negali pakeisti savo santvarkos. Žinoma, 
radikalia revoliucija galima santvarką pervardyti, bet 
esmė nesikeis. Pavadinimai yra beverčiai žodžiai, į ku- 
riuos istorikas, ieškantis esmės, neturėtų atsižvelgti. Pa- 
vyzdžiui, Anglija yra demokratiškiausia pasaulyje šalis?, 
* Tai pripažįsta net pažangiausi JAV respublikonai. Amerikiečių žurnalas Fo- 

rum šią kategorišką nuomonę išsako žodžiais, kuriuos paėmiau iš 1894 m. 
gruodžio Review of Reviews: „Net karščiausi aristokratijos priešai neturėtų už- 


miršti, kad šiandien Anglija yra pasaulyje demokratiškiausia šalis, kurioje in- 
divido teisės labiausiai gerbiamos ir kurioje individai turi daugiausia laisvės.“ 


tačiau monarchija, o ispanakalbės Lotynų Amerikos ša- 
lys — respublikos su konstitucijomis — kenčia nuo despo- 
tizmo. Tautos likimą lemia jos charakteris, ne valdžia. 
Tai bandžiau įrodyti ankstesnėje knygoje remdamasis 
akivaizdžiais pavyzdžiais. 

Vadinasi, konstitucijų rašymas yra tik laiko švaisty- 
mas arba nenaudingas retorikos pratimas. Jas tikrai pa- 
rengs būtinybė ir laikas, jeigu jiems netrukdysime. Tai 
įrodo iškilus istorikas Makolis (Macaulay) aprašydamas 
anglosaksų pavyzdį viename fragmente, kurį turėtų įsi- 
dėmėti visų lotynų šalių politikai. Paaiškinęs, kuo nau- 
dingi įstatymai, nors grynojo proto požiūriu prieštaringi 
ir padriki, jis konvulsiškas Europos ir Amerikos lotynų 
tautų konstitucijas palygina su Anglijos konstitucija ir 
nurodo, kad pastaroji buvo keičiama labai lėtai, dalimis, 
tik dėl labai svarbių priežasčių, bet niekada dėl spekulia- 
tyvių samprotavimų. „Visiškai nesirūpinti dėl simetrijos, 
bet siekti praktinės naudos; neatmesti anomalijos tik to- 
dėl, kad tai anomalija; neskubėti diegti naujovių, o tik 
atsiradus būtinybei, ir atsinaujinti tik tiek, kad neliktų 
nepasitenkinimo; nieko nekeisti daugiau nei būtina. Šio- 
mis taisyklėmis nuo Jono iki Viktorijos laikų paprastai 
vadovaudavosi mūsų 250 parlamentų.“ 

Būtų neprošal peržiūrėti visus kiekvienos valstybės 


įstatymus, konstitucijas ir patikrinti, ar viskas atitinka 

tautos reikmes, bet šia dingstimi nereikia nieko beato- 
dairiškai keisti. Pavyzdžiui, galima filosofiškai padisku- 
tuoti apie centralizacijos privalumus ir trūkumus, tačiau 
jeigu daugiatautė valstybė per tūkstantį metų pamažu 
tapo centralizuota, be to, jeigu net didžiulė revoliucija, 
siekusi sunaikinti visas praeities santvarkas, buvo pri- 
versta ne tik gerbti centralizaciją, bet dargi ją sustiprinti, 
galime padaryti išvadą, kad centralizacija yra būtinybė, 
svarbi valstybės egzistencijos sąlyga, ir, jeigu kokie poli- 
tikai mano, kad centralizaciją reikia panaikinti, telieka 
apgailestauti dėl jų neišmanymo. Jų nuomonei atsitikti- 
nai laimėjus, šalyje įsivyrautų didi anarchija““, iš kurios, 
be kita ko, atsirastų nauja centralizacija, daug sunkesnė 
nei senoji. 

Užbaikime remdamiesi pasakyta mintimi, kad ne 
santvarkoje reikia ieškoti priemonių minios sielai paveik- 
ti. Kai kurios demokratiškos šalys, tokios kaip Jungtinės 
Amerikos Valstijos, klesti, bet kitos su panašia santvar- 


ka - būtent ispanakalbės Lotynų Amerikos respublikos — 


' Palyginus įsisenėjusius religinius ir politinius konfiktus tarp atskirų 
Prancūzijos kraštų paaiškėja, kad priežastis yra rasių skirtumai. Revoliu- 
cijos laikotarpiu iškilusios separatistinės tendencijos vėl išryškėjo prancūzų 
ir vokiečių karo pabaigoje. Taigi matyti, kad pasaulio rasės dar nesivienija 
ir toli gražu negreitai susilies. Tad ryžtinga Revoliucijos centralizacija ir 
dirbtinai sukurti departamentai, skirti sujungti senąsias provincijas, buvo 
jos naudingiausias darbas. Jei būtų įmanoma decentralizacija, apie kurią 
šiandien kalba tiek daug neįžvalgių protų, ji staiga baigtųsi kruviniausiais 
konfliktais. To nesupranta tik tie, kurie visiškai užmiršo mūsų istoriją. 

vos vegetuoja apgailėtinoje anarchijoje. Todėl turime pri- 
pažinti, kad ne santvarka nulėmė pirmųjų klestėjimą ir 
antrųjų nuosmukį. Tautą valdo jos charakteris, o jo ne- 
atitinkanti santvarka yra tik laikinai užsimestas nederan- 
tis rūbas. Žinoma, santvarkos, neva stebuklingai suku- 
riančios laimę, buvo ir bus primetamos kruvinais karais 
ir revoliucijomis. Galime teigti, kad tam tikru požiūriu 
santvarka veikia minios sielą, nes pastumia į tokius suki- 
limus. Tačiau žinome, kad įtvirtinta ar žlugusi santvarka 


savaime nėra jokia dorybė. Jos pergalė — tik iliuzija. 


S 5. ŠVIETIMAS IR UGDYMAS 


Mūsų laikmečiu vyrauja idėja, kad švietimo tikslas yra 
tobulinti žmones ir net padaryti juos lygiateisius. Vien 
dėl kartojimo šis teiginys tapo nepajudinama demokra- 
tijos dogma. Dabar ją pakeisti būtų taip sunku, kaip ka- 
daise bažnyčios dogmas. 

Tačiau šiuo aspektu, kaip ir daugeliu kitų, demokrati- 
nės idėjos gerokai neatitinka psichologijos žinių ir pačios 
tikrovės. Daugelis garsių filosofų, ypač Herbertas Spen- 
seris, nesunkiai įrodė, kad mokslas žmogui neprideda nei 
doros, nei laimės, kaip nepakeičia instinktų ir paveldėtų 
aistrų. Negana to, blogam tikslui pasitelktas mokslas gali 


būti pražūtingas. Mūsų požiūrį patvirtino ir statistika 

besiremiantys tyrėjai: pasak jų, nusikalstamumas plinta 
kartu su mokslo, bent tam tikro, plėtra, o didžiausi vi- 
suomenės priešai, anarchistai, dažnai atsirenka narius iš 
garsių mokyklų laureatų. Žinomas teisėjas ponas Adol- 
fas Giljo (Adolphe Guillo() pastebėjo, kad šiuo metu 3 000- 
iams mokytų nusikaltėlių tenka 1 000 nemokytų, o per 
penkiasdešimt metų nusikalstamumas išaugo nuo 227 iki 
52 nusikaltimų šimtui tūkstančių gyventojų, arba 133 
procentais. Be to, jis su kolegomis nustatė, kad nusikals- 
tamumas labiausiai progresuoja tarp jaunų žmonių, ku- 
riems darbdavį pakeitė nemokama privaloma mokykla. 
Žinoma, niekas neneigia, kad teisingas mokymas gali 
duoti ir labai gerų praktinių rezultatų, jeigu ne mora- 
lės, tai bent profesijos srityje. Gaila, ypač per paskutinius 
30 metų lotynų tautos savo švietimo sistemą kūrė labai 
ydingais principais, nepaisydamos iškilių protų pastabų; 
ir toliau jos kartoja apgailėtinas klaidas. Aš pats įvairiuo- 
se darbuose" nurodžiau, kad dabartinis švietimas visuo- 
menės priešais paverčia daugybę išsilavinusių žmonių, 
tarp šių netrūksta ir baisiausio socializmo šalininkų. 
Didžiausias tokio švietimo pavojus, pagrįstai vadina- 
mas lotyniškuoju, kyla iš didelės psichologinės klaidos: 


manoma, kad vadovėlių kalimas lavina protą. Stengia- 


" Žr. Socializmo psichologija (La Psychologie du socialisme) ir Švietimo psichologija 
(Psycbologie de V ėducation). 

masi kuo daugiau išmokti, ir nuo pradinės mokyklos 
iki doktorato arba agrežė konkurso jaunuolis tik godžiai 
ryja knygų turinį, visai nesinaudodamas sveiku protu ir 
iniciatyva. Jo mokslas susideda iš mokymosi atmintinai 
ir paklusnumo. „Paruošti pamokas, išmokti gramatiką 
arba santrauką, pakartoti, gerai imituoti, — rašė buvęs 
švietimo ministras ponas Žiulis Simonas (Jules Simon), — 
tai absurdiškas mokymo metodas, kuris reikalauja be- 
atodairiško tikėjimo mokytojo neklystamumu ir kurio 
vienintelis rezultatas yra savinieka ir bejėgystė.“ 

Jeigu šis mokymas būtų tik nenaudingas, galėtume 
apsiriboti užuojauta nelaimingiems vaikams, kurie vietoj 
daugybės būtinų dalykų pirmiausia mokosi apie Chlote- 
ro sūnų geneologiją, Neustrijos ir Austrazijos kovas, zoo- 
logijos klasifikaciją. Tačiau toks švietimas gali mokiniui 
sukelti didžiulį pasibjaurėjimą jo paties gyvybės atsiradi- 
mu ir didžiulį troškimą jos atsikratyti. Be to, darbinin- 
kas jau nenori likti darbininkas, valstietis nebenori būti 
valstietis, o kukliausias miestelėnas savo sūnums numato 
karjerą tik gerai apmokamoje valstybės tarnyboje. Užuot 
paruošusi gyvenimui, mokykla mokinius paruošia vi- 
suomeninei tarnybai, kurioje nereikia jokios iniciatyvos. 
Socialinių kopėčių apačioje buriasi proletariato armija, 
nepatenkinta likimu ir grasinanti sukilti; aukštai — len- 


gvabūdiška buržuazija, skeptiška ir kartu patikli, per- 

smelkta prietaringo pasitikėjimo valstybės apvaizda, 

kurią ji nuolat apsvaido priekaištais: vyriausybę kaltina 

savo pačios klaidomis, bet nieko negali nuveikti be val- 
džios pagalbos. 

Valstybė, kuri vadovėlinėmis tiesomis štampuoja vi- 
sus savo diplomuotus specialistus, gali įdarbinti tik ma- 
žumą jų, o kitus neišvengiamai palieka be darbo. Taigi 
reikia romiai maitinti pirmuosius, o antruosius laikyti 
priešais. Nuo socialinės piramidės viršaus iki apačios 
milžiniška masė diplomuotųjų šiandien apgula karjeros 
vietas. Prekeiviui sunku rasti agentą, kuris gebėtų jį ats- 
tovauti kolonijose, tačiau tūkstančiai kandidatų veržiasi 
į pačius kukliausius valstybinius darbus. 

Vien tik Senos departamentas priskaičiuoja 20 000 
bedarbių pradinių klasių mokytojų, kurie niekindami 
laukus ir dirbtuves kreipiasi į valstybę, kad pragyventų. 
Tačiau išrinktųjų skaičius ribotas, tad akivaizdu, kad yra 
daug nepatenkintųjų. Pastarieji pasiruošę revoliucijai, 
kokie bebūtų jos vadovai ir tikslas. Suteikiant nenaudin- 
gų žinių galima žmogų lengvai paversti sukilėliu““. 

'2 Beje, tai būdinga ne tik lotynų tautoms. Šis reiškinys pastebėtas ir Kinijo- 
je, turinčioje įspūdingą mandarinų hierarchiją. Mandarino vieta gaunama 
laimint konkursą, kurio vienintelis išbandymas yra ramus storų vadovėlių 

„ deklamavimas. Mokytų bedarbių armija Kinijoje šiandien yra tikra nacio- 
nalinė katastrofa. Panaši situacija ir Indijoje, kur nuo to laiko, kai anglai 


atidarė mokyklas ne tam, kad suteiktų išsilavinimą kaip Anglijoje, bet kad 
tik šio bei to pamokytų vietinius, susidarė tam tikra mokytųjų klasė, babus, 

Akivaizdu, kad jau per vėlu nukreipti upės vagą. 
Mūsų klaidas parodys tik patirtis, didžiausia tautų mo- 
kytoja. Tik ji privers nepakenčiamus vadovėlius, apgai- 
lėtinus konkursus pakeisti profesiniu mokymu, galinčiu 
grąžinti jaunimą į laukus, dirbtuves ir į šiandien apleistas 
kolonijų įmones. 

Profesinį mokymą, kurio reikalauja visi šviesūs pro- 
tai, kadaise gavo mūsų tėvai, o dabar pasaulyje vyrau- 
jančios tautos išsaugojo jį savo valia, iniciatyva ir daly- 
kiškumu. Vėliau pacituosiu Teną, kuris aiškiai nurodė, 
kad anais laikais mūsų švietimas buvo labai panašus į 
šiandienos anglų ar amerikiečių, ir palygindamas loty- 
nų ir anglosaksų švietimo sistemas atskleidė abiejų pa- 
darinius. 

Galbūt galėtume susitaikyti su visais mūsų klasiki- 
nio švietimo trūkumais, net jei jis ruoštų tik netinka- 
mos kvalifikacijos ir nepatenkintus specialistus, bet šios 
paviršutiniškos žinios ir vadovėlių kalimas ugdytų inte- 
lektą. Deja. Gyvenimo sėkmė priklauso nuo sugebėjimo 
spręsti, patirties, iniciatyvos, charakterio, o tai lavina ne 
knygos. Žodynai naudingi informacijai susirasti, tačiau 
visiškai nereikia galvoje kaupti ilgų ištraukų. 

kurios atstovai, negalintys prasimušti, maištauja prieš anglų valdžią. Pir- 
masis šių bedarbių ir dirbančiųjų mokymo padarinys buvo didelis moralės 


nuosmukis. Šią problemą, kurią pastebėjo ir kiti subkontinente lankęsi ra- 


šytojai, pabrėžiau knygoje /ndijos civilizacijos (Les civilisations de UInde). 

Intelektą tobulinti gali ir profesinis mokymas be kla- 
sikinio išsilavinimo. Tai nurodo Tenas toliau cituojamo- 


se pastraipose. 


„Idėjos atsiranda tik natūralioje ir normalioje aplinkoje, jų 
daigus puoselėja daugybė jutiminių įspūdžių, kuriuos jau- 
nas vyras kasdien patiria dirbtuvėse, kasykloje, teisme, stu- 
dijose, statybų aikštelėje, ligoninėje, matydamas įrankius, 
medžiagas ir darbus, klientus, darbininkus, gerai ar blogai 
atlikto, nuostolingo ar pelningo darbo rezultatus. Nesą- 
moningai kaupiami ir apdorojami akių, ausų, rankų ir net 
uoslės pojūčiai anksčiau ar vėliau pasiūlo naują derinį, su- 
paprastinimą, ekonomiją, patobulinimą arba atradimą. O 
jaunas prancūzas lieka be šios vertingos patirties produkty- 
viame amžiuje: septynerius ar aštuonerius metus jis kalina- 
mas mokykloje ir negauna tiesioginės asmeninės patirties, 
kuri jam padėtų rasti tikslą, pažinti daiktus ir žmones ir 
išmokti tinkamai elgtis.“ 

„Mažiausiai devyni jaunuoliai iš dešimties daugelį 
metų — veiklių, svarbių, net lemtingų metų — švaisto lai- 
ką ir jėgas: priskaičiuokite pusę ar du trečdalius tų, kurie 
ateina į egzaminą — tai yra neišlaikę egzamino; be to, dar 
pusę ar du trečdalius išlaikiusiųjų, puskarininkių, su moks- 
lo laipsniu, su pažymėjimu ir diplomuotų, bet pervargusių 
ir išsekusių. Iš jų buvo pernelyg daug reikalaujama: tam 


tikrą dieną ant kėdės ar prie lentos jie dvi valandas priva- 

lėjo būti tam tikro mokslo žinynais; jie tokie ir buvo, ar 
bent panašūs, — bet tik tą dieną, dvi valandas; o po mėnesio 
daug ką užmiršo ir egzamino jau neišlaikytų, nes įgytos 
žinios, pernelyg gausios ir sudėtingos, nepaliaujamai byra iš 
atminties, o naujų žinių neatsiranda. Tada protas nusilpsta, 
gyvybės syvai išsenka ir žmogus dažniausiai būna pribaig- 
tas. Tvarkingas, vedęs, nuolankus, jis amžinai sukasi tame 
pačiame rate, apsiribojęs siauru darbu: jį deramai atlieka 
ir nieko daugiau. Jo darbo našumas vidutiniškas; žinoma, 
pajamos nepadengia išlaidų. Anglijoje, kaip ir Amerikoje 
arba kaip prieš 1789-uosius Prancūzijoje, taikomas visai 
kitoks metodas, tačiau gaunamas toks pat našumas ar net 


didesnis.“ 


Garsusis istorikas paskui išryškina mūsų ir anglosaksų 


sistemų skirtumą. Pastarojoje mokomasi ne iš knygų, bet 


iš pačios tikrovės. Inžinieriumi tampama dirbtuvėje, ne 


mokykloje; kiekvienas gali pasiekti tiek, kiek leidžia ge- 


bėjimai: tas, kas nesugeba eiti toliau, lieka darbininkas 


arba vyresnysis meistras, o gabesnis tampa inžinieriumi. 


Šis demokratiškesnis ir naudingesnis visuomenei meto- 


das užtikrina, kad nė vieno individo karjera nepriklau- 


so nuo kelių valandų konkurso, pereito aštuoniolikos ar 


dvidešimties metų amžiaus. 


„Ligoninėje, kasykloje, manufaktūroje, pas architektą ar 


teisininką mokinys, priimtas labai jaunas, mokosi ir kartu 

įgyja darbo patirties - panašiai kaip mūsų teismo tarnau- 
tojai atlieka praktiką biure, o amatininkai dirbtuvėse. Prieš 
pradėdamas dirbti jis gali išklausyti trumpą įvadinį kur- 
są, kad turėtų pagrindą žinioms ir įgūdžiams, kuriuos įgis 
praktikoje. Negana to, dirbdamas jis laisvu metu gali lan- 
kyti techninius kursus, kurie padeda susisteminti kasdien 
įgyjamą patirtį. Tokia sistema tobulina tam tikram darbui 
reikalingus praktinius įgūdžius, kiek leidžia mokinio suge- 
bėjimai, ir mokinys įgyja profesinę kryptį. Šitaip Anglijoje 
ir Jungtinėse Amerikos Valstijose jaunuolis realizuoja visą 
savo potencialą. Jau dvidešimt penkerių metų ar net jau- 
nesnis gabus ir turtingas žmogus gali tapti ne tik naudingu 
vykdytoju, bet ir iniciatyviu verslininku. Ne tik mechaniz- 
mu, bet ir jo varikliu. O Prancūzijoje, kur įsivyravo kitoks 
metodas, kiekviena karta vis labiau panėši į kinus - jėgos 


švaistomos milžinišku mastu.“ 


Didysis filosofas prieina ir prie kitos išvados apie didė- 
jančią prarają tarp mūsų lotyniško ugdymo ir gyvenimo 


tikrovės. 


„Trijuose amžiaus tarpsniuose — vaikystėje, paauglystėje ir 
jaunystėje — teorinis mokymas suole iš knygų pailgėjo ir 
vien tik dėl egzaminų, įvairių laipsnių, diplomų, kvalifika- 
cinių egzaminų buvo pasunkintas pačiomis prasčiausiomis 
priemonėmis — nenatūrali, antisocialinė tvarka, vėluojantis 


praktinis mokymas, internatinės mokyklos, nepraktiškos 

užduotys, mechaniškas kalimas, alinantis krūvis; ir visai 
neatsižvelgiama į mokinio ateitį — į vyro uždavinius, ku- 
riuos jis netrukus turės atlikti visuomenėje; neatsižvelgia- 
ma į tai, kad jaunuolis turi iš anksto išmokti prisitaikyti 
prie ateities visuomenės ir kad jam teks grumtis visuotinėje 
kovoje; o kad gebėtų apsiginti ir tvirtai stovėtų ant žemės, 
privalu jį tinkamai parengti, išmokyti, apginkluoti ir už- 
grūdinti. Tačiau nei šio būtino, nepakeičiamo pasirengimo, 
nei blaivaus, praktiško proto, energijos ir valios mokykla 
nesuteikia; netgi atvirkščiai: užuot tinkamai paruošusi mo- 
kinį, mokykla iš jo padaro nevykėlį. Jaunuolio įžengimas 
į pasaulį ir jo pirmieji žingsniai veiklos lauke dažniausiai 
būna dar vienas skausmingas kritimas, ir jis ilgam lieka 
sužeistas, pertemptas, o kartais suluošinamas visam laikui. 
Šis sunkus ir pavojingas išbandymas sutrikdo moralinę ir 
protinę pusiausvyrą, kurios kartais atkurti neįmanoma; 
jaunuolį staiga palaužia visiškas nusivylimas ir per dideli 


Š +» «13 
ir sunkumai. 


Argi nukrypome nuo mūsų darbo temos, nuo minios psi- 
chologijos? Zinoma, ne. Norint suprasti šiandien atsiran- 
dančias idėjas ir įsitikinimus, kurie išsiskleis rytoj, reikia 


9 Tenas, Šiuolaikinis režimas (Rėgime moderne), t. II, 1894. Tai vieni paskutinių 
Teno parašytų puslapių. Jie puikiai apibendrina jo ilgo darbo rezultatus. 
Ugdymas yra vienintelė priemonė, kuria galime bent kiek pakeisti tautos 
sielą. Labai gaila, kad beveik niekas Prancūzijoje nesupranta, į kokį nuo- 
smukį veda dabartinis švietimas. Užuot lavinęs jaunimą, jis mokinius že- 


mina ir žlugdo. 

žinoti, kaip buvo paruošta dirva. Šalies jaunimo moky- 
mas leidžia truputį numatyti šalies likimą. Dabartinės 
kartos ugdymas patvirtina pačias niūriausias prognozes. 
Mokymas ir ugdymas iš dalies veikia minios sielą, todėl 
būtina išsiaiškinti, kokią minios sielą sukūrė dabartinė 
švietimo sistema ir kaip abejingųjų bei neutraliųjų minia 
pamažu tapo nepatenkintųjų armija, pasiruošusia priim- 
ti visus utopistų bei retorikų pasiūlymus. Šiandienė mo- 
kykla rengia nevykėlius ir anarchistus ir lotynų tautoms 


pranašauja žlugimą. 


ANTRA DALIS 


Tiesioginiai minios nuomonių veiksniai 


5 1. Vaizdai, žodžiai ir formulės. Žodžių ir formulių magija. Žodžių jėga 
yra susijusi su vaizdiniais, kuriuos žodžiai primena nepriklausomai nuo 
jų tikrosios prasmės. Vaizdiniai keičiasi kintant epochoms ir rasėms. 
Žodžių išsivadėjimas. Kelių dažnai vartojamų žodžių svarbūs reikšmės 
pokyčiai. Politinė tendencija pervardinti senus dalykus, kai senieji pa- 
vadinimai nebepatinka miniai. Žodžių reikšmės kitimas priklausomai 
nuo rasės. Skirtingos žodžio demokratija reikšmės Europoje ir Ameri- 
koje. 5 2. Iliuzijos. Jų svarba. Iliuzijos būdingos visų civilizacijų raidai. 
Iliuzijų socialinė būtinybė. Minia visuomet teikia pirmenybę iliuzijoms, 
o ne tiesai. 53. Patirtis. Tik patirtis minios sieloje gali įdiegti reikalingas 
tiesas ir išnaikinti pavojingas iliuzijas. Patirtis veiksminga, kai dažnai 
kartojasi. Miniai įtikinti būtinos patirties vertė. 5 4. Protas. Jo neveiks- 
mingumas miniai. Minia valdoma tik paveikiant jos nesąmoningus jaus- 
mus. Logikos reikšmė istorijoje. Neįtikėtinų įvykių slaptos priežastys. 


Jau nagrinėjome netiesioginius ir parengiamuosius veiks- 
nius, kurie minios sielai suteikia ypatingą imlumą, lei- 
džiantį minioje pasireikšti tam tikriems jausmams ir idė- 
joms. Dabar belieka apžvelgti tiesioginius veiksnius. Ki- 
tame skyriuje išsiaiškinsime, kaip šie veiksniai turi būti 


valdomi, kad duotų visus pageidaujamus rezultatus. 

Pirma šio darbo knyga gvildeno jausmus, idėjas, bend- 
ruomenių samprotavimus; ir šios žinios jau pasako, kaip 
paveikti minios sielą. Jau išsiaiškinome, kas sujaudina 
minios vaizduotę, aptarėme pasiūlymų galią ir užkrėti- 
mą, vaizdo poveikį. Vis dėlto galimi pasiūlymai yra la- 
bai įvairios kilmės, tad veiksniai, darantys įraką minios 
sielai, taip pat gali būti skirtingi. Todėl būtina juos pa- 
nagrinėti atskirai. Kartais minia yra panaši į legendinį 
shinksą: jeigu neįminsime jos psichologinių mįslių, teks 


jai pasiduoti ir žūti. 


S 1. VAIZDAI, ŽODŽIAI IR FORMULĖS 


Nagrinėdami minios vaizduotę įsitikinome, kad vaiz- 
dai jai ypač veiksmingi. Neturint regimos medžiagos, 
vaizdą galima sukurti žodžiais ir formulėmis. Tinkamai 
parinkti žodžiai ir formulės turi paslaptingą galią, ku- 
rią atrado ir magijos šalininkai: tai sieloje sukelia dideles 
audras ir jas nuramina. Vien tik iš žodžių ir formulių 
aukų griaučių galėtume pastatyti aukštesnę nei senojo 
Cheopso piramidę. 

Žodžių jėga susijusi su vaizdais, kuriuos jie primena, 
ir ta jėga visiškai nepriklauso nuo tikrosios žodžių reikš- 
mės. Kartais stipriausiai veikia abstrakčiausi žodžiai. Pa- 


vyzdžiui, sąvokų demokratija, socializmas, lygybė, laisvė 


102 


ir kt. reikšmės tokios neapibrėžtos, kad joms išsamiai pa- 
aiškinti neužtektų net storiausių tomų. Tačiau jų trumpi 
skiemenys turi stebuklingą jėgą, lyg jais būtų užkoduoti 
visų problemų sprendimai. Šie žodžiai apibendrina įvai- 
rius nesąmoningus troškimus ir jų išsipildymo viltį. 

Protas ir argumentai negalėtų varžytis su kai kuriais 
žodžiais ir formulėmis. Juos reikšmingai ištariant mi- 
nios akivaizdoje, veidai akimoju tampa pagarbūs, galvos 
nulinksta. Šie žodžiai ir formulės laikomi net gamtos ar 
antgamtinėmis jėgomis. Sielose žodžiai sukuria didingus 
ir neapibrėžtus vaizdus, kurių stebuklinga jėga kyla iš 
paties neapibrėžtumo. Tai tarsi už tabernakulio slypinti 
bauginanti dievybė, prie kurios pamaldus žmogus priar- 
tėja tik virpėdamas. 

Žodžių primenami vaizdai nepriklauso nuo žodžių 
reikšmės ir įvairiose tautose ir laikmečiuose yra nevieno- 
di, nors formulės tapačios. Prie tam tikrų žodžių laikinai 
prilimpa kokie nors vaizdai: žodis yra tik kvietimo myg- 
tukas, kuris parodo vaizdą. 

Ne visi žodžiai ir formulės gali sukurti vaizdus, o kai 
kurie vartojami prarado kažkada turėtą galią ir nebesuža- 
dina atsako. Jie tapo tuščiais garsais, kurie patogūs bent 
tuo, kad atleidžia nuo būtinybės mąstyti. Nedidelės tormu- 
lių ir banalybių atsargos, išmoktos jaunystėje, — tai viskas, 


ko reikia gyvenimui be varginančios būtinybės mąstyti. 

Tyrinėdami kokią nors kalbą pastebime, kad žodžiai 
kinta ganėtinai lėtai — einant amžiams, tačiau žodžių 
sukuriami vaizdai ir žodžiams priskiriamos reikšmės 
kinta nuolat. Todėl kitame savo darbe priėjau prie išva- 
dos, kad tikslus vertimas, ypač mirusios kalbos, visiškai 
neįmanomas. Ką iš tiesų darome prancūzišku terminu 
pakeisdami lotynišką, graikišką ar sanskrito terminą 
arba skaitydami mūsų kalba prieš keletą amžių parašytą 
knygą? Šiuolaikiniais vaizdiniais ir idėjomis pakeičiame 
visiškai kitokius vaizdinius ir idėjas, kurie dėl tam tik- 
rų sąlygų atsirado ano meto rasės sieloje, bet dabarti- 
niame gyvenime atitikmenų neturi. Revoliucijos vyrai, 
manydami, kad seka graikais ir romėnais, iš tiesų senie- 
siems žodžiams priskyrė reikšmes, kurių jie neturėjo. 
Argi graikų santvarkos kuo nors panašios į šiuolaikines 
santvarkas, kurias dabar nusako tie patys žodžiai? Kas 
anuomet buvo respublika, jei ne iš esmės aristokratinė 
santvarka, palaikoma despotų susirinkimo, kurie valdo- 
mą vergų minią priverčia visiškai paklusti. Ši bendruo- 
meninė aristokratija su vergovės pamatais be vergovės 
nebūtų egzistavusi. 

Ką laisvė galėjo reikšti epochoje, kada mąstymo lais- 
vės niekas nežinojo ir nebuvo didesnio, beje, paties rečiau- 
sio, nusikaltimo, kaip prieštarauti dievams, įstatymams 


ir miesto papročiams. Tėvynė atėniečiui ar spartiečiui 

buvo Atėnai ar Sparta, bet ne Graikija, kurią sudarė tar- 
pusavyje besivaržantys ir visuomet kariaujantys miestai. 
Ką tėvynė reiškė seniesiems galams, susiskaldžiusiems į 
priešiškas gentis, — skirtingų rasių, kalbų ir religijų, — 
kurias taip lengvai nugalėjo Cezaris, nes tarp jų turėjo 
sąjungininkų. Tik suteikusi politinę ir religinę vienybę 
Roma Galijai leido tapti tėvyne. Net neinant taip toli, 
argi galimas dalykas, kad vos prieš du šimtmečius tas 
pats žodis tėvynė reiškė tą patį, kaip šiandien jį supranta 
prancūzų kunigaikščiai, tokie kaip didysis Kondė (Condė), 
kartu su svetimšaliu einantis prieš savo valdovą? Argi ne 
kitaip nei mes šį Žodį suprato rojalistai emigrantai, manę, 
kad kovodami su Prancūzija paklūsta garbės įstatymui, 
bet iš tiesų jie pakluso tik savo požiūriui, nes feodalinis 
įstatymas vasalą siejo su valdovu, o ne su žeme ir tikroji 
tėvynė buvo ten, kur valdė monarchas. 

Amžiams bėgant keitėsi ir kitų žodžių reikšmės. Di- 
delėmis pastangomis kartais galime suprasti, ką iš tiesų 
kadaise reiškė koks nors žodis. Teisingai sakoma, kad rei- 
kia daug skaityti norint išsiaiškinti, ką mūsų protėviams 
reiškė tokie žodžiai kaip karalius ar karališka šeima. O 
ką jau sakyti apie sudėtingesnes sąvokas? 

Taigi žodžių reikšmės kinta priklausomai nuo laik- 
mečio ir tautos. Kad žodžiai paveiktų minią, reikia ži- 


noti, ką jie reiškia miniai dabar, o ne reiškė kadaise ar 

reikštų kitokios mąstymo sąrangos individams. Žodžiai 
gyvena taip, kaip ir idėjos. 

Kai minia, pavargusi nuo politinių ir mąstymo poky- 
čių, parodo didelį nepasitenkinimą kai kuriais dalykais, 
tikras valstybės vyras turėtų iš karto pakeisti juos nusa- 
kančius žodžius, suprantama, neiškreipdamas pačių da- 
lykų esmės. Pastarieji yra pernelyg susiję su paveldu, kad 
būtų galima juos pakeisti. Išmintingasis Tokvilis (Tocgue- 
ville) pastebėjo, kad ypač svarbus Konsulato ir Imperijos 
darbas buvo pervardyti daugumą praeities institucijų ir 
taip žodžius, kurie kelia arba primena erzinančius vaiz- 
dinius, pakeisti kitais, kurie nieko panašaus neprimintų. 
Šimtinė tapo žemės arba nekilnojamo turto mokesčiu; 
kitas mokestis pavadintas druskos mokesčiu; duoklė vir- 
to netiesioginiais ir konsoliduotais mokesčiais, meistro ir 
amatininko mokesčiai pakeisti į patentą ir t. t. 

Taigi viena pagrindinių valstybės vyrų funkcijų — 
mėgstamais ar bent neutraliais žodžiais pervardinti mi- 
niai nepatinkančius dalykus. Žodžių galia yra tokia sti- 
pri, kad tinkamai parinkus pavadinimus nepakenčiami 
dalykai tampa priimtini. Tenas įžvalgiai pastebėjo, kad 
remdamiesi laisve ir brolybe, tuo metu labai populiariais 
„žodžiais, jakobinai galėjo „sukurti Dahomėjos vertą des- 
potizmą, inkvizicinį teismą ir sukelti masines žmonių 


žudynes kaip senojoje Meksikoje“. Vadovų amatas, kaip 


106 


ir advokatų, iš esmės yra žodžių valdymo menas. Sun- 
kus menas, nes tie patys žodžiai įvairiems visuomenės 
sluoksniams dažnai reiškia nevienodus dalykus. Atrodo, 
kad vartodami tuos pačius žodžius jie šneka skirtingomis 
kalbomis. 

Jau kalbėjome apie laiką kaip apie pagrindinį žodžių 
reikšmės kitimo veiksnį. O atsižvelgiant ir į rasę, maty- 
ti, kad vienoje epochoje vienodai pažengusiose tautose, 
bet skirtingų rasių, labai dažnai tie patys žodžiai turi vi- 
siškai nevienodas reikšmes. Norint išsamiai išnagrinėti 
šiuos skirtumus, būtina daug keliauti, tad prie šios temos 
ilgai neapsistosime, tik pasakysiu, kad būtent dažniau- 
siai vartojami žodžiai įvairiose tautose labiausiai skiriasi 
reikšmėmis, pavyzdžiui, žodžiai demokratija ir socializ- 
mas, tokie paplitę šiandien. 

Šios sąvokos lotynų ir anglosaksų sielose sukuria vi- 
siškai skirtingas idėjas ir vaizdus. Lotynams demokratija 
yra valstybės valios ir iniciatyvos viršenybė prieš indi- 
vido valią ir iniciatyvą. Valdžiai reikia plėsti savo įtaką, 
centralizuotis, monopolizuoti ir gaminti. Visos partijos: 
radikalai, socialistai ir monarchistai, nuolat prašo valsty- 
bės paramos. O anglosaksams, ypač amerikiečiams, de- 
mokratija yra galimybė laisvai įgyvendinti individo valią 
ir iniciatyvą, valstybė tam netrukdo, jos rankose tik poli- 


cija, kariuomenė ir diplomatiniai ryšiai, ir daugiau nieko 

ji nevaldo, net švietimo. Taigi tas pats žodis skirtingoms 


tautoms reiškia nevienodus dalykus“. 


s 2. ILIUZIJOS 


Nuo pat civilizacijos aušros tautos nuolat patiria iliuzijų 
įtaką. Iliuzijų kūrėjams pastatyta daugiausia šventovių, 
statulų ir altorių. Kadaise vyravo religinės iliuzijos, o šian- 
dien — filosofinės ir socialinės; apskritai šias nepaprastas 
valdoves atrandame visose paeiliui suklestėjusiose civili- 
zacijose. Dėl iliuzijų buvo pastatytos Kaldėjos ir Egipto 
šventovės, viduramžių religijos paminklai, o prieš šimt- 
metį iliuzijos sukrėtė visą Europą. Iliuzijos persmelkia ir 
visas menines, politines ir socialines koncepcijas. Kartais 
žmogus iliuzijų išsižada siaubingų konvulsijų kaina, bet, 
atrodo, jis pasmerktas visuomet jas susigrąžinti. Be jų jis 
nebūtų galėjęs išeiti iš pirmykščio barbarizmo ir be jų jis 
greitai ten sugrįžtų. Be abejonės, tai tik debesys; tačiau 
šios sapnų dukterys paskatino tautas sukurti visas meno 


grožybes ir civilizacijų didybę. 


„Jei sunaikintume visus muziejuose ir bibliotekose, aikštė- 
se ir bažnyčiose esančius kūrinius ir visus religinio meno 


paminklus, kas liktų iš didžiųjų žmogaus svajonių? — rašo 


"“* Knygoje Psichologiniai tautų evoliucijos dėsniai pabrėžiau lotynų ir anglo- 
saksų demokratijos idealo skirtumą. 

mūsų doktrinas reziumuojantis autorius. — Suteikti žmo- 
nėms vilties ir iliuzijų, be kurių jie negali gyventi, — tai 
dievų, didvyrių ir poetų paskirtis. Kurį laiką atrodė, kad 
šį uždavinį perėmė mokslas. Tačiau idealo ištroškusiose šir- 
dyse mokslas susikompromitavo, nes jis nedrįsta nei daug 


žadėti, nei meluoti.“ 


Praeito amžiaus filosofai su įkarščiu užsimojo sugriauti 
religines, politines ir socialines iliuzijas, kuriomis ilgus 
amžius gyveno mūsų tėvai. Tai sunaikinę, išdžiovino vil- 
ties ir nuolankumo likimui šaltinius. O vietoj paaukotų 
chimerų jie atrado aklas gamtos jėgas, žiaurias silpnumui 
ir nepripažįstančias jokio gailesčio. 

Nepaisant visos pažangos, filosofija dar nepasiūlė 
tautoms jokio idealo, galinčio jas patraukti. Iliuzijos tau- 
toms būtinos, jų vedamos tautos instinktyviai eina pir- 
myn, kaip kad vabzdys lekia į šviesą; tautos visada eina 
prie joms kalbančių oratorių. Didysis tautų evoliucijos 
veiksnys niekada nebuvo tiesa, bet klaida. Ir šiandien so- 
cializmo galia stiprėja tik todėl, kad jis kuria vienintelę 
dar gyvą iliuziją. Moksliniai įrodymai visiškai netrikdo 
laipsniškos jo raidos. Socializmo stiprybė yra tai, kad jį 
gina protai, kurie gerai nepažįsta tikrovės, todėl drąsiai 
žada laimę. Ant praeities griuvėsių šiandien karaliauja 
socialinė iliuzija, ir ateitis priklauso jai. Minia niekada 


netroško tiesos. Nuo akivaizdžios tiesos, kuri jai nepa- 

tinka, ji nusisuka, o gundančią klaidą sudievina. Kas 
moka kurti iliuzijas, tas lengvai užvaldo miną, o tas, kas 


jos iliuzijas mėgina išsklaidyti, tampa jos auka. 


S 3. PATIRTIS 


Patirtis yra kone vienintelis veiksmingas būdas minios 
sieloje įtvirtinti tiesą ir sunaikinti pernelyg pavojingas 
iliuzijas. Tai turi būti vykdoma dideliu mastu ir dažnai. 
Vienos kartos patirtis ne visuomet priimtina kitai kartai, 
todėl norint miniai ką nors įteigti ne visada verta remtis 
istorijos faktais. Jie tik įrodo, kad patirtis turėtų kartotis 
šimtmetis po šimtmečio, tik tada ji būtų veiksminga ir 
susilpnintų giliai įsišaknijusią klaidą. 

Šis ir praeitas amžius, be abejonės, ateities istorikams 
bus nesuvokiamos patirties era. Jokiame ankstesniame 
laikotarpyje nebuvo tiek eksperimentuojama. 

Pati didžiausia patirtis buvo Prancūzų revoliucija. Kol 
paaiškėjo, kad neįmanoma visuomenės pertvarkyti vien 
pagal grynojo proto instrukcijas, teko išžudyti keletą mi- 
lijonų žmonių ir dvidešimčiai metų sukrėsti visą Europą. 
Eksperimentas, įrodęs, kad cezariai brangiai kainuoja jų 
„reikalaujančioms tautoms, per penkiasdešimt metų atne- 
šė dvi skaudžias patirtis, kurios, nors ir aiškios, vis dar 


neatrodo ganėtinai įtikinamos. Viena patirtis buvo trijų 

milijonų žūtis ir invazija, antra — teritorijos praradimas ir 
dėl to iškilusi būtinybė turėti pastovią kariuomenę. Tre- 
čias lemtingas įvykis vos nenutiko prieš keletą metų, bet 
ateityje tikrai nutiks. Kad būtų pripažinta, jog didžiulė 
vokiečių kariuomenė nebuvo, kaip sakyta prieš 1870-uo- 
sius, nepavojinga nacionalinė sargyba,“ reikėjo kruvino 
karo, kuris mums taip brangiai kainavo. Norint įsitikin- 
ti, kad protekcionizmas galiausiai sugriauna tautas, ku- 
riose įsitvirtina, taip pat prireiks pražūtingos patirties. 


Galima pateikti be galo daug pavyzdžių. 


5 4. PROTAS 


Vardijant minios sielos veiksnius, negalima nepaminėti 

proto, juolab kad būtina nurodyti ir neigiamą jo įtaką. 
Jau sakėme, kad samprotavimai minios neveikia, ji 

supranta tik primityvias idėjų asociacijas. Taigi išmanūs 


oratoriai kreipiasi ne į minios protą, o į jausmus. Ra- 


'5 Šiuo atveju minios nuomonė susidarė tiesmukai siejant visiškai nesusijusius 
dalykus - šį procesą jau paaiškinau. Mūsų nacionalinė kariuomenė buvo su- 
O rai, kas vadinama tais pačiais žodžiais, sukelia panašius vaizdinius; todėl 
ir kita kariuomenė buvo laikoma tokia pat nepavojinga. Minios klaidą, kaip 
visuotinę nuomonę, perėmė ir jos vedliai. 1867 m. gruodžio 31 d. Atstovų 
rūmuose ponas Tjeras, kuris dažnai laikėsi minios nuomonės, pareiškė, kad 
Prūsija turi tik nacionalinę sargybą, panašią į mūsų, ir, be kita ko, kariuo- 
menę, taip pat mūsų pajėgų dydžio. Taigi ši valstybės vyro pastaba buvo 
tiek teisinga, kiek kitas jo teiginys, kad geležinkelis neturi ateities. 

cionalios logikos dėsniai jai netaikomi“. Norint įtikin- 
ti minią, pirmiausia reikia išsiaiškinti, kokie jausmai ją 
veda. Apsimeskite, kad jai pritariate ir jaučiate tą patį, o 
paskui bandykite pakeisti jos nuomonę paprastomis aso- 
ciacijomis kurdami patrauklius vaizdus. Prireikus nebi- 
jokite grįžti atgal ir kiekvieną akimirką stebėkite, kokius 
jausmus sukeliate. Būtinybė keisti kalbą pagal akimirkos 
poreikį pakerta bejėgiškumu kiekvieną išmoktą ir pa- 
ruoštą kalbą. Oratorius, sekantis savo, o ne klausytojų 
mąstymą, tikrai nebus įtakingas. 

Logiški protai, įpratę prie siauresnių samprotavimų 
grandinės, kalbėdami miniai negali nepasinaudoti šiuo 
įtikinimo metodu ir visuomet nustemba, kad jų argu- 
mentai neveiksmingi. „Įprastos matematinės sekos, pa- 
grįstos silogizmu, tai yra tapatybių asociacija, — rašo lo- 
'* Mano pirmieji pastebėjimai apie meną sujaudinti minią ir mažas galimy- 

bes, kurias šiuo požiūriu suteikia logikos taisyklės, buvo per Paryžiaus ap- 
gultį, kai pamačiau į Luvrą, kur tuo metu buvo vyriausybė, vedamą maršalą 
V., kurį įsiutusi minia kaltino užmačia išduoti prūsams gynybinių įtvirti- 
nimų planą. Vyriausybės narys, garsus oratorius G. P. išėjo kalbėti miniai, 
kuri beatodairiškai reikalavo mirties bausmės. Maniau, kad oratorius įrodys 
kaltinimo absurdą sakydamas, kad maršalas kaip tik buvo vienas iš šio gy- 
nybinio įtvirtinimo statytojų, o šis planas, beje, parduodamas visuose kny- 
gynuose. Mano dideliam nusivylimui - tada dar buvau labai jaunas - kalba 
buvo visai kitokia. „Teisingumas bus įvykdytas, - sušuko oratorius eidamas 
link kalinio. - Negailestingas teisingumas. Leiskite nacionalinio saugumo 
vyriausybei baigti jūsų tyrimą. Belaukdami mes uždarysime kalinį.“ Minia 
iš karto nusiramino ir išsisklaidė, o maršalas po ketvirčio valandos galėjo 


grįžti namo. O jei gynėjas būtų žarstęs logiškus argumentus, kurie man 
jaunystėje atrodė įtikinami, minia būtų auką sudraskiusi. 

gikas, — būtinos <...>. Būtinybė įtikintų net neorganinę 
masę, jei ši sugebėtų sekti tapatybių asociacijas. Be abe- 
jonės, minia, lygiai kaip neorganinė masė, nesugeba to 
nė sekti, nė suprasti. Pabandykite samprotavimu įtikinti 
primityvius protus, laukinius ar vaikus, ir suprasite, kad 
šis argumentacijos būdas menkavertis. 

Net ir be primityvių būtybių, gausybė pavyzdžių įro- 
do visišką samprotavimo bejėgiškumą prieš jausmą. Pri- 
siminkime ilgus amžius tarpstančius religinius prietarus, 
neatitinkančius paprasčiausios logikos. Beveik du tūks- 
tančius metų jie valdė net šviesiausius genijus ir tik dabar 
jų teisingumas galėtų būti užginčytas. Viduramžiai ir 
Renesansas tikrai turėjo blaivaus proto žmonių, bet nė 
vienam samprotavimai neapšvietė vaikiškos šių prietarų 
pusės ir nesukėlė nė menkiausios abejonės velnio pikta- 
darystėmis ar būtinybe deginti raganas. 

Ar verta apgailestauti, kad protas nėra minios ve- 
dlys? Nedrįstume to tvirtinti. Žmogaus protas, be abe- 
jonės, nebūtų galėjęs vesti žmonijos civilizacijos keliu 
taip drąsiai ir ryžtingai kaip chimeros. Pasąmonės 
dukterys — mus valdančios iliuzijos — tikriausiai būti- 
nos. Kiekvienos rasės prote įrašyti jos likimo dėsniai 
ir galbūt rasė jiems instinktyviai paklūsta netgi tada, 
kai elgias, regis, visiškai nelogiškai. Kartais atrodo, kad 


tautos pasiduoda slaptoms jėgoms, panašioms į tas, ku- 

rios iš gilės išaugina ąžuolą arba kometą priverčia skrieti 
savo orbita. 

Nedaug ką galima nujausti apie šias jėgas, vis dėlto jų 
reikia ieškoti bendroje tautos evoliucijoje, o ne atskiruose 
faktuose ar įvykiuose, iš kurių, regis, kartais evoliucija 
išsirutulioja. Jei tyrinėtume tik atskirus faktus, atrodytų, 
kad istoriją varo absurdiški atsitiktinumai. Neįtikėtina, 
kad bemokslis dailidė iš Galilėjos dviem tūkstantme- 
čiams tapo visagaliu Dievu, kurio vardu buvo sukurtos 
pačios svarbiausios civilizacijos; taip pat stebėtina, kad 
kelios arabų grupės, išėjusios iš dykumų, užkariavo di- 
džiąją senovės graikų ir romėnų pasaulio dalį ir įkūrė 
didesnę nei Aleksandro imperiją; sunku patikėti ir tuo, 
kad labai senoje hierarchinėje Europoje paprastas artile- 
rijos leitenantas iškilo iki tautų vado. 

Taigi palikime protą filosofams ir neprašykime jo la- 
bai kištis į žmonių valdymą. Ne iš proto — dažniausiai 
visai be jo — atsiranda jausmai, tokie kaip garbė, pasiau- 
kojimas, religinis tikėjimas, šlovė ir tėvynės meilė, kurie 


lig šiol buvo visų civilizacijų varomoji jėga. 


TREČIA DALIS 


Minios lyderiai ir jų įtaigos priemonės 


5 1. Minios lyderiai. Minios individų instinktyvus poreikis paklusti lyde- 
riui. Lyderio psichologija. Tik lyderis gali įkurti tikėjimą ir valdyti mi- 
nią. Būtinas lyderio despotizmas. Lyderių klasifikacija. Valios vaidmuo. 
52. Lyderio įtakos priemonės: teigimas, kartojimas, užkrėtimas. Šių 
veiksnių reikšmė. Kaip užkrėtimas apima visus visuomenės sluoksnius: 
nuo žemiausių iki aukščiausių. Liaudies nuomonė gali greitai virsti vi- 
suotine nuomone. 5 3. Autoritetas. Autoriteto apibrėžimas ir klasifika- 
cija. Įgytas ir asmeninis autoritetas. Įvairūs pavyzdžiai. Kaip autoritetas 
sunyksta. 


Jau panagrinėjome psichinę minios sąrangą ir sužinojo- 
me, kas daro įtaką jos sielai. Belieka išsiaiškinti, kas ir 


kaip gali tinkamai pasinaudoti šiais veiksniais. 


S 1. MINIOS LYDERIAI 


Bet koks gyvų būtybių būrys —- gyvūnų banda ar žmonių 
minia — nesąmoningai trokšta būti valdomas. Žmonių 


minioje lyderis ypač svarbus. Jo valia yra branduolys, 


115 


aplink kurį atsiranda ir pasireiškia nuomonės. O minia 
yra banda, negalinti būti be šeimininko. 

Dažniausiai iš pradžių lyderį užvaldo idėja, o paskui 
jis tampa tos idėjos apaštalu. Idėja lyderį taip apninka, 
kad viskas, kas yra už jos ribų, išnyksta ir kiekviena jai 
priešinga nuomonė atrodo klaida ar prietaras. Pavyz- 
džiui, Robespjeras, užhipnotizuotas utopiškų idėjų, jas 
skleidė net inkvizicijos priemonėmis. 

Dažniausiai lyderiai yra ne mąstytojai, bet veikėjai. 
Jie nepasižymi įžvalgumu ir negali tokie būti, nes įžval- 
gumas paprastai veda į dvejonę ir neveiklumą. Daugiau- 
sia jie būna neurotikai, patrakėliai, kone psichiniai ligo- 
niai, kartais esantys ant išprotėjimo ribos. Kad ir kokią 
absurdišką idėją ar tikslą jie gintų, prieš jų įsitikinimą 
žlunga bet koks samprotavimas. Panieka ir persekioji- 
mas juos dar labiau uždega. Gali paaukoti viską: asme- 
ninę naudą, šeimą. Jie praranda net savisaugos instinktą 
ir dažnai siekia kančios kaip vienintelio atlygio. Tikėji- 
mas jų žodžiams suteikia magiško patrauklumo. O mi- 
nia visuomet klauso žmogaus, apdovanoto tvirta valia. 
Minios individai praranda valią ir nesąmoningai gręžiasi 
į valingą vadą. 

Tautoms niekada netrūko lyderių, tačiau ne visi jie 
turi būtiną tvirtą tikėjimą, kuris daro juos apaštalais. 


Dažnai lyderiai yra gudrūs retorikai, siekiantys asmeni- 

nės naudos ir mėginantys patraukti minią pataikaudami 
jos žemiesiems instinktams. Taigi lyderių įtaka beveik vi- 
sada efemeriška. Didieji įrikinėtojai, kurie palietė minios 
sielą — Petras Eremitas, Liuteris, Savonarola, Revoliucijos 
veikėjai, — pakerėjo kitus patys pavergti savo tikėjimo. 
Tik taip jie galėjo kitų sielose įžiebti nuostabią tikėjimo 
jėgą, kuri žmogų paverčia svajonės vergu. 

Didžiųjų lyderių vaidmuo - sukurti tikėjimą: reli- 
ginį, politinį ar socialinį; tikėjimą kūriniu, asmeniu ar 
idėja. Iš visų žmonijos galių tikėjimas visada buvo reikš- 
mingiausias. Evangelija teisingai jam priskiria gebėjimą 
pakelti kalnus. Apdovanoti žmogų tikėjimu - tai dešim- 
teriopai padidinti jo galias. Ne vieną didįjį istorinį žygį 
įvykdė nežinomi tikintieji, turintys tik tikėjimą ir dau- 
giau nieko. Ne su šviesuoliais ar filosofais ir ypač ne su 
skeptikais buvo sukurtos religijos, kurios valdė pasaulį 
ir didžiules imperijas, plytinčias nuo vieno pusrutulio 
iki kito. 

Aukščiau aprašyti bruožai taikomi tik didiesiems ly- 
deriams; jų nedaug ir istorija lengvai atsimena jų skaičių. 
Jie telkiasi pačioje piramidės viršūnėje, o jos apačioje — 
darbininkas, kuris prirūkusioje užeigoje apžavi bičiulius 
be perstojo kartodamas keletą išmoktų formulių, kurių 
pats nesupranta, tačiau, pasak jo, šios idėjos, pritaikytos 


praktikoje, įgyvendins visų svajones ir viltis. 

Kiekvienoje socialinėje sferoje, nuo aukščiausios iki 
žemiausios, bet koks neizoliuotas žmogus greitai pasi- 
duoda lyderio įtakai. Dauguma individų, ypač liaudies 
masėse, neturintys jokios aiškios ir protingos gyvenimo 
idėjos, tik specialybę, nesugeba patys sau vadovauti. Ly- 
deris jiems reikalingas kaip vedlys. Blogiausiu atveju jį 
gali pakeisti, nors nevisiškai, spauda, kuri formuoja skai- 
tytojo nuomonę ir jam parūpina paruoštas frazes, tad 
pačiam mąstyti nereikia. 

Lyderių valdžia yra labai despotiška, kitaip jie neiškil- 
tų. Pastebėta, kaip lengvai lyderiams paklūstama, net kai 
jie neturi jokių priemonių savo valdžiai paremti. Gau- 
siausiam darbininkų būriui jie nustato darbo valandas, 
algos dydį, nusprendžia, streikuoti ar nestreikuoti, strei- 
ką pradeda ir baigia nustatytą valandą. 

Šiandien lyderiai pamažu bando susilpninti ir pakeis- 
ti viešąją valdžią — tiek, kiek ji leidžiasi. Ir naujieji šei- 
mininkai savo tironizmu laimi gerokai didesnį minios 
paklusnumą nei bet kokia valdžia. Jeigu dėl kokio nelai- 
mingo atsitikimo lyderis dingsta ir nėra iškart pakeičia- 
mas, minia netenka vienybės ir ištvermės. Per Paryžiaus 
omnibusų vairuotojų streiką sulaikius du vadus, streikas 
iškart baigėsi. Minios sielą valdo ne laisvės, bet vergovės 
poreikis. Paklusti trokštanti minia nesąmoningai šliejasi 


prie to, kuris pasiskelbia jos valdovu. 

Lyderius galima suskirstyti į tipus. Vieni energingi, 
stiprios, bet trumpalaikės valios žmonės, kiti, daug re- 
čiau sutinkami, turi stiprią ir ilgalaikę valią. Pirmieji, pa- 
prastai smarkūs ir narsūs, ypač naudingi prireikus vado- 
vauti maištui, mases įtraukti į pavojingą žygį ir naujokus 
paversti didvyriais. Kaip Nėjus (Ney) ir Miuratas (Muraų) 
Pirmosios imperijos laikais arba mūsų dienų Garibaldis 
(Garibaldi) — avantiūristas be talento, tačiau energingas, su 
saujele vyrų užgrobęs senąją Neapolio karalystę, kurią 
gynė drausminga kariuomenė. 

Šių lyderių energija didžiulė, bet trumpalaikė, neiš- 
lieka ilgiau nei ją stimuliuojanti idėja. Negana to, kas- 
dienybėje šie didvyriai, kaip ir aukščiau minėti, stebina 
bejėgiškumu. Regis, jie nesugeba tinkamai mąstyti ir 
elgtis paprasčiausiose situacijose, nors puikiai vadovavo 
kitiems. Šie vadai gali atlikti savo vaidmenį tik patys 
vedami ir be perstojo kurstomi. Jie virš savęs turi jausti 
žmogų arba idėją ir sekti aiškiai nubrėžtą veiksmo liniją. 

Antro tipo lyderiai — pastovios valios žmonės — iš pa- 
žiūros ne tokie žavūs, bet gerokai įrakingesni. Tarp jų 
yra religijų ar kitų didžių užmojų pradininkų: šv. Pau- 
lius, Mahometas, Kristupas Kolumbas, Lesepsas (Les- 
seps). Jiems — nesvarbu, protingiems ar ribotiems — visada 
priklauso pasaulis. Jų tvirta valia yra nepaprastai reta ir 


galinga savybė, užtikrinanti aplinkinių paklusnumą. Ne 

visada įvertiname pastovios ir tvirtos valios galimybes, o 
iš tiesų jai neatsilaiko niekas: nei gamta, nei dievai, nei 
žmonės. 

Naujausias pavyzdys yra garsus inžinierius, kuris 
atskyrė du pasaulius ir įgyvendino uždavinį, kurio tris 
tūkstančius metų bergždžiai siekė daug didžių valdovų. 
Tačiau vėliau panašiame projekte jam nepasisekė: jis pa- 
seno, 0 senatvė sugraužia net valią. 

Norint įrodyti valios galią, užtenka išsamiai papasa- 
koti istoriją apie nugalėtus Sueco kanalo statybos sun- 
kumus. Šį didžiulį įvykį, papasakotą jo įkvėpėjo, dr. 
Kazalis (Cazsalis) taikliai apibūdina keliomis eilutėmis. „Ir 
jis diena po dienos pasakojo kanalo epopėjos epizodus. 
Papasakojo, ką turėjo nugalėti, apie visus neįmanomus 
dalykus, kuriuos jis padarė įmanomus, apie koalicijas, 
nukreiptas prieš jį, ir apie sunkumus, nesėkmes, pralai- 
mėjimus, kurie jo neprislėgė, nepakirto jo jėgų ir noro 
dirbti; jis prisiminė prieš jį kovojančią Angliją, be persto- 
jo jį puldinėjančius ir juo nepasitikinčius Egiptą ir Pran- 
cūziją, Prancūzijos konsulą, daugiausia besipriešinantį 
pirmiesiems darbams; priešgyniaujančius darbininkus 
jis palenkė troškuliu, neduodamas gėlo vandens; tačiau 
prieš jį ėjo visi: jūrų ministras, inžinieriai ir visi patyrę 
mokslo vyrai, tikri dėl katastrofos, ją apskaičiavę ir su- 


planavę dienos, valandos tikslumu kaip užtemimą. 

Knygoje apie didžiuosius lyderius nebūtų daug var- 
dų - tik tų, kurie vadovavo svarbiausiems civilizacijos ir 


istorijos įvykiams. 


$ 2. LYDERIO ĮTAKOS PRIEMONĖS: 
TEIGIMAS, KARTOJIMAS, UŽKRĖTIMAS 


Norint minią priversti ką nors skubiai atlikti: užpulti pilį, 
susinaikinti ginant barikadą, — ją reikia paveikti ryžtin- 
gu pasiūlymu. Veiksmingiausias yra pavyzdys. Tačiau 
minia turi būti paruošta tam tikromis aplinkybėmis, o 
lyderiui privalu turėti savybę, kurią nagrinėsiu vėliau, va- 
dindamas autoritetu. 

Lyderiai miniai įteigia idėjas ir tikėjimą — pavyzdžiui, 
šiuolaikines socialines teorijas — įvairiais metodais. Pa- 
prastai griebiamasi trijų: teigimo, kartojimo ir užkrėti- 
mo. Šis procesas gana lėtas, bet poveikis ilgalaikis. 

Grynas ir paprastas teigimas be jokių samprotavimų 
ir įrodymų yra patikima priemonė idėjai įdiegti minios 
sieloje. Kuo teiginys trumpesnis, kuo mažiau įrodymų 
ir įtikinėjimo, tuo didesnis jo poveikis. Taip kalba visų 
laikų religinės knygos ir kodeksai. Teigimo galią žino 
ir valstybės veikėjai, siekiantys politinio tikslo, ir savo 
produktus skelbimais platinantys gamintojai. Tačiau šis 


būdas iš tiesų veiksmingas tik tada, kai nuolat kartoja- 

mas ir, pageidautina, tais pačiais žodžiais. Napoleonas 
sakė, kad yra tik viena tikra retorikos forma — kartoji- 
mas. Kartojamas dalykas protuose įsitvirtina taip, kaip 
įrodyta tiesa. 

Kartojimo įtaka miniai įsitikinome stebėdami, kokią 
galią jis turi net patiems aštriausiems protams. Kartoja- 
mas dalykas galų gale įsitvirtina pasąmonėje, iš kur kyla 
mūsų veiksmų motyvai. Po kiek laiko kartojamu teiginiu 
tiesiog patikime, net užmiršę jo autorių. Taip paaiškina- 
ma stebinanti skelbimo galia. Šimtą kartų perskaičius, 
kad geriausias yra šokoladas X, atrodo, kad dažnai girdė- 
jome tai sakant, ir galiausiai nė neabejojame teiginio tiesa. 
Įtikinėjami tūkstančių liudijimų, kad miltai Y išgydė kai 
kurias garsenybes nuo ilgalaikių ligų, galų gale susigun- 
dome juos išbandyti, ypač jeigu užklumpa panaši liga. 
Nuolat perskaitydami žurnale, kad A yra visiškas niekšas, 
o B labai sąžiningas žmogus, ilgainiui tuo patikime, jei- 
gu, žinoma, dažnai neskaitome kito žurnalo, teigiančio 
priešingą nuomonę. Teigimas ir kartojimas yra veiksmin- 
gos įtaigos priemonės, galinčios tarpusavyje varžytis. 

Kai teiginys užtektinai ir vienbalsiai pakartojamas, 
kaip tam tikrų finansinių įmonių, nuperkančių visus 
"konkursus, atvejais, atsiranda tai, ką vadiname vyrau- 
jančia nuomone, ir pradeda veikti galingas užkrėtimo 


mechanizmas. Minioje idėjos, jausmai, tikėjimas yra 

užkrečiama kaip liga. Šis reiškinys pastebimas ir gyvū- 
nų bandoje. Išskirtinį vieno arklio įprotį greitai perima 
kiti arklidės arkliai. Išsigandus kelioms avims, greitai pa- 
krinka visa banda. Emocinis užkrėtimas yra staigios pa- 
nikos priežastis. Užkrečiamas net psichikos sutrikimas, 
pavyzdžiui, beprotybė. Gerai žinoma, kaip dažnai susi- 
drumsčia protas psichiatrams. Sakoma, kad kai kuriuos 
psichikos sutrikimus, pavyzdžiui, agoratobiją, Žmonės 
perduoda gyvūnams. 

Užsikrėsti gali ne tik individai, susibūrę vienoje vie- 
toje, bet ir per atstumą, kai tam tikri įvykiai nukreipia 
protus viena kryptimi ir jiems suteikia minios požymių; 
ypač po to, kai dirvą paruošia aukščiau nagrinėti netie- 
sioginiai veiksniai. Pavyzdžiui, 1848 metų revoliucinis 
sprogimas, prasidėjęs Paryžiuje, greitai išplito didesnėje 
Europos dalyje ir sudrebino keletą monarchijų". 

Mėgdžiojimas, kurio poveikis socialiniams reiški- 
niams taip pabrėžiamas, iš tiesų yra užkrėtimo padari- 
nys. Kadangi jau kitur atskleidžiau jo reikšmę, tik pa- 
kartosiu tai, ką seniai sakiau ir kas nuo to laiko buvo 


pasakyta kitų autorių. 


„Į gyvūnus panašus žmogus iš prigimties linkęs mėgdžioti. 
Tai jam būtina - žinoma, jeigu mėgdžioti lengva; kaip tik 


" Žr. mano paskurinius darbus: Politinė psichologija (Psychologie politigue), Nuomo- 
nės Ir tikėjimai (Opinions et croyances), Prancūzų revoliucija (Rėvoliution frangaise). 

iš šio poreikio kilo mada. Argi daug žmonių išdrįsta nepa- 
klusti mąstysenos, idėjų, literatūrinės krypties ar tiesiog ap- 
rangos madai? Minią užkrečia pavyzdžiai, o ne argumen- 
tai. Kiekvienoje epochoje keletas individualybių palieka 
savo veiklos žymę, kurią minia nesąmoningai mėgdžioja. 
Tačiau šios asmenybės neturi labai nutolti nuo vyraujančių 
idėjų, kitaip mėgdžioti būtų per sunku ir šios žvaigždės ne- 
turėtų įtakos. Kaip tik todėl savo epochą peraugę žmonės 
paprastai jos nepaveikia. Pernelyg nuo jos nutolsta. Todėl ir 
Europos civilizacija, nors turinti gausybę pranašumų, Rytų 


tautoms didelės įtakos nedaro.“ 


„Dėl dvejopos įtakos — praeities ir dabarties pavyzdžių — 
vienos šalies ir tos pačios epochos gyventojai galų gale taip 
supanašėja, kad net tie, kurie, regis, turėtų būti atspariau- 
si — filosofai, mokslininkai ir rašytojai — ima mąstyti ir ra- 
šyti panašiu stiliumi, ir iš jų darbų galima atpažinti laiko- 
tarpį. Užtenka šnektelėti su žmogumi, ir paaiškėja, ką jis 


. "T . "— . . «1 
skaito, kuo užsiima ir kokioje aplinkoje gyvena.“"* 


Užkratas yra toks stiprus, kad žmonėms įbruka ne tik 
nuomonę, bet ir tam tikrą jauseną. Todėl koks nors kūri- 
nys, pavyzdžiui, Zanboizeris, vienu laikotarpiu visuotinai 
menkinamas, o po kelerių metų juo žavisi ir tie, kurie jį 


labiausiai kritikavo. 


'8 Gustave Le Bon, Žmogus ir visuomenė (L'bomme er les socičtės), t. I, p. 16, 1881. 

Nuomonės ir tikėjimai daugiausia plinta užkrėtimu, 
bet ne samprotavimu. Pavyzdžiui, kabaretuose teigimu, 
kartojimu ir užkrėtimu įtvirtinamos dabartinės darbi- 
ninkų idėjos. Visais laikais minios tikėjimas atsirasdavo 
labai panašiai. Renanas (Renan) pirmuosius krikščionybės 
kūrėjus lygina „su darbininkais socialistais, skleidžian- 
čiais savo idėjas iš kabareto į kabaretą; o Volteras apie 
krikščionybę pasakė, kad „daugiau nei šimtą metų ją iš- 
pažino tik pačios padugnės“. 

Panašiai kaip pateiktuose pavyzdžiuose, užkratas, iš- 
plitęs liaudies sluoksniuose, pasiekia aukštuomenę. Todėl 
mūsų dienomis socialistų doktrinos vilioja tuos, kurie bus 
pirmosios aukos. Užkratas užgožia net asmeninę naudą. 

Todėl aukštuomenė galiausiai priima kiekvieną papli- 
tusią nuomonę, net absurdiškiausią. Prastuomenės įtaka 
aukštuomenei ypatinga ir tuo, kad minios tikėjimas vi- 
suomet kyla iš kokios nors aukštesnės idėjos, kuri aplin- 
koje, kurioje atsirado, veikiausiai nieko nepatraukė. Šia 
idėja persiima jos pavergti lyderiai, ją pakeičia ir įkuria 
sektą, o ši idėją dar ne kartą perkeičia ir galiausiai pa- 
skleidžia minioje. Tada liaudies idėja vėl pakyla, tam ti- 
kra prasme, į savo ištakas ir paveikia aukštuomenę. Taigi 
galima sakyti, kad pasaulį veda protas, bet iš labai toli. 
Kai idėjos, perėjusios aprašytą procesą, įsigali, jų kūrėjai 


filosofai jau kadai būna virtę dulkėmis. 

5 3. AUTORITETAS 


Teigimu, kartojimu ir užkrėtimu plintančios nuomonės 
yra galingos tik todėl, kad įgauna paslaptingos jėgos, va- 
dinamos autoritetu. 

Viskas, kas dominuoja pasaulyje, idėjos ir žmonės, 
paprastai iškyla dėl tos pačios nenugalimos jėgos — auto- 
riteto. Šio žodžio reikšmę visi suprantame, tačiau varto- 
senoje jis įgauna daug reikšmės atspalvių, todėl šią sąvo- 
ką iš tikrųjų nelengva apibrėžti. Autoritetą gali sukurti 
jausmai, pavyzdžiui, žavėjimasis ar baimė, kurie gali būti 
net jo pagrindu, tačiau autoritetas gali egzistuoti ir be jų. 
Mirę lyderiai — taigi, neturėtume jų bijoti, - Aleksandras, 
Cezaris, Mahometas, Buda - tebeturi didžiulį autoritetą. 
Iš kitos pusės, kai kurios fikcijos, kuriomis nesižavime, 
pavyzdžiui, baisios požeminių Indijos šventyklų dievy- 
bės, taip pat atrodo autoritetingos. 

Autoritetas yra lyg apžavai, kuriais mūsų protą paver- 
gia žmogus, kūrinys ar doktrina. Didelis susižavėjimas 
paralyžiuoja kritinį mąstymą, o sielą pripildo nuostabos 
ir pagarbos. Tuomet kylantys jausmai nepaaiškinami, 
kaip ir visi jausmai, tačiau, ko gero, jie kiek panašūs į 
užhipnotizuoto žmogaus būseną. Autoritetas yra pati sti- 
priausia priespauda. Dievai, karaliai ir moterys be auto- 


riteto niekada nebūtų viešpatavę. 

Visas autoriteto rūšis galima apibendrinti dviem pa- 
grindiniais tipais: įgytas autoritetas ir asmeninis auto- 
ritetas. Įgytas autoritetas yra tas, kurį suteikia vardas, 
sėkmė, reputacija. Jis gali nepriklausyti nuo asmeninio 
autoriteto. O asmeninis autoritetas yra kažkas individu- 
alaus, kas kartais susilieja su reputacija, šlove, sėkme. Jis 
gali būti ir visiškai nepriklausomas. 

Įgytas, arba dirbtinis, autoritetas yra daug dažnesnis. 
Ner ir blankią asmenybę, užimančią aukštas pareigas, 
turinčią kapitalo ir tam tikrą titulą, gaubia autoriteto 
aureolė. Uniformuotas kareivis, raudona toga apsivilkęs 
teisėjas visuomet gerbiami. Paskalis taikliai pastebėjo, 
kad teisėjui būtina toga ir perukas. Be to jų autoritetas 
gerokai sumenktų. Pamatęs princą ar markizą, nuščiūva 
net pats karščiausias socialistas; šių titulų užtenka norint 
iš prekeivio išvilioti bet ką"". 

"* Titutų, juostelių ar uniformų įtaka miniai pastebima visose šalyse, net ten, 
kur labiausiai vertinama asmeninė nepriklausomybė. Toliau pateikiu įdomią 
vieno keliautojo knygos ištrauką apie didžių asmenybių autoritetą Anglijoje. 
„Įvairių susitikimų metu pastebėjau, kaip protingi anglai apkvaišta ben- 
draudami su Anglijos peru ar vien jį išvydę. Likimo malonė jam leidžia 
išlaikyti rangą ir jis užtikrintas, kad savaime sužavės aplinkinius, nes vien 
buvimas šalia jo yra džiaugsmas. Jam artėjant visi rausta iš malonumo, o 
tie, kuriems jis prabyla, liepsnote liepsnoja iš laimės, akys spindi nežemiška 
šviesa. Galima pasakyti, jie kraujyje turi lordą, kaip ispanas šokį, vokietis 
muziką, o prancūzas revoliuciją. Jų aistra arkliams ir Šekspyrui kur kas ma- 
žesnė, o šios sužadinamas malonumas ir išdidumas ne tokie visa apimantys. 


Perų knyga turi didžiulę paklausą, ir, kur tik eisi, visur ją išvysi kiekvieno 
rankose, kaip Bibliją. 


127 


Aukščiau apibūdinau žmogaus autoritetą; bet jį gali 
turėti ir nuomonės, meno ir literatūros kūriniai ir pan. 
Šį autoritetą sukuria tik sukauptos patirties kartojimas. 
Istorija — ypač literatūros ir meno — iš esmės yra tiktai 
tų pačių teiginių, kurių niekas netikrina, kartojimas, ir 
daugiausia kartojame tai, ką išmokome mokykloje. Tam 
tikrų autoritetų ir dalykų niekas nedrįsta ginčyti. Šiuo- 
laikiniam skaitytojui Homero poema yra nepaprastai 
nuobodi, bet kas išdrįstų tai pasakyti? Panteonas dabar 
yra griuvėsiai, niekuo neįdomūs; tačiau jis turi tokį auto- 
ritetą, kad griuvėsius regime tik su visu istorinių prisimi- 
nimų kortežu. Autoritetas užtemdo akis ir paralyžiuoja 
gebėjimą realiai vertinti nuomonę. Miniai visuomet, o 
individui dažniausiai reikia paruoštų nuomonių, ir šių 
nuomonių sėkmė nepriklauso nuo jų tiesos ar klaidingu- 
mo, bet tik nuo autoriteto. 

Dabar priartėjome prie asmeninio autoriteto. Šis ti- 
pas, kitokios prigimties nei dirbtinis, arba įgytas, auto- 
ritetas, nepriklauso nuo jokio titulo ar valdžios. Saujelė 
juo apgaubtų žmonių aplinkinius kone užhipnotizuoja; 
šiam autoritetui paklūstama taip, kaip plėšrus žvėris pa- 
klūsta dresuotojui, užuot jį sudraskęs. 

Didieji žmonijos vedliai - Buda, Jėzus, Mahometas, 
Žana d'Ark, Napoleonas — turėjo stipriausią šio tipo au- 


toritetą. Veikiausiai dėl jo ir iškilo. Dievai, herojai ir do- 

gmos atsiranda savaime — apie tai nesvarstoma, tačiau 
apsvarstyti jie gali išnykti. 

Minėtos asmenybės kerinčios galios turėjo ir prieš 
išgarsėdamos - kitaip nebūtų iškilusios. Napoleonas šlo- 
vės viršūnėje savo autoritetą sustiprino jėga, tačiau buvo 
įtakingas ir karjeros pradžioje. Nežinomas generolas, pa- 
skirtas vadovauti Italijos kariuomenei, pateko tarp pa- 
vydžių generolų, trokštančių jaunam vadovybės siųstam 
įsibrovėliui surengti nelengvą priėmimą. Tačiau jau pir- 
mą susitikimo minutę be jokių frazių, gestų ir grasinimų 
juos sutramdė būsimo valdovo žvilgsnis. Tenas, remda- 
masis to meto atsiminimais, įdomiai atpasakoja šį susi- 


tikimą. 


„Divizijos generolai, tarp kurių buvo ir Ožero (Augereau) — 
narsus, bet grubus samdinys, besididžiuojantis ūgiu ir drą- 
sa, — atvyksta į štabo būstinę priešiškai nusistatę mažojo 
prasimušėlio iš Paryžiaus atžvilgiu. Pagal pateiktą aprašy- 
mą, Ožero yra įžūlus, tikrai nelinkęs paklusti: Bara numy- 
lėtinis; vandemjero sukilimo generolas; gatvės mūšių vadas; 
meškiškas atskalūnas — visuomet sau vienas mąsto; ne itin 
išvaizdus; pagarsėjęs kaip matematikas ir svajotojas. Jie įei- 
na, o Bonapartas verčia juos laukti. Pagaliau jis pasirodo su 
kardu prie šalies, užsideda skrybėlę, išdėsto mūšio planą, 
duoda nurodymus ir generolus išprašo. Ožero lieka be žado; 


tik lauke atitoksta ir prisimena įprastus keiksmažodžius. Jis 

sutinka su Masena (Massėna), kad šis velniškas generoliukas 
kelia pagarbią baimę, ir pats nesupranta, kaip jau pačią pir- 


mą akimirką buvo priblokštas naujoko viršenybės.“ 


Iškilusio Bonaparto autoritetas buvo begalinis, ir dievo- 
tiesiems jis prilygo dievybei. Generolas Vandamas (Van- 
damme), revoliucijos samdinys, dar įžūlesnis ir energinges- 
nis nei Ožero, 1815 metais su maršalu d'Ornanu (d'Ornano) 
lipdamas Tiuilri laiptais pasakė apie didįjį vadą: „Mano 
mielas, nesuprantu, kuo mane taip žavi šis velnio vyras: 
nebijau nei Dievo, nei šėtono, bet jį matydamas virpu 
kaip vaikas, ir dėl jo galėčiau perlįsti per adatos skylutę 
ar pulti į ugnį.“ 

Napoleonas visus aplinkinius pakerėdavo savo žave- 
sių““, 
Davu (Davoust) apie savo ir Marė (Maret) atsidavimą kalbė- 


jo taip: „Jeigu Imperatorius mudviem pasakytų: dėl mano 


20 Puikiai suvokiantis savo autoritetą Imperatorius jį dar sustiprino tarsi ar- 
klininkus niekindamas Konvento įžymybes, kurios šiurpino Europą. Tai 
įrodo gausybė ano laikmečio pasakojimų. Kartą Valstybės tarybos posėdyje 
Napoleonas šiurkščiai įžeidžia Benjo (Beaugno:), išplūsta kaip blogą tarną. 
Įspūdis padarytas; tada Napoleonas prieina prie jo ir sako: „Na, didysis 
kvaily, ar susiradote savo galvą?“ Benjo, aukštas kaip didysis būgnas, že- 
mai pasilenkia, o mažasis vyras, pakėlęs ranką, paima dičkį už ausies, „lyg 
rodytų didžiausią malonę“, rašo Benjo. „Įprastas šeimininko gestas.“ Tokie 
pavyzdžiai duoda aiškų supratimą, kokį banalybės lygį gali išprovokuoti 
autoritetas. Be to, leidžia suvokti, koks grubus gali būti autoritetas ir kokią 


panieką didis despotas jaučia aplinkiniams. 


130 


politikos interesų visą Paryžių reikia išžudyti taip, kad nė 
vienas žmogus neišeitų ir niekas neišsigelbėtų, esu tikras, 
Marė saugotų paslaptį, bet vis tiek sukluptų — išvestų savo 
šeimą. Tačiau aš bijodamas būti įduotas palikčiau žmoną 


ir vaikus.“ 


Šis stebuklingas patrauklumas padėjo grįžti iš Elbės salos 
ir vienam užkariauti Prancūziją, nugalėjus visas organi- 
zuotas pajėgas didžiulės šalies, kuri, galimas dalykas, jau 
buvo pavargusi nuo tironijos. Užtenka vien pažvelgti į 
generolus, pasiųstus jo pagauti. Visi jam pasidavė nesi- 


priešindami. 


„Napoleonas, — rašė anglų generolas Volzlis, — išsilaipina 
Prancūzijoje beveik vienas, pabėgėlis iš mažos Elbės salos, 
kuri buvo jo karalystė, ir per keletą savaičių, nepraliejęs 
kraujo, nuverčia visą organizuotą Prancūzijos karaliaus 
valdžią: ar kada nors buvo nuostabiau įtvirtintas žmogaus 
autoritetas? Nuo šio žygio, kuris buvo jo paskutinis žygis, 
pradžios iki pabaigos jis padarė nepaprastą įtaką sąjungi- 
ninkams, privertė juos palaikyti jo iniciatyvą, o kiek ne- 


daug trūko, kad jis būtų juos sunaikinęs?“ 


Autoritetas vadą pergyveno ir toliau augo. Nežinomas 
sūnėnas buvo karūnuotas imperatoriumi. Ir šiandien at- 
gimstant jo legendai matome, kad šis didžiulis šešėlis vis 


dar galingas. Siurkščiai elkitės su žmonėmis, išžudykite 

milijonus, sukelkite karus — viskas leista, jeigu turite sti- 
prų autoritetą ir talentą jį išlaikyti. 

Be abejo, čia pateikiau išskirtinį autoriteto pavyzdį, 
tačiau jis pravartus norint paaiškinti didžiųjų religijų ir 
imperijų ištakas. Jų nesuprastume, jeigu nežinotume, 
kokią galią miniai turi autoritetas. 

Autoritetas pagrįstas ne vien asmenine įtaka, karine 
šlove ir religine baime - jis gali būti daug kuklesnės kil- 
mės, bet vis tiek labai svarbus. Keletą pavyzdžių randame 
mūsų šimtmetyje. Vienas, kurį amžinai prisimins būsi- 
mos kartos, yra jau aprašyta vyro istorija — vyro, kuris 
atskirdamas du žemynus pakeitė Žemės rutulio veidą ir 
tautų prekybinius ryšius. Jam pasisekė įgyvendinti savo 
sumanymą ne tik dėl stiprios valios, bet ir dėl žavesio, 
kuris pavergė aplinkinius ir padėjo nugalėti didžiulį pa- 
sipriešinimą. Užtekdavo jam tik pasirodyti, pakalbėti ir 
apžavėti oponentai tapdavo draugais. Anglai ypač prieši- 
nosi jo projektui, tačiau apsilankęs Anglijoje gavo pritari- 
mą, ir jam važiuojant per Sautamptoną skambėjo varpai. 

Kadangi viskas jam pasiduodavo - ir žmonės, ir daik- 
tai, — galiausiai jis nebegalvojo apie jokias kliūtis ir Su- 
eco žygdarbį norėjo pakartoti Panamoje tomis pačiomis 
priemonėmis. Tačiau tikėjimas pakelia kalnus, jeigu jie 
ne per aukšti. Kalnai nepasidavė, ir katastrofa visai iš- 


sklaidė herojaus šlovės aureolę. Jo gyvenimas atskleidžia, 

kaip autoritetai gali augti ir sunykti. Iškilęs tarp gar- 
siausių istorinių asmenybių, jis buvo savo šalies teismo 
pareigūnų pažemintas iki niekingiausio nusikaltėlio. Jo 
karstas slinko vienas per abejingą minią, ir tik užsienio 
valdovai pagerbė jo atminimą.“ 

Šiaip ar taip, pateikti pavyzdžiai yra kraštutinumai. 
Norint parengti išsamią autoriteto psichologiją, reikė- 
tų sudaryti visą autoritetų seką: nuo religijų ir imperijų 
kūrėjų iki paprasto žmogaus, besigiriančio kaimynams 


nauju rūbu ar apdovanojimu. 


*1 Perspausdinu gilius ir įžvalgius Vienos Neue Freis Presse apmąstymus apie 
de Lesepso likimą. 
„Po Ferdinando de Lesepso teismo neverta stebėtis liūdna Kristupo Kolum- 
bo baigtimi. Jeigu jau de Lesepsas sukčius, tai kiekviena kilni iliuzija nusi- 
kaltimas. Antika būtų de Lesepsą apvainikavusi šlove, pagirdžiusi nektaru 
iš paties Olimpo, nes jis pakeitė žemės veidą ir atliko darbus, kurie patobu- 
lino pasaulį. De Lesepsą pasmerkęs teismo pirmininkas tapo nemirtingas, 
nes tautos visada klaus vardo vyro, kuris nebijojo pažeminti savo amžininko 
ir jį, šlovingą senolį, apvilko katorgininko švarku. 
Tegul daugiau niekas nekalba apie nepalenkiamą teisingumą ten, kur vieš- 
patauja biurokratų nepakanta didiems ir drąsiems darbams. Tautoms reikia 
drąsuolių, kurie tiki savimi ir save užmiršę peržengia visas kliūtis. Genijus ne- 
gali būti apdairus, kitaip jis negalėtų praplėsti žmonijos veiklos galimybių. 
<...> Ferdinandas de Lesepsas patyrė pergalės svaigulį ir nevilties kartėlį: 
Suecą ir Panamą. Čia širdis sukyla prieš sėkmės moralę. Kai de Lesepsui 
pasisekė sujungti dvi jūras, valdovai ir tautos jį pagerbė; o šiandien, kai 
jam nepasisekė, jis jau sukčius. <...> Tai visuomenės klasių kova, biurokratų 
ir tarnautojų nepasitenkinimas; jie baudžiamuoju kodeksu atkeršija tiems, 
kurie nori virš visų pakilti. <...> Šiuolaikiniai įstatymų leidėjai, susidūrę su 
genialiomis idėjomis, rausta iš gėdos, o visuomenė jų nė nesupranta, todėl 
generaliniam prokurorui lengva įrodyti, kad Stanlis (Stanley) žudikas, o de 


Lesepsas sukčius.“ 

Tarp kraštinių šios sekos taškų sudėję visas autorite- 
to formas, kurias sukuria įvairūs civilizacijos aspektai: 
mokslas, menas, literatūra ir kt., suprastume, kad auto- 
ritetas yra esminė įtaigos prielaida. Būtis, idėja ar koks 
nors kitas autoritetas iš karto užkrečia, yra pamėgdžio- 
jamas ir netrukus visai kartai primeta tam tikrą jauseną 
ir mąstyseną. Mėgdžiojama dažniausiai nesąmoningai ir 
tada rezultatas būna puikus. Šiuolaikiniai dailininkai, 
atkartodami pirmykščio meno braižą — blankias spalvas 
ir grubias formas — nesuvokia savo įkvėpimo šaltinio ir 
nuoširdžiai tiki savo originalumu, tačiau jei garsus meis- 
tras nebūtų atgaivinęs šio tapybos stiliaus, tokiame mene 
ir toliau būtume matę tik naivumą ir prastumą. Tapy- 
tojai, kurie kito garsaus novatoriaus pavyzdžiu drobes 
užtemdo violetiniais šešėliais, gamtoje mato ne daugiau 
violetinės spalvos nei dailininkai prieš penkiasdešimt 
metų, bet šis koloritas buvo perimtas iš menininko, kuris 
turėjo didžiulį autoritetą. Panašių pavyzdžių gausu kiek- 
vienoje civilizacijos srityje. 

Remdamiesi čia išdėstyta medžiaga galime pasakyti, 
kad autoritetą lemia daug veiksnių, o vienas svarbiau- 
sių — sėkmė. Žmogaus, kuriam sekasi, idėja jau savaime 
yra patraukli. 

Tačiau ištikus nesėkmei autoritetas visada dingsta. 


Herojus, kurį minia vakar palaikė ir sveikino šūksniais, 

rytoj bus nušvilptas, jeigu jam smogs likimas. Kuo au- 
toritetas aukštesnis, tuo didesnis jo nuopuolis. Žlugusį 
herojų minia laiko sau lygiu ir atseikėja jam už tai, kad 
turėjo prieš jį lankstytis. Robespjeras, kapojantis kolegų 
ir daugelio amžininkų galvas, turėjo didžiulį autoritetą, 
bet jį prarado vos pasikeitus keliems balsams, ir minia 
prie giljotinos jį lydėjo su tokiais pat prakeiksmais, kaip 
kad išvakarėse lydėjo jo aukas. Juk visuomet tikintieji su 
įtūžiu sudaužo senųjų dievų statulas. 

Dėl nesėkmės autoritetas pradingsta greitai, o dažnai 
svarstomas ir aptariamas jis gali pamažu išblėsti. Beje, 
svarstomas autoritetas neišvengiamai žlunga, nes nuo tos 
akimirkos, kai juo suabejojama, jis nustoja būti autorite- 
tu. Dievai ir žmonės, kurie ilgai išliko įtakingi, nepaken- 
tė jokių diskusijų. Kad minia žavėtųsi, reikia visada nuo 


jos laikytis atstu. 


KETVIRTA DALIS 


Ribotas minios tikėjimo ir nuomonių kintamumas 


5 1. Pastovus tikėjimas. Kai kurių visuotinių tikėjimų pastovumas. Tai 
civilizacijos vedliai. Tikėjimą išnaikinti sunku. Kodėl kai kurioms tau- 
toms netolerancija yra dorybė. Visuotinio tikėjimo filosofinis absurdas 
netrukdo jam plisti. $ 2. Minios kintančios nuomonės. Nuomonių, kurios 
nekyla iš visuotinių tikėjimų, didelė kaita. Regimi idėjų ir tikėjimų po- 
kyčiai per mažesnį nei šimto metų laikotarpį. Tikrasis šių pokyčių mas- 
tas. Reiškiniai, kuriuos veikia permainos. Šiandienos visuotinio tikėjimo 
nykimas ir didžiulis spaudos išplitimas paspartina nuomonių kaitą. Kaip 
minios nuomonės daugumai įdiegia abejingumą. Vyriausybės nebepajė- 
gia formuoti nuomonės ir jai vadovauti. Šiandienos nuomonių įvairumas 
apsaugo nuo nuomonės tironijos. 


S 1. PASTOVUS TIKĖJIMAS 


Psichologinius požymius galima palyginti su biologiniais 
požymiais. Biologiniai požymiai turi nekintamų kom- 
ponentų arba taip lėtai kintančių, kad jiems pakeisti 
prireiktų geologinių amžių. Be šių nekintamų, neįvei- 
kiamų požymių, aptinkami kiti, itin nepastovūs, kuriais 


sumanus gyvulių ar paukščių augintojas ir sodininkas ar 

daržininkas kartais nuo neatidaus stebėtojo gali paslėpti 
pagrindinius požymius. 

Tas pats būdinga ir moraliniams požymiams. Be ne- 
kintamų psichologinių požymių, rasė turi nepastovių po- 
žymių. Štai kodėl tiriant tikėjimus ir tautos nuomones vi- 
suomet atrandamas pastovus pagrindas, ant kurio tarps- 
ta nuomonės, kintančios kaip uolą dengiantis smėlis. 

Minios tikėjimai ir nuomonės skirstomos į dvi gru- 
pes. Vienai priklauso nuolatiniai, nusistovėję, keletą 
amžių išlikę tikėjimai, kuriais remiasi visa civilizacija, 
tokie, kaip kadaise feodalizmo koncepcija, krikščiony- 
bės ir reformacijos principai, o mūsų dienomis pilietybės 
principas, demokratinės ir socialinės idėjos. Kita grupė — 
trumpalaikės ir kintančios nuomonės, dažniausiai ky- 
lančios iš bendrų koncepcijų, kurios atsiranda ir išnyksta 
per šimtmetį, pavyzdžiui, tam tikro laikotarpio meno te- 
orijos: romantizmas, natūralizmas ir t. t. Šios nuomonės 
paviršutiniškos kaip mada ir nepastovios kaip bangelės 
gilaus ežero paviršiuje. 

Visuotinių tikėjimų labai nedaug. Jų atsiradimas ir 
išnykimas yra rasės istorijos pakilimo momentai. Tai ci- 
vilizacijos gegnės. 

Trumpalaikė nuomonė lengvai prigyja minios sieloje, 
tačiau joje labai sunku įtvirtinti pastovų tikėjimą ir taip 


pat nelengva jį išnaikinti, kai įsitvirtina. Tada beveik 

neįmanoma jo pakeisti, nebent tik kruvinomis revoliu- 
cijomis, ir tik tada, kai tikėjimas beveik visiškai praran- 
da poveikį sieloms. Revoliucijos padeda sunaikinti tik 
jau beveik nunykusius tikėjimus, bet dar palaikomus 
įpročių. Kylančios revoliucijos iš tiesų yra išnykstantys 
tikėjimai. 

Kaip tik tą dieną, kai pradedama svarstyti tikėjimo 
vertė, jis pasmerkiamas myriop. Kiekvienas visuotinis 
tikėjimas, esantis tik fikcija, gali išsilaikyti, kol išvengia 
analizės. 

Tačiau net ir labai sukrėtus tikėjimą, iš jo kilusios 
santvarkos kurį laiką išlieka ir nunyksta tik pamažu. Kai 
tikėjimas pagaliau praranda įtaką, viskas, ką jis palaiko, 
žlunga. Keičiantis tautos tikėjimui, visada kinta ir jos ci- 
vilizacija. 

Civilizacija keičiasi tol, kol priimamas naujas visuoti- 
nis tikėjimas, o iki šio momento neišvengiamai vyrauja 
anarchija. Visuotinis tikėjimas yra būtinas civilizacijos 
ramstis, nes suteikia kryptį idėjoms ir vienintelis palaiko 
religiją ir pareigos jausmą. 

Tautos visada suvokė visuotinio tikėjimo naudą ir 
instinktyviai žinodavo, kad nykstant tikėjimui gresia 
nuosmukis. Fanatiškas Romos kultas buvo tikėjimas, pa- 
vertęs romėnus pasaulio valdovais. Tikėjimui nunykus, 


Roma žlugo. O romėnų civilizacijos griovėjai barbarai, 

suvienyti kelių bendrų idėjų, įveikė anarchiją ir įtvirtino 
tvarką. 

Taigi ne be pagrindo tautos visada netolerantiškai gy- 
nė savo tikėjimą. Netolerancija, labai kritikuojama filo- 
sofiniu požiūriu, tautų gyvenime yra dorybė. Kad įkurtų 
ir išlaikytų visuotinį tikėjimą, viduramžiai liepsnojo lau- 
žais, ir tiek išradėjų bei novatorių, jeigu ir išvengė lieps- 
nos, mirė neviltyje. Dėl tikėjimo pasaulis kenčia daugy- 
bę sukrėtimų ir milijonai žuvo ir dar žus kovos lauke. 

Kaip jau sakėme, visuotiniam tikėjimui įsigalėti 
trukdo didžiulės kliūtys, bet jis įsitvirtina ilgam. Kad ir 
koks klaidingas filosofiniu požiūriu, jis prilimpa net prie 
šviesiausių protų. Argi Europos tautos penkiolika amžių 
nelaikė neginčijamomis tiesomis religinių legendų, kaip 
paskui paaiškėjo, tokių pat barbariškų“* kaip ir Molo- 
cho legenda? Daug amžių nebuvo pastebėtas legendos 
apie Dievą, keršijantį savo sūnui žiauriais kankinimais 
dėl vieno iš savo kūrinių nepaklusnumo, absurdiškumas. 
Šiomis legendomis nesuabejojo net didžiausi genijai — 
Galilėjus, Niutonas, Leibnicas. Šis pavyzdys puikiausiai 
atskleidžia tikėjimo hipnozinį poveikį ir kartu mūsų pro- 
to ribotumą. 

22 Tiksliau, barbariškas Alosofiniu požiūriu. O iš tiesų jos sukūrė naują civili- 


zaciją ir ilgus amžius leido žmogui įsivaizduoti stebuklingą sapno ir vilties 


rojų, kurio jis niekada nepažins. 

Nauja dogma, prigijusi minios sieloje, tampa jos san- 
tvarkų, menų ir elgsenos įkvėpimo šaltiniu. Tada ji visiš- 
kai pavergia sielas. Veiklos žmonės rūpinasi ją įgyvendin- 
ti, teisininkai — teisingai pritaikyti, o filosofai, meninin- 
kai ir rašytojai siekia ją perteikti įvairiomis formomis. 

Iš pagrindinio tikėjimo gali kilti trumpalaikės šalu- 
tinės idėjos, ir jos visada turi tikėjimo, iš kurio atsirado, 
žymę. Egipto, viduramžių Europos, musulmonų arabų 
civilizacijos gimė iš religijų ir kiekvienas šių civilizacijų 
aspektas turi aiškiai atpažįstamų tikėjimo, iš kurio kilo, 
požymių. 

Dėl visuotinio tikėjimo kiekvieno laikmečio žmones 
supa tradicijų, nuomonių ir įpročių tinklas, iš kurio jie 
negali išsinarplioti ir kuris juos visus daro panašius. To 
neišvengia net labiausiai nepriklausomi protai. Tai tikro- 
ji tironija, nesąmoningai pavergianti sielas, ir vienintelė 
valdžia, su kuria neįmanoma kovoti. Tiberijus, Čingis- 
chanas, Napoleonas, be abejonės, buvo baisūs tironai, 
tačiau Mozė, Buda, Jėzus, Mahometas, Liuteris iš kapo 
gilumos valdo sielas su kitokiu despotizmu. Tironą gali 
nuversti maištas, bet kaip įveikti įsišaknijusį tikėjimą? 
Mūsų didžioji revoliucija atkaklioje kovoje su katalikybe 
"buvo nugalėta, nepaisant akivaizdaus daugumos pritari- 
mo ir inkvizicinių susidorojimo būdų. Vieninteliai tikrie- 


ji Žmonijos tironai yra mirusiųjų šešėliai, arba iliuzijos. 

Filosofinis absurdiškumas, kartoju, niekada nesukliu- 
dė tikėjimui laimėti. Negana to, regis, šis paslaptingas 
absurdas kaip tik lemia pergalę. Akivaizdus nepagrįstu- 
mas taip pat nesutrukdys šiuolaikiniam socialistiniam 
tikėjimui įsitvirtinti minios sieloje, nors socializmas 
absurdu pranoksta visus religinius tikėjimus — šie bent 
pažada idealią laimę būsimajame gyvenime ir nėra jokio 
pagrindo to paneigti. O socialistinės laimės idealas esą 
bus įgyvendintas žemėje, tad pažado tuštybė išaiškės su 
pirmuoju bandymu jį įgyvendinti ir naujasis tikėjimas 
praras autoritetą. Jo galia augs tik iki įvykdymo dienos. 
Kaip tik todėl nauja religija, kuri, kaip ir ankstesnės, įsi- 
tvirtina griaunamaisiais veiksmais, ateityje negalės atlik- 


ti kūrėjo vaidmens. 


$ 2. MINIOS KINTANČIOS NUOMONĖS 


Ant pastovaus tikėjimo, kurio galią ką tik atskleidėme, 
pamato nuolat atsiranda ir dingsta nuomonės, idėjos ir 
mintys. Dauguma jų išnyksta labai greitai, o svarbesnės 
retai gyvuoja ilgiau nei viena karta. Jau rašėme, kad šių 
nuomonių pokyčiai dažniausiai yra paviršutiniški ir vi- 
suomet priklauso nuo rasės konteksto. Pavyzdžiui, na- 
grinėdami mūsų šalies politines santvarkas atskleidėme, 


kad iš pirmo žvilgsnio nesuderinamos partijos — monar- 

chistai, radikalai, imperialistai, socialistai ir kt. — turi 
visiškai vienodą idealą, kuris priklauso vien nuo mūsų 
tautos mentaliteto, o kitose tautose atitinkamai vadina- 
mos partijos puoselėja visiškai kirokius idealus. Tačiau 
nuomonės pavadinimas ar neteisinga jos traktuotė nekei- 
čia jos esmės. Revoliucingi miestelėnai, prisiskaitę lotynų 
literatūros, įdėmiai ištyrinėję romėnų respubliką ir pri- 
sitaikę jos įstatymus, perukus ir togas, vis dėlto netapo 
romėnais, nors ir sekė galingu istoriniu pavyzdžiu. 

Filosofo uždavinys yra po išoriniais pokyčiais ieško- 
ti senųjų tikėjimų likučių, o permainingame nuomonių 
sraute atskirti visuotinio tikėjimo sukurtus sąjūdžius ir 
atpažinti rasės sielą. 

Be šio filosofinio tyrimo gali pasirodyti, kad minia 
dažnai keičia politinius ir religinius įsitikinimus savo 
nuožiūra. Regis, tai įrodo visa politikos, religijos, meno 
ir literatūros istorija. 

Kaip pavyzdį panagrinėkime trumpą 1790-1820 me- 
tų laikotarpį, t. y. vienos kartos tarpsnį. Per šį laikotarpį 
monarchinė minia tapo aiškiai revoliucinė, paskui vi- 
siškai imperialistinė ir galiausiai grįžo prie kraštutinės 
monarchijos. Tuo pačiu metu kito religija: iš kataliky- 
"bės pereita į ateizmą, paskui į deizmą ir grįžta į perdėtą 
katalikybę. Tokį virsmą patiria ne tik minia, bet ir jos 


vadai. Iškilieji Konvento veikėjai, prisiekę karalių priešai, 

nenorintys nei dievų, nei šeimininkų, tapo nuolankiais 
Napoleono tarnais, o galų gale pamaldžiai nešė žvakes 
procesijose valdant Liudvikui XVIII. 

O kaip minios nuomonės kito per kitus septyniasde- 
šimt metų. Amžiaus pradžios „Klastingasis Albionas“ tapo 
Prancūzijos sąjungininku valdant Napoleono įpėdiniui; 
Rusija, du kartus kariavusi su mumis ir tiek džiūgavusi 
dėl paskutinių mūsų nesėkmių, staiga laikoma drauge. 

Nuomonių kaita dar greitesnė literatūroje, mene, f- 
losofijoje. Romantizmas, natūralizmas, misticizmas ir 
pan. atsiranda ir išnyksta vienas po kito. Menininkas ir 
rašytojas, kuriems vakar minia plojo, rytoj bus panie- 
kinti. 

Ką pastebime analizuodami šiuos iš pažiūros gilius 
pokyčius? Pokyčiai, kurie neatitinka visuotinio tikėjimo 
ir rasės jausmų, yra trumpalaikiai, ir netrukus upė vėl 
teka savo vaga. Nuomonės, nesusijusios su jokiu visuo- 
tinu tikėjimu ar rasės jausmu, negali būti ilgalaikės ir 
pastovios, jos priklauso nuo atsitiktinumų arba, galima 
sakyti, nuo mažiausių aplinkos pokyčių. Atsiradusios iš 
pasiūlymo ir užkrėtimo, jos gyvuoja neilgai ir kartais iš- 
nyksta akimoju, kaip vėjo nupustytos smėlio kopos ant 
jūros kranto. 

Mūsų dienomis besikeičiančių minios nuomonių 


kaip niekad gausu; tai lemia trys priežastys. 

Pirma, senieji tikėjimai pamažu praranda įtaką ir 
trumpalaikių nuomonių nepaveikia taip stipriai kaip 
anksčiau, kada suteikdavo joms kryptį. Silpstant visuoti- 
niam tikėjimui, tarpsta vis daugiau atsitiktinių nuomo- 
nių, neturinčių nei praeities, nei ateities. 

Antra, lieka vis mažiau atsvaros augančiai minios ga- 
liai, tad didžiulės nuomonių kaitos niekas neapriboja. 

Trečia priežastis yra paplitusi šiuolaikinė spauda, 
kuri nuolat atspindi prieštaringiausias nuomones. Vie- 
nos individualios nuomonės pasiūlymą greitai išstumia 
priešingas pasiūlymas. Taigi nepavyksta paplisti jokiai 
nuomonei ir jos visos pasmerktos trumpai egzistencijai — 
išnyksta taip ir nepasklidusios, neįsigalėjusios. 

Dėl šių priežasčių atsirado visiškai naujas pasaulio is- 
torijos reiškinys, būdingas tik šiam amžiui, — kalbu apie 
valdžių nepajėgumą formuoti nuomonę. 

Kadaise — ne taip jau seniai - nuomonę formuodavo 
valdžia, keli rašytojai ir vos keletas spaudinių. Šiandien ra- 
šytojai visiškai prarado įtaką, periodinė spauda tik atspin- 
di nuomones. O valstybės vyrai ne tik neformuoja nuo- 
monės, bet stengiasi ja sekti ir kartais jos labai bijo. Todėl 
netenka tvirto stuburo. Taigi minios nuomonė atkakliai 
siekia tapti pagrindine politikos tvarkytoja. Šiandien jai 
jau sekasi kurti aljansus: kaip matėme, prancūzų ir ru- 


sų aljansas atsirado beveik vien liaudies judėjimo valia. 

Gana neįprasta matyti popiežių, karalių ir imperato- 
rių duodant interviu ir išdėstant savo požiūrį miniai. Ka- 
daise buvo galima manyti, kad politika nesentimentali. 
Ar taip pasakytume šiandien, kai valdo permainingos, 
nepripažįstančios proto ir jausmų blaškomos minios en- 
tuziazmas? 

O spauda — kažkada buvusi nuomonės vedlė — kaip 
ir valdžia, nublanko prieš minios galią. Žinoma, spau- 
da vis dar įtakinga, bet todėl, kad atspindi tik liaudies 
nuomonę ir jos nuolatinius svyravimus. Tapusi paprasta 
informacijos agentūra, ji nesiryžta primesti jokios idėjos 
ar doktrinos. Ji seka visus viešojo mąstymo pokyčius, bet 
tai daryti verčia konkurencija — niekas nenori prarasti 
skaitytojų. Oficialūs ir įtakingi anų laikų leidiniai, kurių 
praeita karta klausė kaip orakulų, dingo arba virto tipi- 
niais šiuolaikiniais laikraščiais, kuriuose žinutės apie ak- 
tualijas paskęsta tarp pramoginių straipsnių, aukštuome- 
nės apkalbų ir hinansinių reklamų. Koks turtingas turėtų 
būti leidinys, kad redaktoriams leistų reikšti asmeninę 
nuomonę? Argi jis turėtų autoritetą skaitytojams, kurie 
nori tik informacijos ir pramogų, o kiekvieną tvirtą tei- 
ginį laiko spekuliacija? Kritika nebepajėgia nė išgarsinti 
knygos ar pjesės. Ji gali tik pakenkti, bet ne pasitarnauti. 
Redakcijos, puikiai suvokiančios asmeninės nuomonės 


bergždumą, vengia publikuoti net literatūros kritiką, o 

knygą pristatydamos apsiriboja pavadinimu ir dviem tri- 
mis reklamos eilutėmis. Po dvidešimties metų toks liki- 
mas tikriausiai ištiks ir teatro kritiką. 

Dabar svarbiausias spaudos ir valdžios rūpestis — ati- 
džiai sekti nuomones. Reikia žinoti, kokį poveikį pada- 
rys įvykis, įstatymo projektas, kalba; o tai nėra lengva, 
nes nieko nėra netvaresnio ir permainingesnio už minios 
nuomonę. Matome, kaip ji prakeikia tą, kam plojo išva- 
karėse. 

Nesant kryptingos nuomonės ir žlungant visuoti- 
niams tikėjimams, galų gale subyrėjo visi įsitikinimai 
ir auga minios ir individų abejingumas tam, kas tiesio- 
giai nesusiję su jų dabartiniais interesais. Doktrinomis, 
tokiomis kaip socializmas, tiki ir jas gina tik mažaraš- 
čiai, pavyzdžiui, fabrikų ir šachtų darbininkai. Paprastas 
miestelėnas ar bent kiek išsilavinęs darbininkas jau yra 
pernelyg skeptiškas. 

Ši jau dvidešimt penkis metus besitęsianti evoliuci- 
ja pribloškia. Dar praeitoje epochoje — visai neseniai — 
nuomonės turėjo visuotinę kryptį - kildavo iš kokio pa- 
grindinio tikėjimo. Monarchistas išpažindavo tam tikras 
apibrėžtas idėjas, o respublikonas — visiškai priešingas. 
Monarchistas puikiai žinojo, kad žmogus nekilo iš bež- 
džionės, o respublikonas buvo įsitikinęs, kad žmogus 


išsivystė kaip tik iš jos. Monarchistas apie revoliuciją pri- 

valėjo kalbėti su siaubu, o respublikonas su didele pagar- 
ba. Kai kurie vardai, tokie kaip Robespjeras ir Maratas, 
turėjo būti tariami pamaldžia mina, o kiti, kaip antai 
Cezaris, Augustas ir Napoleonas, negalėjo būti sakomi 
be keiksmažodžių. Šis naivus istorijos supratimas įsigalė- 
jo net mūsų Sorbonoje. 

Dabar, kai vyrauja diskusija ir analizė, bet kokia nuo- 
monė praranda autoritetą ir greitai išsivadėja, ir tik viena 
kita idėja išlieka įkvepianti. O šiuolaikinis žmogus vis 
labiau grimzta į abejingumą. 

Vis dėlto per daug neverkšlenkime dėl visuotinio nuo- 
monių žlugimo. Tai yra neišvengiamo tautos nuosmukio 
simptomas. Žinoma, išminčiai, apaštalai, vadai — visi 
tikintys ir sąmoningi žmonės - turi didesnę galią nei skep- 
tikai ir abejingieji, tačiau neužmirškime, kad dabar minia 
taip pat yra nepaprastai stipri ir bet kokia jos palaikoma 
bei sureikšminta nuomonė gali greitai įgyti tironiškos 
galios ir visus pavergti. Tada minties laisvės amžius pasi- 
baigtų ilgam. Kartais minia yra ramus šeimininkas, kaip 
Heliogabalas ir Tiberijus, tačiau jai kyla ir baisių kapri- 
zų. Į jos rankas patekusios civilizacijos gyvavimo trukmė 
priklauso nuo pernelyg daug atsitiktinumų. Jos griuvimo 
valandą galėtų nukelti nebent didelė nuomonių kaita ir 


augantis minios abejingumas visuotiniam tikėjimui. 


TREČIA KNYGA 


Minios kategorijų 
klasifikacija ir aprašymas 


PIRMA DALIS 


Minios klasifikacija 


Minios klasifikacija. 5 1. Heterogeninės minios. Jų skirstymas. Rasės įta- 
ka. Minios siela tiek silpnesnė, kiek stipresnė rasės siela. Rasės siela at- 
spindi civilizaciją, o minios siela - barbarybę. 5 2. Homogeninės minios. 
Jų skirstymas. Sektos, kastos, klasės. 


Šioje knygoje jau aprarėme bendruosius minios požy- 
mius. Belieka išnagrinėti specialiuosius požymius, kar- 
tu su bendraisiais požymiais pasireiškiančius įvairiose 
bendruomenėse, kurios dėl tam tikrų priežasčių virsta 
miniomis. 

Pirmiausia pateiksime trumpą minios klasifikaciją. 

Pradėsime nuo žmonių masės. Jos žemiausia forma 
yra minia, sudaryta iš įvairių rasių individų, kuriuos sieja 
vienintelis ryšys — daugiau ar mažiau gerbiama lyderio 
valia. Tokios minios pavyzdys yra įvairios kilmės bar- 
barai, kurie keletą amžių buvo užgrobę Romos imperiją. 

Aukštesnė ir solidaresnė minia yra ta, kurios individai 


dėl tam tikrų veiksnių įgijo bendrų požymių ir sudarė 

rasę. Ši minia gali įgyti specialiųjų požymių, bet visada 
joje vyraus rasės požymiai. 
Minią galima suskirstyti į tokias kategorijas, kurios 


pastebimos visose tautose: 


A. 1. Anoniminė (gatvės minia). 


HETEROGENINĖ 2. Neanoniminė (vertinimo komisijos, 


MINIA Kao 4 
parlamentinės asamblėjos ir pan.). 


B. 1. Sekta (politinės grupuotės, religinės sektos ir kt.). 


HOMOGENINĖ 2, Kasta (karių kasta, kunigų kasta, 


MINIA darbininkų kasta ir kt.). 


3. Klasė (buržuazijos klasė, valstiečių klasė ir kt.). 


Toliau glaustai išdėstysime išskirtų minios kategorijų 


bruožus??. 


5 1. HETEROGENINĖS MINIOS 


Tai bendruomenės, kurių požymius jau nagrinėjome. 
Tokia bendruomenė susideda iš įvairių vidutinių indivi- 
dų, nesvarbu kokių profesijų ar intelekto. 

Šioje knygoje jau kalbėjome, kad minios individų 
psichologija labai skiriasi nuo jų individualios psicho- 
logijos, šis skirtumas taikomas ir intelektui. Matėme, 
kad bendruomenėje intelektas nedaro jokio poveikio — 


?3 Minios rūšys išsamiau aprašytos mano paskutinėse knygose Politinė psicbo- 
logija, Nuomonės ir tikėjimai, Revoliucijų psichologija (Psychologie des Rėvolutions). 

veiksmingi tik nesąmoningi jausmai. Svarbus veiksnys — 
rasė — leidžia gana aiškiai suskirstyti įvairias heterogeni- 
nes minias. 

Ne kartą kalbėjome apie rasės reikšmę ir atskleidėme, 
kad tai pats stipriausias žmonių elgesį lemiantis veiksnys. 
Jos įtaka taip pat pasireiškia minioje. Vien tik anglų ar 
kinų minia visiškai skirsis nuo įvairiatautės minios, su- 
darytos iš rusų, prancūzų, ispanų ir kt. 

Dideli mąstysenos ir jausenos skirtumai, atsiradę iš pa- 
veldimos psichinės sąrangos, gali išryškėti tam tikromis 
aplinkybėmis (beje, tai būna retai), kai į vieną minią maž- 
daug lygiomis proporcijomis suburiami įvairių tautybių 
individai, nors iš pažiūros labai panašių interesų. Socialis- 
tų mėginimas dideliuose kongresuose suvienyti skirtingų 
šalių darbininkų atstovus visuomet baigdavosi nesutari- 
mais. Lotynų minia, nesvarbu, revoliucinga ar konser- 
vatyvi, norėdama įgyvendinti savo siekius visada prašo 
valstybės tarpininkauti. Ši minia visada centralizuota ir 
daugiau ar mažiau diktatoriškų pažiūrų. O anglų ar ame- 
rikiečių minia, priešingai, ne ieško valstybės paramos, bet 
remiasi asmenine iniciatyva. Prancūzų minia labiausiai 
brangina lygybę, o anglai — laisvę. Dėl tokių rasinių skir- 
tumų yra beveik tiek pat minios rūšių kiek ir tautų. 

Taigi rasės siela visiškai vadovauja minios sielai. Rasė 


yra galingas pagrindas, sušvelninantis minios svyravi- 

mus. Reikia pabrėžti, kad kuo rasės siela stipresnė, tuo ma- 
žiau išryškėja šalutinių minios požymių. Tai yra esminis 
dėsnis. Minia ir minios valdžia krypsta į barbarizmą, o 
šiam polinkiui atsispirti gali tik tvirta rasės siela. 

Be rasės, dar svarbus anonimiškumo kriterijus, pagal 
kurį skirstomos heterogeninės minios: anoniminė mi- 
nia gali būti gatvės minia, o neanoniminė — sąmonin- 
gų žmonių būrys, pavyzdžiui, parlamentinė asamblėja 
ar prisiekusiųjų teismas. Šios dvi grupės viena nuo kitos 
skiriasi atsakomybės jausmu — pirmojoje jo visai nėra, 
o antrojoje jis stiprus, todėl ir grupių veiksmai dažnai 


įgauna priešingas kryptis. 


$s 2. HOMOGENINĖS MINIOS 


Homogeninę minią sudaro: 1) sektos; 2) kastos; 3) klasės. 

Sekta yra pirmoji homogeninės minios organizacijos 
pakopa. Kai kurias sektas sudaro labai skirtingo išsila- 
vinimo, įvairių protesijų ir rangų individai, tarpusavyje 
susiję tik vieningu tikėjimu. 

Kasta yra aukščiausia minios organizacijos pakopa. Į 
sektą susirenka skirtingų profesijų, išsilavinimo ir aplinkos 
individai, kuriuos sieja tikėjimas, o kastai priklauso tik tos 
pačios profesijos atstovai — labai panašaus išsilavinimo ir 


aplinkos individai. Tokios yra karių, kunigų ir kt. kastos. 

Klase sudaro nevienodos kilmės individai, kuriuos 
vienija ne tikėjimas, kaip sektoje, ne profesija, kaip kas- 
toje, o tam tikri interesai, gyvenimo įpročiai ir panašus 
išsilavinimas. Pavyzdžiai yra buržuazijos ir valstiečių 
klasės. 

Šioje knygoje labiau gilinuosi į heterogeninę minią, 
tad atkreipsiu dėmesį į kai kurias aiškiausias ir labiausiai 


paplitusias heterogeninės minios kategorijas. 


ANTRA DALIS 


Vadinamoji nusikalstama minia 


Vadinamoji nusikalstama minia. Minia gali būti nusikalstama teisiniu, 
bet ne psichologiniu požiūriu. Visiškas minios veiksmų nesąmoningumas. 
Įvairūs pavyzdžiai. „Rugsėjininkų“ psichologija. Jų Mąstymas, jaus- 


mai, žiaurumas ir moralė. 


Po emocinio pakilimo laikotarpio minia panyra į nesą- 
moningų, automatiškų reakcijų būseną ir aklai klauso 
pasiūlymo, vis dėlto nebūtų visiškai teisinga ją vadinti 
nusikalstama. Šį netikslų terminą palikau tik dėl to, kad 
jis prigijo atliekant psichologinius tyrimus. Kai kurie mi- 
nios veiksmai iš tikrųjų yra nusikalstami, tačiau juos ga- 
lima palyginti su tigro elgesiu, kuris prieš sudraskydamas 
induistą leidžia jį pataršyti savo jaunikliams. 

Paprastai minios nusikaltimas kyla iš galingo pasiū- 
lymo, ir jį priėmę individai neabejoja, kad pakluso parei- 
gai. Visiškai kitoks yra pavienio nusikaltėlio atvejis. 

Visa tai pagrindžia minios nusikaltimų istorija. Tipi- 


nis pavyzdys gali būti Bastilijos valdytojo pono de Lo- 

najaus (de Launay) žūtis. Įtūžusi minia, užėmusi tvirtovę, 
apsupo valdytoją ir apkūlė. Buvo siūloma jį pakarti, nu- 
kirsti galvą arba pririšti prie arklio uodegos. Gindamasis 
valdytojas netyčia įspyrė vienam užpuolikui. Tada kaž- 
kas suriko, esą kliudytas individas turėtų nukirsti valdy- 


tojui galvą, ir pasiūlymas buvo iškart priimtas šūksniais. 


„Pastarasis, virėjas be darbo, žioplys, atėjęs į Bastiliją tik iš 
smalsumo, nusprendžia, kad atliks žygį tėvynei — nes taip 
mano visi — ir net įtiki, kad pribaigdamas pabaisą pelnys 
medalį. Pasiskolinęs kardą, jis mėgina nukirsti galvą, tačiau 
atšipęs kardas nepjauna. Tada jis iš kišenės išsitraukia juod- 
kriaunį peilį ir (kaip virėjas, dorojantis mėsą) sklandžiai 


užbaigia egzekuciją.“ 


Čia puikiai atskleidžiamas minios mechanizmas. Kolek- 
tyvinis pasiūlymas yra stipresnis, o jį priėmęs žudikas 
natūraliai tiki, kad atliko pagirtiną darbą, nes gavo visos 
minios pritarimą. Tokį veiksmą galima laikyti nusikalti- 
mu teisės, bet ne psichologijos požiūriu. 

Bendrieji vadinamosios nusikalstamos minios požy- 
miai niekuo nesiskiria nuo bet kokios minios: pasidavimas 
įtaigai, patiklumas, paklusnumas, nepastovumas, gerų ar 
blogų jausmų nesaikingumas, tam tikra moralė ir t. t. 

Šiuos požymius turi ir kita minia, palikusi niūriausius 


mūsų istorijos prisiminimus, — „rugsėjininkai  (sprembri- 

seurs). Be kita ko, ši minia daug kuo panaši į Šv. Bartolo- 
mėjaus žudynes ištaisiusią minią. Informaciją paėmiau iš 
Teno, kuris rėmėsi to laiko atsiminimais. 

Tiksliai nežinoma, kas davė nurodymą ar patarė iš- 
tuštinti kalėjimus išžudant kalinius. Galbūt Dantonas ar 
kas nors kitas, bet tai nesvarbu. Vienintelis mus domi- 
nantis faktas yra galingas pasiūlymas, kurį gavo minia, 
atsakinga už žudynes. 

Žudikų minią sudarė apie 300 žmonių ir tai yra pa- 
vyzdinė heterogeninė minia. Be keleto profesionalių plė- 
šikų, susirinko įvairių gildijų prekybininkai ir amatinin- 
kai: batsiuviai, spynininkai, perukų gamintojai, statybi- 
ninkai, tarnautojai, pasiuntiniai ir kt. Priėmę pasiūlymą, 
jie, kaip ir minėtas virėjas, neabejojo atliekantys pareigą 
tėvynei. Jie įvykdė dvigubą užduotį — teisėjo ir budelio, — 
bet nieku gyvu savęs nelaikė nusikaltėliais. 

Įsitikinę savo darbo svarba ir teisingumu, jie suku- 
ria savotišką teismą — taip iš karto pasireiškia tiesmu- 
ka minios dvasia ir supaprastintas minios teisingumas. 
Kaltinamųjų daug, tad visų pirma nusprendžiama, kad 
kilmingieji, kunigai, karininkai, karaliaus tarnai, t. y. 
tie, kurių luomas dideliam patriotui jau yra kaltės įro- 
dymas, bus išžudyti visi kartu ir nereikia skelbti jokių 
nuosprendžių. Kiti bus nuteisti pagal išvaizdą ir repu- 


taciją. Sitaip patenkinama primityvi minios sąžinė, ir ji 

gali teisėtai žudyti, pasiduoti žiaurumo instinktams, ku- 
rių ištakas jau aptariau. Išsilaisvinę minios instinktai gali 
pasireikšti neįtikėtinai stipriai. Beje, jie netrukdo kilti ir 
kitokiems jausmams — tai minios bruožas — pavyzdžiui, 
sentimentalumui, kuris dažnai yra toks pat kraštutinis 
kaip ir žiaurumas. 

„Jiems būdinga spontaniška užuojauta ir umarus, 
tiesmukas paryžiečio darbininko jausmingumas. Abati- 
joje valdytojas, sužinojęs, kad jau 26 valandas kaliniai 
buvo palikti be vandens, norėjo nubausti aplaidų prižiū- 
rėtoją, ir jis būtų taip pasielgęs, jeigu ne tų pačių kalinių 
prašymai pasigailėti. Kai kalinys išteisinamas — pačių 
improvizuoto teismo, — sargybiniai ir žudikai visi kartu 
jį bučiuoja ir daug ploja“, o paskui žudynės tęsiasi. Per 
visą egzekuciją tvyro pakili nuotaika. Žudikai dainuoja 
ir šoka aplink lavonus, pastato suolus „ponioms“, kurios 
gėrisi aristokratų žudynėmis. Taip demonstruojamas sa- 
votiškas teisingumas. 

Vienas žudikas pasiskundė abatijoje, kad tolėliau 
malonumo mušti aristokratus. Atsižvelgiant į šią esą pa- 
grįstą pastabą nusprendžiama, kad aukos iš lėto eis tarp 
dviejų žudikų eilių, kurie galės jiems smogti tik kardo 
plokštuma, kad kančios būtų kuo ilgesnės. La Forso ka- 


lėjime visiškai nuogos aukos draskomos ištisą pusvalan- 

dį, o galiausiai, visiems pasisotinus reginiu, pribaigiamos 
perrėžiant pilvus. 

Tačiau žudikai yra labai skrupulingi ir minioje de- 
monstruoja moralę, apie kurią jau kalbėjome. Ant komi- 
sijos stalo sudeda aukų pinigus ir papuošalus. 

Visi šie veiksmai atspindi primityvų minios mąsty- 
mą. Išskerdus I 200 ar I 500 tautos priešų, kažkam dar 
dingteli, kad kalėjimai, kuriuose laikomi seni elgetos, 
valkatos, jauni kaliniai, iš tiesų šeria nenaudingas burnas, 
kurių vertėtų atsikratyti. Be to, tarp jų tikrai yra liaudies 
priešų, pavyzdžiui, tokia ponia Delaru, nuodytojo našlė: 
„Ji turėtų būti įsiutusi, kad yra kalėjime, ir jei galėtų, 
padegtų Paryžių: ji, be abejo, taip pasakiusi, turėjo taip 
pasakyti. Tai gera priežastis ja atsikratyti.“ Pasiūlymas iš 
karto priimamas. Įrodymai atrodo akivaizdūs, ir visi ka- 
liniai urmu išžudomi, nepasigailėta nė pusšimčio vaikų 
nuo dvylikos iki septyniolikos metų, kurie esą gali tapti 
liaudies priešais ir todėl turi mirti. 

Pasidarbavę savaitę, kai visos operacijos jau buvo 
baigtos, žudikai įsigeidė poilsio. Giliai įsitikinę, kad nu- 
sipelnė tėvynei, jie iš valdžios pareikalavo atlyginimo, o 
patys uoliausi net norėjo medalio. 

Panašių faktų aprinkame ir 1871 metų Komunos is- 
torijoje. Vis didėjant minios įtakai, prieš kurią viena po 


kitos kapituliuoja valdžios, pavyzdžių atsiras ir ateityje. 


TREČIA DALIS 


Prisiekusiųjų teismas 


Prisiekusiųjų teismas. Bendrieji prisiekusiųjų požymiai. Statistika rodo, 
kad prisiekusiųjų teismo sprendimai nepriklauso nuo jo sudėties. Kaip 
paveikiami prisiekusieji. Silpnas mąstymo poveikis. Garsių advokatų 
įtaigos metodai. Nusikaltimai, kuriems prisiekusieji yra labai atlaidūs 
arba labai griežti. Prisiekusiųjų institucijos nauda ir pavojus, kuris kiltų 
ją pakeitus teisėjais. 


Negalėdamas čia išnagrinėti visų prisiekusiųjų katego- 
rijų, apsistosiu tik prie svarbiausios — prisiekusiųjų teis- 
mo. Prisiekusieji yra puikus heterogeninės neanonimi- 
nės minios pavyzdys. Šiai miniai būdingas pasiūlymo 
veiksmingumas, nesąmoninga jausmų viršenybė, silpni 
samprotavimo gebėjimai, lyderių įtaka ir t. t. Taip pat 
panagrinėsime tam tikras klaidas, kurias gali padaryti 
žmonės, nesusipažinę su minios psichologija. 

Pirmiausia sprendimus priimančiame prisiekusiųjų 
teisme išryškėja menki atskirų minios komponentų mąs- 
tymo gebėjimai. Matėme, kad diskutuojančioje asam- 


blėjoje prireikus pateikti savo nuomonę ne visiškai tech- 

niniu klausimu, protas nevaidina jokio vaidmens ir kad 
mokslininkų ar menininkų susirinkimo sprendimai dėl 
bendrųjų problemų ne itin pranašesni už mūrininkų su- 
sirinkimo sprendimus. Įvairiais laikotarpiais Prancūzijos 
administracija atsakingai sudarydavo prisiekusiųjų kole- 
giją — atrinkdavo žmones iš aukštuomenės: profesorius, 
valdininkus, mokslo žmones ir pan. O šiandien prisieku- 
siųjų kolegiją sudaro daugiausia smulkieji prekybininkai, 
verslininkai ir tarnautojai. Vis dėlto, daugumos profesio- 
nalių rašytojų nuostabai, kad ir kas sudaro prisiekusiuo- 
sius, statistika rodo, kad visais atvejais sprendimai vie- 
nodi. Patys teismo teisėjai, nors ir priešiški prisiekusiųjų 
institucijai, turėjo pripažinti šią tiesą. Buvęs prisiekusių- 
jų teismo pirmininkas ponas Beraras de Glažė (Berard des 


Glajeux) savo Prisiminimuose (Souvenirs) rašo: 


„Šiandien prisiekusiųjų atranka yra municipalinių patarėjų 
rankose, o šie priima žmones arba atmeta — kaip jiems pa- 
tinka — remdamiesi politiniais ir rinkiminiais rūpesčiais. 
<...> Dauguma prisiekusiųjų yra prekybininkai, bet ne 
tokie svarbūs asmenys kaip būdavo anksčiau, taip pat kai 
kurių administracijų tarnautojai. <...> Prieš teisėjo autorite- 
tą visų nuomonės ir profesinė patirtis yra niekas; daugelis 
prisiekusiųjų, turinčių naujoko aistros ir gerų ketinimų, 
sutriuškinami; taigi prisiekusiųjų dvasia nepasikeitė: 2u0s- 


prendžiai liko tokie pat.“ 

Iš šios pastraipos atsiminkime tik teisingas išvadas, 
bet ne paaiškinimus, kurie labai silpni. Tuo nereikėtų 
stebėtis, nes minios psichologijos, vadinasi, ir prisieku- 
siųjų psichologijos paprastai neišmanė nei advokatai, nei 
teisėjai. Tai įrodo to paties autoriaus pasakojimas, kaip 
garsiausias prisiekusiųjų teismo advokatas Lašo (Lachaud) 
nuolat naudodavosi teise nušalinti teisėją ir taip elgdavosi 
net su protingiausiais kolegijos nariais. Tačiau patirtis — 
vienintelė — įrodė visišką teisėjų nušalinimo nepagrįstu- 
mą. Teisingumo ministerija ir advokatai bent Paryžiuje 
šią teisę panaikino, ir, kaip pastebėjo ponas Glažė, nuo- 
sprendžiai nepasikeitė, „jie nei geresni, nei blogesni“. 

Kaip ir kiekviena minia, prisiekusieji pernelyg pasi- 
duoda jausmams ir mažai vadovaujasi samprotavimais. 
„Jie išskysta, — rašė vienas advokatas, — matydami žin- 
dančią moterį ar našlaičių būrį.“ „Užtenka, kad moteris 
būtų maloni, - sako ponas Glažė, - ir ji pelnys prisieku- 
siųjų palankumą.“ 

Prisiekusieji negailestingi nusikaltimams, nuo kurių 
patys gali nukentėti ir kurie visuomenei patys pavojin- 
giausi, bet itin atlaidūs nusikaltimams, į kuriuos pastū- 
mėjo aistra. Jie labai retai būna griežti jaunai vaikžudei 
ar apgautai merginai, kuri rūgštimi apipylė suvedžiotoją. 
Jie nesąmoningai jaučia, kad šie nusikaltimai nėra labai 


pavojingi visuomenei, negana to, šalyje, kur apgautų 

merginų įstatymai negina, vienos iš jų kerštas yra veikiau 

naudingas nei kenksmingas, nes įbaugina potencialius 
4 

gundytojus““. 

Prisiekusiųjų teismas, kaip ir kiekviena minia, labai 
žavisi autoritetu, ir prisiekusiųjų pirmininkas Glažė tei- 
singai pastebėjo, kad būdami labai demokratiški savo 
sudėtimi jie yra aristokratiškų polinkių: „Vardas, kilmė, 
didelis turtas, žinomumas, garsaus advokato pagalba, iš- 

. . . . . "i 
skirtinumas ir prabanga yra kaltinamojo koziriai. 

Geras advokatas turėtų be skrupulų žaisti prisieku- 
siųjų jausmais, elgtis su jais kaip su kiekviena mažai 
samprotaujančia, primityviai mąstančia minia. Vienas 
anglų advokatas, garsus pergalėmis prisiekusiųjų teisme, 
puikiai pritaikė šį principą. 

„Sakydamas ginamąją kalbą jis atidžiai stebi prisiekusiuo- 

sius. Štai tinkamas momentas. Intuicija, nuovoka ir patirtis 

jam leidžia klausytojų veiduose įžvelgti kiekvienos frazės, 

“4 Reikia pasakyti, kad prisiekusieji, iš nuojautos suskirstę nusikaltimus į 
pavojingus ir nepavojingus visuomenei, iš esmės yra teisūs. Baudžiamųjų 
įstatymų tikslas yra apsaugoti visuomenę nuo nusikaltėlių, o ne keršyti. Ta- 
čiau mūsų kodeksus ir ypač teisėjų nuostatas persmelkia pirmykštis keršto 
įstatymas. Žodis vendeta (iš lotynų kalbos žodžio vindicta, „kerštas“) vis dar 
vartojamas kasdien. Šią tendenciją įrodo tai, kad daugelis teisėjų netaiko 
Beranžė (Bėranger) įstatymo, leidžiančio pasmerktojo nebausti, kol jis nenu- 
sikalsta pakartotinai. Tačiau nė vienas teisėjas negali nežinoti statistinio 
fakto, kad pirma bausmė beveik visada parengia recidyvą. Vis dėlto teisėjai 


mano, kad paleidus kaltąjį nebus atkeršyta už visuomenę, ir įvykdydami 
kerštą žmogų paverčia pavojingu recidyvistu. 

kiekvieno žodžio poveikį, ir jis nedelsdamas daro išvadas. 
Pirmiausia reikia pastebėti kaltinamajam palankius narius. 
Šiek tiek laiko skyręs jiems ir užsitikrinęs jų paramą, jis 
tyrinėja narius, kurie atrodo priešiški, ir bando suprasti jų 
nusiteikimo priežastis. Tai labai subtili užduotis, nes prie- 
žasčių pasmerkti žmogų gali būti begalės — ne tik teisingu- 


mo troškimas.“ 


Cituota pastraipa taikliai atskleidžia iškalbos meno vei- 
kimą, ir matome, kodėl iš anksto paruoštos kalbos ne 
itin veiksmingos, juk kiekvieną akimirką būtina atrinkti 
žodžius ir posakius pagal kylantį įspūdį. 

Pranešėjui nereikia palenkti visų prisiekusiųjų, o tik 
lyderius, kurie formuoja bendrą nuomonę. Kaip ir kiek- 
vienoje minioje, keletas individų veda kitus. „Iš patirties 
žinau, — sako minėtas advokatas, — kad skelbiant nuo- 
sprendį, vienas ar du energingi vyrai į savo pusę palenkia 
kitus prisiekusiuosius.“ Kaip tik tuos du ar tris reikia įti- 
kinti sumaniu pasiūlymu. Visų pirma ir svarbiausia, pri- 
valu jiems įtikti. Jeigu patiksi minios žmogui, jis patikės 
bet kokiais tavo argumentais ir juos palaikys. Įdomiame 


pono Lašo aprašyme radau šį anekdotą: 


„Žinome, kad per visas ginamąsias kalbas prisiekusiųjų 
teisme Lašo nepaleisdavo iš akių dviejų ar trijų prisiekusių- 


jų, kurie - kaip jis žinojo ar jautė - buvo įtakingi, bet ne- 

sukalbami. Paprastai jam pavykdavo nugalėti šiuos užsis- 
pyrėlius. Tačiau kartą provincijoje jis bergždžiai įtikinėjo 
vieną prisiekusįjį tris ketvirčius valandos: tai buvo pirmas 
iš antro suolo, septintasis prisiekusysis. Buvo beviltiška. 
Staiga vidury ugningos kalbos Lašo sustojo ir kreipėsi į 
prisiekusiųjų teismo pirmininką: „Pone pirmininke, - sako 
jis, —- ar negalėtumėte užtraukti užuolaidų priekyje. Poną 
septintąjį prisiekusįjį apakino saulė.“ Septintasis prisieku- 
sysis nuraudo, nusišypsojo ir padėkojo. Jis tapo gynėjo ša- 


lininku.“ 


Keletas garsiausių rašytojų paskutiniu metu labai stipriai 
kovojo su prisiekusiųjų kolegijos institucija, nors ji yra 
vienintelė apsauga nuo klaidų, dažnai pasitaikančių vi- 
sagalėje kastoje“?. Kai kurie iš šių rašytojų norėtų, kad 
prisiekusieji būtų atrenkami iš išsilavinusios aukštuome- 


nės, tačiau jau įrodėme, kad net tokiu atveju sprendimai 


25 Teismo tarnautojai yra vienintelė niekieno nekontroliuojama administra- 
cija. Nepaisant visų demokratinių revoliucijų, Prancūzija neturi babeas cor- 
pus teisės, kuria didžiuojasi Anglija. Pašalinome tironus, tačiau kiekvieno 
miesto teisėjas savo nuožiūra žaidžia piliečių garbe ir laisve. Apmaudu, kad 
ikiteisminio tyrimo teisėjas, tik baigęs teisės institutą, gali įkalinti garbin- 
giausius piliečius remdamasis vien įtarimu, kurio pagrįsti neprivalo. Be to, 
ikiteisminio tyrimo dingstimi įtariamąjį galima laikyti kalėjime šešis mė- 
nesius ar net metus, o paskui tiesiog paleisti - neprivalu nei atsiprašyti, nei 
atlyginti žalos. Arešto orderis visiškai atitinka antspauduotą karaliaus raštą, 
tik pastarasis, dėl kurio buvo pagrįstai prikišama senajai monarchijai, buvo 
prieinamas vien didiems, įžymiems asmenims, o dabar juo disponuoja viena 


piliečių klasė, kuri toli gražu nėra šviesiausia ir nešališkiausia. 

nepatobulėtų. Kiti rašytojai, baksnojantys į prisiekusiųjų 
klaidas, norėtų juos panaikinti ir jų funkciją perduoti 
teisėjams. Tačiau netgi šie reformų šalininkai užmiršta, 
kad prisiekusiesiems prikišamas klaidas visų pirma pa- 
darė teisėjai, nes prisiekusiųjų teismui perduotą žmogų 
jau prieš tai apkaltino keli teisėjai: ikiteisminio tyrimo 
teisėjas, respublikos prokuroras ir kaltintojas. Argi ne- 
suprantama, kad jeigu nebūtų prisiekusiųjų teismo, kal- 
tinamasis prarastų vienintelę galimybę būti išteisintas. 
Prisiekusiųjų klaidos iš tiesų visada buvo teisėjų klaidos. 
Ir tik šiems derėtų suversti visą kaltę už labai dideles 
teisines kliautis, tokias kaip daktaro X pasmerkimas. Jį 
persekiojo akivaizdžiai ribotas ikiteisminio tyrimo tei- 
sėjas, remdamasis kvaištelėjusios merginos liudijimu, esą 
gydytojas padarė jai abortą už 30 frankų. Gydytojas būtų 
buvęs išsiųstas į katorgą, jei nebūtų kilę visuotinio pasi- 
piktinimo, tik tada jis gavo valstybės vadovo malonę. Pa- 
smerktojo garbingumas, skelbiamas šalininkų, atskleidė 
grubią klaidą, tai pripažino ir patys teisėjai, tačiau veikia- 
mi kastos dvasios jie stengėsi sukliudyti malonės parašą. 
Tokiose painiose bylose prisiekusieji negali visko žinoti 
ir pasikliauja prokuroro nuomone ir bylą ištyrusiais tei- 
sėjais, kurie turi patirties narplioti painias bylas. Tad kas 
iš tikrųjų suklydo — prisiekusieji ar teisėjai? Rūpestingai 


saugokime prisiekusiųjų teismą. Tai veikiausiai vienin- 

telė minia, kurios negali atstoti joks pavienis individas. 
Tik prisiekusieji gali sušvelninti nuosprendį, kuris esą 
turėtų remtis aklu, nešališku įstatymu, nepripažįstančiu 
jokių išlygų. Tačiau teisėjas — negailestingas įstatymų ži- 
novas — kieta ranka paskiria tą pačią bausmę įsilaužėliui 
žudikui ir vargšei mergaitei, kuri nužudė kūdikį palikta 
suvedžiotojo. O prisiekusieji nesąmoningai jaučia, kad 
sugundyta mergaitė gerokai mažiau kalta nei suvedžio- 
tojas, kuris bausmės išvengė, taigi, ji verta atlaidumo. 
Pažindamas kastų ir kitų minios kategorijų psicholo- 
giją, neteisingai apkaltintas bet kokiu atveju labiau norė- 
čiau turėti reikalą su prisiekusiaisiais nei su teisėjais. Su 
pirmaisiais dar galėčiau tikėtis išteisinimo, o su antrai- 
siais — neturėčiau nė menkiausios vilties. Minia grėsmin- 
ga, bet dar baisesnė kai kurių kastų galia. Pirmąją galima 


įtikinti, antroji — niekada nepasiduoda. 


KETVIRTA DALIS 


Rinkėjų minia 


Bendrieji rinkėjų minios požymiai. Kaip ji įtikinama. Kandidatui privalo- 
mi pranašumai. Autoriteto svarba. Kodėl darbininkai ir valstiečiai retai 
pasirenka kandidatus iš savo klasės. Žodžių ir formulių poveikis rinkėjui. 
Bendrieji rinkimų iškalbos bruožai. Kaip formuojama rinkėjų nuomonė. 
Politinių komitetų galia. Jie atstovauja pavojingiausią tironijos formą. 
Revoliuciniai komitetai. Visuotinio balsavimo, nors ir menkos psicholo- 
ginės vertės, atisakyti negalima. Kodėl balsavimo rezultatai išliktų tie 
patys, jei balsuoti galėtų tik viena piliečių klasė. Ką atskleidžia visuoti- 
nis balsavimas įvairiose šalyse. 


Rinkėjų minia, t. y. bendruomenė, kuri turi paskirti tam 
tikrų tarnybų darbuotojus, yra heterogeninė. Tačiau šios 
minios veikla labai ribota, ji tik renkasi iš kelių kandida- 
tų, todėl ji turi tik keletą aprašytų požymių. Ypač išryš- 
kėja menki samprotavimo gebėjimai, kritinio mąstymo 
stoka, dirglumas, patiklumas ir paprastumas. Rinkėjų 
sprendimai atspindi vadų įtaką ir aukščiau išvardintų 
veiksnių — teigimo, kartojimo, autoriteto ir užkrėtimo — 


reikšmę. 

Išsiaiškinkime, kaip patraukiami rinkėjai. Aprarę 
sėkmingiausius būdus, padarysime išvadą apie rinkėjų 
psichologiją. 

Pirma kandidatui būtina savybė yra autoritetas. Jeigu 
nėra asmeninio autoriteto, jį gali kompensuoti tik sėk- 
mė — ne talentas ir net ne genialumas. 

Autoritetas, kuris pelnytų akivaizdų pripažinimą, 
yra esminė kandidato savybė. Rinkėjų grupė, kurios 
daugumą sudaro darbininkai ir valstiečiai, retai išrenka 
savo klasės atstovą, nes iš jų gretų kilę asmenys jiems ne 
autoritetai. Nedažnai jie paskiria sau lygų, už tokį bal- 
suoja tik dėl tam tikrų priežasčių, pavyzdžiui, norėdami 
pakišti koją garsiam vyrui, įrakingam darbdaviui, nuo 
kurio kasdien priklauso rinkėjai ir kurio ponu jie trokšta 
pasijusti bent akimirką. 

Tačiau kandidatui vien autoriteto neužtenka. Rinkė- 
jams labai patinka pataikavimas jų troškimams bei tuš- 
tybei. Kandidatas turi persekioti rinkėją išmoningu mei- 
likavimu, drąsiai žarstyti fantastiškus pažadus. Niekada 
nepakenks, jei kandidatas darbininkams girdint keiks ir 
niekins jų darbdavius. O su varžovu reikia kovoti teigi- 
mu, kartojimu ir užkrėtimu: reikia sakyti, kad jis pasku- 
tinis niekšas, kad padarė daugybę nusikaltimų, kuriuos 
esą visi žino. Aišku, neverta ieškoti jokių įrodymų. Var- 


žovas, neišmanantis minios psichologijos, ims teisintis 

remdamasis argumentais, užuot į šmeižtą atsakęs tuo pa- 
čiu. O teisindamasis jis tikrai pralaimės. Kandidato pa- 
rašyta programa neturėtų būti labai kategoriška, kitaip 
gali išpeikti varžovai. Sakytinė programa galėtų būti kur 
kas platesnė. Galima drąsiai žadėti svarbias reformas. Šią 
akimirką perlenkimas padaro didžiulį įspūdį, bet ateičiai 
neįpareigoja. Rinkėjas vėliau visiškai nesidomi, ar išrink- 
tasis įgyvendino viešai skelbtą ir šūksniais palaikytą įsi- 
pareigojimą, dėl kurio jis veikiausiai buvo išrinktas. 

Čia atpažįstame visus anksčiau aprašytus įtaigumo 
veiksnius. Dar panagrinėsime žodžių bei formulių galią, 
kurią iš dalies jau atskleidėme. Ją įvaldęs oratorius gali bet 
kokiomis priemonėmis nuvesti minią kur nori. Posakiai: 
gėdingai sukauptas turtas, niekingi išnaudotojai, nuostabus 
darbininkas, turtų socializacija, nusavinimas it pan., nors 
jau gerokai nuvalkioti, vis dar išlaikė savo galią. O kan- 
didato, kuris gali atrasti naują formulę, neturinčią tikslios 
reikšmės ir dėl to atliepiančią įvairiausiems troškimams, — 
sėkmė užtikrinta. Kruvina 1873 metų ispanų revoliucija 
įvykdyta su vienu iš šių stebuklingų miglotos reikšmės 
posakių, kuriuos kiekvienas gali suprasti savaip. Šį atvejį 


puikiai apibūdino to meto amžininkas rašytojas. 


„Radikalai atskleidė, kad suvienyta respublika yra persiren- 
gusi monarchija, o Kortesai (Cortes), norėdami juos pama- 


loninti, vienbalsiai paskelbė federalinę respubliką, nors nė 

vienas iš balsavusiųjų negalėjo pasakyti, už ką buvo balsuo- 
ta. Vis dėlto ši formulė visus sužavėjo: tai buvo psichozės, 
siautulio ir svaigulio momentas. Žemėje atsirado dorybės 
ir laimės karalystė. Vienas respublikonas, kuriam jo prieši- 
ninkas nesutiko suteikti federalinio titulo, mirtinai įsižeidė. 
Gatvėse žmonės sveikindavosi šūkiu: Sa/ud y republica fede- 
ral! Paskui traukdavo odes šventajai netvarkai ir kareivio 
nepriklausomybei. Kas gi buvo ta „federalinė respublika“? 
Kai kas suprato tai kaip provincijų savivaldą, santvarką, 
panašią į Jungtinių Amerikos Valstijų, arba administraci- 
nę decentralizaciją; kiti norėjo visiškai sunaikinti valdžią 
ir greitai įtvirtinti visuotinę socialinę lygybę. Barselonos ir 
Andalūzijos socialistai reikalavo visiško komunų suvereni- 
teto; norėjo Ispanijoje įkurti dešimt tūkstančių savarankiš- 
kų komunų, kurios būtų nepriklausomos ir vadovautųsi tik 
savo įstatymais, ir kartu panaikinti kariuomenę ir žandar- 
meriją. Netrukus Pietų provincijose iš miesto į miestą, iš 
kaimo į kaimą ėmė plisti sukilimai ir maištai. Komuna, 
paskelbusi savo pronunciamento, iš karto imdavo griau- 
ti telegrafą ir geležinkelius, kad nutrauktų visus ryšius su 
kaimynais ir Madridu. Nebuvo miestelio, kuris nenorėtų 
būti savarankiškas. Federalizmas paruošė vietą brutaliam, 
deginančiam ir žudančiam kantonalizmui, visur buvo iškil- 


mingai švenčiamos kraugeriškos saturnalijos.“ 


O dėl samprotavimo įtakos rinkėjams, susitikime su jais 


nereikėtų skaityti pranešimo ir per ilgai apsistoti prie 

vienos temos. Geriau jau apsišaudyti teiginiais, keiks- 
mažodžiais, kartais smūgiais, bet ne argumentais. Tylos 
akimirka priimtina tik tada, kai sunkaus būdo klausyto- 
jas užklausia kandidatą vieno iš tų gluminančių dalykų, 
kurie visada pralinksmina auditoriją. Tačiau oponentų 
džiaugsmas ilgai netrunka, nes klausėjo balsą greitai 
užgožia priešininkų šauksmai. Toliau pateikiu tipinius 
viešų susirinkimų pranešimų pavyzdžius, kuriuos atsi- 


rinkau iš dienraščių. 


„Vienas susirinkimo organizatorius paprašė dalyvių paskir- 
ti pirmininką, o tada įsišėlo audra. Anarchistai šoka ant 
scenos, norėdami šturmu užimti pirmininko stalą. Socia- 
listai energingai ginasi; susimušama; partijos viena kitą iš- 
vadina išdavikais, šnipais, parsidavėliais ir t. t. <...> Pilietis 
su pamušta akimi pasitraukia. 

Pagaliau per visą šurmulį komitetas šiaip taip įsitaiso, ir 
tribūna atitenka draugui X. 

Oratorius triuškina socialistus, bet šie jį pertraukia 
šaukdami: „Kvailys! Idiotas! Banditas! Niekšas! Bjaurybė!“ 
ir t. t.; O į šį protrūkį draugas X atsako išvedžiojimu, kodėl 


socialistai esą idiotai arba juokdariai.“ 


„Vakar vakare alemanistų (a//emanis:e) partija Prekybos salė- 
je, Foburg du Templo gatvėje, surengė didelį posėdį, skirtą 
pasiruošti Gegužės pirmosios darbo žmonių šventei. Susi- 


rinkimo šūkis buvo Ramybė ir tyla.“ 

„Draugas G socialistus išvadina kvailiais ir akių dūmikais. 

Po šių žodžių oratoriai ir klausytojai vieni kitus išplūsta ir 
ų ytoj 

užverda muštynės: vartomos kėdės, suolai, stalai.“ Ir t. t., 


ir t. t. 


Nemanykite, kad šis diskusijų stilius būdingas tik tam 
tikrai rinkėjų klasei ir priklauso nuo socialinės padėties. 
Kiekviename anoniminiame susirinkime, net ir išsilavi- 
nusių žmonių, diskusija greitai įgauna tą pačią formą. 
Jau sakiau, kad minioje individų protiniai gebėjimai su- 
vienodėja, ir tuo nuolatos įsitikiname. Tai atskleidžia ir 


ištrauka iš studentų susirinkimo ataskaitos. 


„Vakarėlis darėsi vis triukšmingesnis, tikriausiai nė vie- 
nas pranešėjas nė dviejų sakinių negalėjo pasakyti neper- 
trauktas. Nuolat iš vienos ar kitos vietos arba iškart iš kelių 
skambėdavo šauksmai; buvo plojama, švilpiama; tarp klau- 
sytojų užvirdavo įnirtingos diskusijos; buvo mostaguojama 
grėsmingomis lazdomis; rirmingai trypiama kojomis; vienų 
šauksmai pertraukdavo kitus. „Lauk!“ arba „Į tribūną!“ 

„Ponas C be skrupulų draugiją išvadina bjauria, bailia, 
siaubinga, niekinga, korumpuota, kerštinga ir pareiškia, 


kad norėtų ją išvaikyti.“ Ir t. t., ir t. t. 


Paklausite, kaipgi tokiomis sąlygomis rinkėjai gali susi- 
daryti nuomonę? Šis klausimas kaip tik atskleidžia iliu- 


ziją apie bendruomenės laisvę. Iš tiesų minia priima jai 

primestą nuomonę ir niekada nesivadovauja sava išpro- 
tauta. Šios nuomonės ir kartu rinkėjų balsai yra rinkimų 
komitetų rankose. O komitetams dažniausiai vadovauja 
keli smuklininkai, kurie darbininkams skolina pinigų ir 
daro didelę įtaką. „Ar žinote, kas yra rinkimų komisi- 
ja? — rašė ponas Šereris (Schėrer), vienas drąsiausių demo- 
kratijos gynėjų. — Mūsų valstybės santvarką palaiko ne 
kas kita, o politinis aparatas. Šiandien Prancūziją valdo 
komitetai ““" 

Ne itin sunku laimėti komitetų palankumą priimti- 
nam kandidatui, kuris dar ir ganėtinai turtingas. Pasak 
rėmėjų, už 3 milijonus frankų generolas Bulanžė (Boulan- 
ger) buvo išrinktas keletą kartų. 

Tokia yra rinkėjų minios psichologija. Rinkėjai — to- 
kia pat minia kaip ir kitos: nei geresnė, nei blogesnė. 

Vis dėlto nedarysime išvadų, nukreiptų prieš visuo- 
tinį. balsavimą. Jeigu man reikėtų nuspręsti jo likimą, 
išsaugočiau jį tokį, koks yra, dėl praktinių motyvų, ky- 
lančių kaip tik iš mūsų studijos apie minios psichologiją. 
*6 Komitetai, kad ir kaip pavadinti: klubai, sindikatai, ir t. t. yra viena pavojin- 

giausių minios galių - neasmeniškiausia ir sunkiausia tironijos forma. Komi- 
tetų lyderiai, esą kalbantys ir veikiantys bendruomenės vardu, už nieką neat- 
sako ir niekas jų nevaržo. Apie revoliucinių komitetų paskelbtus draudimus 
nesvajojo nė rūsčiausi tironai. Revoliuciniai komitetai sunaikino viską, net 
Konvenciją. Kol galėjo kalbėti komitetų vardu, Robespjeras buvo absoliutus 


valdovas. O dėl savimeilės nuo jų atsiskyręs, jis žlugo. Komitetų valdžia yra 
minios valdžia, o šią valdo vadai. Didesnis despotizmas neįsivaizduojamas. 

Šiuos motyvus dar išdėstysiu, bet pirmiausia aptarsime 
balsavimo trūkumus. 

Balsavimo trūkumai, suprantama, yra pernelyg aki- 
vaizdūs. Negalėtume paneigti, kad civilizaciją sukūrė 
saujelė aukštesnių protų, sudarančių piramidės viršūnę, 
kurios sluoksniai į apačią platėja tiek, kiek menkėja tau- 
tos sluoksnių proto kokybė. Civilizacija tikrai negali pri- 
klausyti nuo žemesniųjų sluoksnių balsavimo, išreiškian- 
čio tik kiekybę. Be abejonės, minios balsavimas dažnai 
būna gana pavojingas. Jis mums jau lėmė keletą invazijų, 
o socializmo pergalė ir fantazijos apie aukščiausią liau- 
dies valdžią kainuos dar brangiau. 

Visuotinio balsavimo principai teorijoje puikūs, bet 
tikrovėje netenka galios — prisiminkime, kaip išsivadėja 
puikiausios idėjos, virtusios dogmomis. Minios savaran- 
kiškumo dogma filosofiniu požiūriu tokia pat miglota 
kaip ir religinės viduramžių dogmos, tačiau šiandien ji 
turi absoliučią galią. Šiandien ši dogma tokia pat negin- 
čijama, kokios kadaise buvo religinės idėjos. Įsivaizduo- 
kite, šiuolaikinis laisvas mąstytojas stebuklingai atsiduria 
viduramžiuose. Negi manote, kad įsitikinęs vyraujančių 
religinių idėjų galia bandytų su jomis kovoti? Argi jis, 
patekęs į inkvizicijos rankas ir kaltinamas sandoriu su 
velniu ar dalyvavimu raganų puotoje, mėgintų ginčyti 


velnio ir raganų puotos egzistavimą? Su minios tikėjimu, 

kaip ir su uraganu, nesiginčijama. Šiandien visuotinio 
balsavimo dogma tokia galinga, kaip kadaise krikščiony- 
bės dogmos. Oratoriai ir rašytojai apie tai kalba su tokia 
pagarba, kokios nesulaukė net Liudvikas XIV. Taigi su 
visuotinio balsavimo dogma reikia elgtis kaip su religine 
dogma. Tik laikas gali ją paveikti. 

O mums šios dogmos klibinti tikrai neverta, juolab 
kad ją palaiko akivaizdžios priežastys: „Lygybės lai- 
kais, — teisingai sako Tokvilis, - žmonės nepasitiki vie- 
ni kitais dėl savo panašumo, tačiau šis panašumas jiems 
suteikia beveik visišką pasitikėjimą valdžios sprendimu, 
nes jiems atrodo, kad apšviestoje visuomenėje tiesa turi 
būti daugumos pusėje.“ 

Ar yra pagrindo manyti, kad apribotas balsavimas — 
tiksliau, galimybė balsuoti tik protingiesiems — pagerin- 
tų minios pasirinkimą? Jokiu būdu negaliu tam pritarti, 
juk jau kalbėjome apie bet kokios sudėties bendruomenių 
protinį nepajėgumą. Minioje, kartoju, žmonės visuomet 
supanašėja, ir keturiasdešimties akademikų balsavimas 
dėl bendrosios problemos nepranašesnis už keturiasde- 
šimties vandens nešėjų sprendimą. Netikiu, kad taip pei- 
kiamo visuotinio balsavimo, pavyzdžiui, dėl Imperijos 
atkūrimo, rezultatas būtų buvęs kitoks, jei būtų balsavę 
išsilavinę ir liberalių pažiūrų žmonės. Individas, mokantis 


graikų kalbą ar matematiką, architektas, veterinaras, gy- 

dytojas ar advokatas savaime nėra apdovanotas gebėjimu 
teisingai suprasti visas socialines problemas. Visi mūsų 
ekonomistai yra išsilavinę, dauguma profesoriai ir aka- 
demikai. Tačiau ar jie susitarė bent dėl vienos bendrosios 
problemos, pavyzdžiui, protekcionizmo? Susidūrus su 
socialinėmis problemomis, įvairiais nepažiniais dalykais 
arba emocine logika, visų neišmanymas vienodas. 

Taigi, net jei rinkėjų minią sudarytų vien mokslin- 
čiai, rinkimų rezultatai nebūtų geresni nei dabartiniai. 
Rinkėjai vis tiek remtųsi savo jausmais ir partijos protu. 
Neatsikratytume nė vienos dabartinės naštos, maža to, 
dar prisidėtų sunki kastų tironija. 

Minios balsavimas — ribotas ar visuotinis, vykdomas 
respublikoje ar monarchijoje, Prancūzijoje, Belgijoje, Grai- 
kijoje, Portugalijoje ar Ispanijoje, — visur yra panašus ir 
dažnai atspindi nesąmoningus rasės troškimus ir porei- 
kius. Kiekvienoje tautoje išrinktųjų nuomonių visuma at- 
spindi rasės sielą, kuri laikui bėgant iš esmės nesikeičia. 

Ir vėl susiduriame su pamatine, dažnai kartojama ra- 
sės sąvoka, kuri labai sumenkina santvarkos ir valdžios 
reikšmę tautų gyvenime. Pagrindinis tautos vedlys yra 
rasės siela, t. y. iš protėvių paveldėtų savybių derinys. 
Rasė ir kasdienės būtinybės bei aplinkybės yra paslap- 


tingi mūsų likimo šeimininkai. 


PENKTA DALIS 


Parlamentinės asamblėjos 


Parlamentinė minia turi daugumą heterogeninės neanoniminės minios 
bendrųjų požymių. Nuomonių paprastumas. Įtaiga ir jos ribotumas. 
Nekintamos ir nepalenkiamos nuomonės; kintančios nuomonės. Ko- 
dėl vyrauja abejonė. Lyderių vaidmuo. Autoriteto priežastis. Lyderiai 
yra tikrieji asamblėjos šeimininkai - balsuojanti mažuma. Absoliuti 
lyderių galia. Jų iškalbos bruožai. Posakiai ir vaizdiniai. Psichologinė 
būtinybė: lyderiai paprastai turi būti tikintys ir riboto akiračio. Ne- 
autoritetingo pranešėjo argumentai negali būti priimti. Gerų ar blogų 
jausmų perdėjimas asamblėjose. Asamblėjos automatizmas. Konvento 
sesijos. Kada asamblėja praranda minios požymius. Specialistų įtaka 
specialiaisiais klausimais. Visų šalių parlamentinės tvarkos pranašu- 
mai ir pavojai. Parlamentinė tvarka, pritaikyta šiuolaikiniams porei- 
kiams, iš tiesų yra lėšų švaistymas ir laipsniškas laisvės suvaržymas. 
Išvados. 


Parlamentinė asamblėja yra heterogeninė neanoniminė 
minia. Visos asamblėjos, nepriklausomai nuo sudėties, 
laikmečio ir šalies, turi bendrų bruožų. Rasės įtaka gali 
susilpninti ar sustiprinti šiuos požymius, bet jų neištri- 
na. Įvairiose šalyse — Graikijoje, Italijoje, Portugalijoje, 


Prancūzijoje ar Amerikoje — parlamentinių asamblėjų 


179 


diskusijos ir balsavimas turi daug panašumų ir savo vy- 
riausybėms jos palieka panašias problemas. 

Be to, parlamentinė santvarka apibendrina visų šiuo- 
laikinių civilizuotų tautų idealą. Tai politinė sistema 
pagrįsta psichologiškai klaidinga, bet visuotinai priimta 
idėja: esą didesnė žmonių grupė pajėgesnė priimti išmin- 
tingą ir nepriklausomą bet kokios srities sprendimą. 

Parlamentinės asamblėjos turi bendrųjų minios po- 
žymių: joms būdingas idėjų paprastumas, dirglumas, 
įtaigumas, perdėtas jausmingumas, vyraujanti kelių ly- 
derių įtaka. Tačiau dėl ypatingos sudėties parlamentinė 
asamblėja turi ir specialiųjų minios bruožų. Netrukus 
juos panagrinėsime. 

Vienas iš svarbiausių bruožų — nuomonių paprastu- 
mas. Visuose parlamentuose, ypač lotynų tautų, vyrauja 
polinkis sudėtingiausias problemas spręsti remiantis pa- 
prastais abstrakčiais principais ir bendraisiais įstatymais, 
kurie taikomi visais atvejais. Akivaizdu, kad partijų prin- 
cipai skirtingi, tačiau individai minioje visuomet linkę 
pernelyg sureikšminti savo principus, todėl parlamen- 
tuose dažnai vyrauja kraštutinės nuomonės. 

Puikus asamblėjos nuomonių paprastumo pavyzdys 
yra mūsų didžiosios revoliucijos jakobinai. Jie buvo do- 
gmatiški ir logiški, svaidydavosi neaiškiais bendro po- 


būdžio teiginiais ir savo nustatytus principus taikė ne- 

atsižvelgdami į reikšmingus įvykius. Taigi būtų teisinga 
pasakyti, kad jie išgyveno revoliuciją jos nepastebėdami. 
Jie manė, kad pagal savo paprastas dogmas gali iš pagrin- 
dų pertvarkyti visuomenę, t. y. ištobulintą civilizaciją 
grąžinti į labai ankstyvą socialinės evoliucijos laikotarpį. 
Priemonės šiai svajonei įgyvendinti taip pat buvo visiškai 
paprastos. Iš tiesų jakobinai apsiribojo tik kliūčių šalini- 
mu. Beje, panašiais principais vadovavosi ir kiti: žiron- 
distai, montanjarai, termidoriečiai ir t. t. 

Parlamentinė minia labai pasiduoda įtaigai, o pasiū- 
lymus visada pateikia lyderiai, gaubiami, autoriteto au- 
reolės. Vis dėlto parlamentinėse asamblėjose įtaka turi 
aiškias ribas, kurias svarbu aptarti. 

Į ber kokį vietinės ar regioninės reikšmės klausimą 
kiekvienas asamblėjos narys turi savo atsakymą, kurio 
negali pakeisti jokie argumentai. Nė Demosteno talentui 
nepasisektų pakeisti įrakingus rinkėjus atstovaujančio 
deputato nuostatos dėl tam tikrų problemų, pavyzdžiui, 
protekcionizmo ar vietos vynuogyno privilegijos. Jiems 
svarbiausias jų rinkėjų pirminis pasiūlymas, nusveriantis 


visus kitus ir padedantis išlaikyti pastovią nuomonę“. 


*7 Toliau pateikta patyrusio anglų parlamentaro mintis, be abejonės, apibū- 
dina tokias nepalenkiamas nuomones, nustatytas ir sutvirtintas rinkimų 
būtinybės: „Jau penkiasdešimt metų posėdžiauju Vestminsteryje, girdėjau 
tūkstančius kalbų, bet nedaug jų pakeitė mano nuomonę ir nė viena nepri- 


vertė balsuoti kitaip.“ 

Tačiau svarstant kitus klausimus — ministerijos pa- 
naikinimo, mokesčio įvedimo ir pan. — nuomonė neiš- 
lieka pastovi ir ją gali pakeisti lyderių pasiūlymai, nors 
ne visiškai taip, kaip paprastoje minioje. Be to, kiekviena 
partija turi savo lyderius, kurie kartais daro įtaką par- 
lamentarams. Taigi deputatas atsiduria tarp priešingų 
pasiūlymų ir neišvengiamai dvejoja. Todėl dažnai paste- 
bime jį per trumpą laikotarpį prieštaringai balsuojant; 
įstatymas papildomas straipsniu, kuris panaikina kitą 
straipsnį, pavyzdžiui, iš pramonininkų atima teisę rink- 
tis arba atleisti darbininkus, o paskui jis anuliuojamas 
kita pataisa. 

Todėl vienas parlamentas per visas kadencijas išlai- 
ko stabilią nuomonę, o kito nuomonė labai kinta. Tiesą 
sakant, bendrieji klausimai, kurių gausiausia, yra patys 
migločiausi, nes neaiškumu siekiama įbauginti rinkėją. 
O slaptas grėsmingas pasiūlymas lyderiui padeda išlai- 
kyti įtaką. 

Lyderiai yra tikrieji šeimininkai tokiose asamblėjos 
diskusijose, kurių nariai neturi išankstinių tvirtų nuo- 
monių. 

Lyderių būtinybė akivaizdi, visose šalyse jie valdo 
grupes. Tai tikrieji asamblėjų vadovai. Minios žmonės 
negalėtų be jų išsiversti, todėl asamblėjos balsavimas pa- 


prastai išreiškia tik mažumos nuomones. 

Lyderiai, kartojame, labai mažai pasiekia samprotavi- 
mu, o daugiausia — savo autoritetu. Dėl kokių nors aplin- 
kybių praradę autoritetą, jie praranda ir įtaką. 

Šis lyderių autoritetas yra asmeninis ir nesiremia nei 
vardu, nei šlove. Įdomių pavyzdžių pateikia ponas Žiulis 
Simonas, kalbėdamas apie garsius 1848 metų asamblėjos 


vyrus, su kuriais ir pats posėdžiavo. 


Prieš du mėnesius buvęs nežinomas Liudvikas Napoleonas 
staiga tapo visagalis. 

Viktoras Hugo pakilo į tribūną. Jam nepasisekė. Audi- 
torija jam neplojo, nors jo klausėsi, kaip kad klausydavosi 
Felikso Pjato (Fėlix Pyar). „Man nepatinka jo idėjos, - pasakė 
man Vulabelis (Vaulabelle) apie F. Pjatą, — tačiau tai vienas 
didžiausių rašytojų ir garsiausias Prancūzijos oratorius.“ 
Edgaras Kinė (Edgar Guinet), vienas iš nedaugelio aštrių pro- 
tų, buvo visiškai nevertinamas. Jis buvo populiarus prieš 
pradedant Asamblėją, bet joje neturėjo jokios įtakos. 

„Politikų susirinkimas yra ta žemės vieta, kur mažiau- 
siai juntamas genijaus spindesys. Paisoma tik tam tikru 
metu ir tam tikroje vietoje išryškėjusio iškalbingumo ir pa- 
darytų paslaugų — ne tėvynei, bet partijoms. Lamartinas 
(Lamartine) 1848 metais ir Tjeras (Thiers) 1871 metais, buvo 
pagerbti tik dėl skubaus intereso, nes būtinai reikėjo juos 
pastebėti. Kai pavojus praėjo, iškart pagijome nuo dėkin- 


gumo ir baimės.“ 

Šią ištrauką cituoju dėl joje minimų faktų, bet ne dėl 
paaiškinimų. Pastarieji ne itin pagrįsti psichologiškai. 
Minia iškart prarastų minios požymius, jeigu kreiptų dė- 
mesį į lyderių padarytas paslaugas tėvynei arba partijai. 
Minia paklūsta lyderiui tik todėl, kad gerbia jo autorite- 
tą, o ne iš dėkingumo ar siekdama kokios nors naudos. 

Autoritetingas vadas turi kone absoliučią galią. Žino- 
me, kokią didžiulę įraką ilgus metus darė garsus depu- 
tatas savo autoritetu, kurį vėliau trumpam prarado dėl 
kai kurių finansinių dalykų. Jam davus ženklą, ministrai 
būdavo nuversti. Vienas rašytojas taikliai apibūdino jo 


veiklos reikšmę. 


„Kaip tik ponui C turime būti ypač dėkingi nusipirkę Ton- 
kiną tris kartus brangiau negu kainavo; taip pat už tai, kad 
nebuvo užimtas Madagaskaras, kad mums leido nusivilti 
įtaka žemajai Nigerijai ir kad praradome valdžią Egipte. 
Pono C teorijos mums kainavo gerokai daugiau nei Napo- 


leono I katastrofos.“ 


Nereikia labai priekaištauti minėtam vadui. Akivaizdu, 
kad jo įtaka mums labai daug kainavo, bet daugiausia jis 
ją išlaikė paklusnumu viešajai nuomonei, kuri koloniji- 
niais klausimais tuo metu buvo visiškai kitokia nei da- 
bar. Lyderis retai prieštarauja nuomonėms, dažniausiai 


jis priima minios klaidas. 

Įtikinimo priemonės yra antras veiksnys po autorite- 
to, tai jau minėjome keletą kartų. Norint valdyti minią 
būtina žinoti — bent jau nesąmoningai — minios psicho- 
logiją, mokėti į minią kreiptis, išmanyti patrauklių žo- 
džių, formulių ir vaizdinių įtaką. Taip pat reikia geros 
iškalbos, būtina naudotis stipriais teiginiais ir glaustais 
samprotavimais, pagardintais įspūdingais vaizdiniais. 
Tokia iškalba būdinga visoms asamblėjoms, net anglų 
parlamentui, kuris, šiaip ar taip, geriau už kitus išlaiko 


pusiausvyrą. 


„Nuolat skaitome, - sako anglų filosofas Meinas (Maine), — 
apie Bendruomenių rūmų debatus, kur kiekviena diskusija 
yra apsikeitimas gana nereikšmingais bendro pobūdžio tei- 
giniais dalyvaujant stiprioms asmenybėms. Veikiant gryno- 
sios demokratijos vaizduotei, šitokios bendrosios formulės 
daro didžiulį poveikį. Visuomet bus lengva miniai įpiršti 
apibendrintus teiginius su įspūdingais žodžiais, nors tie tei- 
giniai nebuvo patikrinti praktiškai ir tikriausiai jų neįma- 


5 s - «i 
noma patikrinti. 


Citratoje nurodytų „įspūdingų žodžių“ neįmanoma per 
daug sureikšminti. Jau keletą kartų pabrėžėme žodžių 
ir formulių, primenančių įtaigius vaizdus, galią. Puikus 
pavyzdys yra toliau pateiktas sakinys iš asamblėjos vado 


kalbos. 

„Tą dieną, kai vienas laivas į neramias tremties žemes nu- 
gabens negarbingą politiką ir pavojingą anarchistą, jiedu 
galės pradėti pašnekesį ir vienas kitam pasirodys kaip du 


vienas kitą papildantys visuomeninės tvarkos aspektai.“ 


Taip atkurtas vaizdas yra aiškus, įspūdingas ir visi ora- 
toriaus priešininkai jaučia jo pavojų. Jie pamato neramią 
šalį, laivą, kuris galėtų juos nugabenti, — galbūt ir jie 
priklauso tai neapibrėžtai pavojuje esančių politikų ka- 
tegorijai? Tada jie pajunta neaiškią baimę, kurią turėjo 
pajusti ir Konvento nariai, kuriuos daugiau ar mažiau 
gąsdino giljotina ir miglotos Robespjero kalbos. Dėl šios 
baimės jie visuomet jam nusileisdavo. 

Lyderiams naudingas neįtikėtinas perdėjimas. Orato- 
rius, kurio sakinį citavau, galėjo pasakyti, nesukeldamas 
didelio priešiškumo, kad bankininkai ir kunigai papirko 
bombų metikus ir kad didelių finansinių bendrovių va- 
dovai verti tų pačių bausmių kaip ir anarchistai. Tokios 
priemonės miniai paveikios. Teigimas niekada nebūna 
labai piktas, o pompastiška kalba ar skambi frazė nebū- 
na pernelyg grėsminga. Tačiau niekas labiau netrikdo 
klausytojų kaip šitokia iškalba. Jie bijo prieštarauti, kad 
nepasirodytų išdavikai ar bendrininkai. 

Tokia iškalba vyravo, kaip sakėme, visose asamblė- 
jose, o kritiniais laikotarpiais ji tik išvešėdavo. Šiuo po- 


žiūriu įdomios didžiųjų Revoliucijos oratorių kalbos. Jie 

manė, kad norint pasmerkti nusikaltimą ar išaukštinti 
dorybę svarbiausia laiku nutilti; o paskui prapliupdavo 
keikti tironus ir prisiekinėdavo, kad bus laisvi arba mirs. 
Auditorija atsistodavo ir ugningai plodavo, paskui nuri- 
musi atsisėsdavo. 

Lyderis gali būti protingas ir išsimokslinęs, bet daž- 
niausiai tai jam veikiau kliudo nei padeda. Įpratęs gilin- 
tis į sudėtingus dalykus, aiškinti ir suprasti, protas yra 
atlaidus ir neturi stiprių nuostatų, kurios būtinos apašta- 
lams. Visų laikų didieji lyderiai, visų pirma Revoliucijos 
vedliai, buvo labai riboti, tačiau nepaprastai įtakingi. 

Paties žymiausio iš jų — Robespjero — kalbos dažnai 
stebina nelogiškumu ir nenuoseklumu. Jas skaitydami 
negalime suprasti, kuo šis galingas diktatoriaus buvo 


toks įtakingas: 


„Banalybės ir nuvalkioti posakiai, perimti iš pedagoginės 
retorikos ir lotyniškosios raštijos ir skirti veikiau vaikiškam 
mąstymui nei vidutinybei; puolimo ir gynybos taktika mo- 
kiniškai tiesmuka: „Na, ateik!“ Jokios idėjos, jokios spar- 
nuotos frazės ar iškalbingos užuominos, tik nuobodi žodžių 
lavina. Šį nykų skaitinį padėjus į šoną, norisi atsidusti, kaip 


mielasis Kamilis Demulenas (Camille Desmoulins): „Uch.“ 


Baisu pagalvoti, kokią galią autoritetingam Žmogui su- 


teikia kraštutinės pažiūros kartu su labai ribotu protu. 

Tačiau tik šie nepakeičiami bruožai leidžia nepaisyti 
kliūčių ir ryžtingai veikti. Energingą, tvirtų pažiūrų 
žmogų minia nesąmoningai pripažįsta šeimininku, ku- 
ris jai būtinas. 

Parlamentinėje asamblėjoje pranešimo sėkmę lemia 
tik oratoriaus autoritetas, bet ne argumentai. 

Nežinomo oratoriaus kalba, pilna puikių argumentų, 
bet tik argumentų, geriausiu atveju bus tik išklausyta. 
Buvęs deputatas ponas Dekubas (Descubes) toliau pateik- 


toje ištraukoje apibūdina teisininką be autoriteto. 


„Jis įsitaiso tribūnoje, iš portfelio išsitraukia aplanką su me- 
džiaga, ją tvarkingai išdėlioja priešais ir užtikrintai pradeda 
kalbą. 

Jis mano, kad klausytojams lengvai įpirš savo nuomonę 
ir įsitikinimus. Jis apsvarstė ir persvarstė argumentus, pri- 
sirankiojo skaičių ir įrodymų ir jau neabejoja savo sėkme. 
Ginčytis su jo išdėstytais akivaizdžiais argumentais būtų 
bergždžias reikalas. Jis pradeda, įsitikinęs savo teisumu ir 
pasikliaudamas kolegų dėmesiu: žinoma, jie tik ir trokšta 
nusilenkti tiesai. 

Jis kalba, ir netikėtai salė pradeda bruzdėti, šurmulys 
suerzina pranešėją. 

Kodėl nėra tylos? Kodėl niekas nesiklauso? Ką sau mano 
tie, kurie šnekučiuojasi tarpusavyje? Kodėl anas taip staiga 


atsistojo ir išėjo? 

Kalbėtojo veide šmėsteli nerimas. Jis suraukia antakius, 
nutyla. Bet padrąsintas pirmininko tęsia pakeldamas balsą. 
Dar mažiau žmonių klausosi. Jis kalba pabrėžtinai, gestiku- 
liuoja, bet triukšmas vis stiprėja. Jis jau negirdi pats savęs, 
nutyla, bet bijodamas siaubingo šūksnio „Užteks!“ vėl tęsia. 


Triukšmas tampa nepakenčiamas.“ 


Įsiaudrinusi parlamentinė asamblėja nesiskiria nuo pa- 
prastos heterogeninės minios, taigi ir parlamentinei 
asamblėjai būdingi kraštutiniai jausmai. Jos poelgiai gali 
būti didvyriški arba niekšingi. Individas jau nebėra sa- 
vimi, jis gali balsuoti ir už jam nepalankiausius spren- 
dimus. 

Prancūzų revoliucijos istorija atskleidžia, kaip susirin- 
kimai gali tapti nesąmoningi ir priimti savo interesams 
priešingus pasiūlymus. Atsisakyti privilegijų aristokrati- 
jai buvo didžiulė auka, tačiau garsiąją Nacionalinio susi- 
rinkimo naktį ji tai padarė nedvejodama. Neliečiamumo 
atsisakiusius Konvento narius persekiojo mirties baimė, 
tačiau jie vis tiek taip pasielgė ir nepabūgo panaikinti 
savo rangų, nors puikiai žinojo, kad ešafotas, į kurį šian- 
dien jie siunčia kolegas, rytoj gresia jiems. Tačiau valdant 
automatizmui, kurį aprašiau, joks sveikas protas nebūtų 
jiems sutrukdęs priimti pasiūlymus, turinčius hipnozinę 
galią. Šį atvejį taikliai apibūdina vieno iš jų — Bijo-Vareno 


(Billaud-Varennes) — prisiminimų fragmentas: „Prieš dieną ar 

dvi daugumai sprendimų, dėl kurių mums priekaištau- 
jama, patys nebūtume pritarę, bet juos priimti privertė tik 
krizė.“ Tiksliau pasakyti neįmanoma. 

Tokie pat nesąmoningi reiškiniai iškilo į paviršių visų 


audringų Konvento sesijų metu. 


„Jie priėmė sprendimus, — pasakoja Tenas, - kuriais patys 
baisėjosi. Jie pritarė ne tik kvailystėms ir nesąmonėms, bet 
ir nusikaltimams, nekaltųjų žudymui, savo draugų žudy- 
mui. Vieningai, su didžiausiais plojimais, kairė, remiama 
dešinės, į ešafotą pasiunčia Dantoną — savo tikrąjį vadą, 
didįjį Revoliucijos įkvėpėją ir vedlį. Vieningai, pakiliais 
šūksniais, aistringai pritardamas Kolo d'Herbua (Collot 
d'Herbois), Kutonui (Couthon) ir Robespjerui, Konventas 
padrikais rinkimais ir perrinkimais išlaikė žmogžudžių 
valdžią, kurią Lyguma smerkė dėl žmogžudysčių, o Kalnas 
nekentė už tai, kad nuo jos nukentėjo. Tačiau Kalno ir Ly- 
gumos grupės — dauguma ir mažuma —- galiausiai pritaria 
savo pačių savižudybei. Prerialio mėnesio 22 dieną visas 
Konventas padėjo galvas ant ešafoto, o termidoro 8-ąją per 


pirmąsias 15 minučių po Robespjero kalbos jis vėl atliko 


tą patį.“ 


Šis vaizdas gali pasirodyti labai niūrus. Tačiau jis tikras. 
Ganėtinai įaudrintoms ir įtaigos valdomoms parlamen- 


tinėms asamblėjoms būdingi tie patys požymiai. Tai ne- 

stabilios kaimenės, paklūstančios visiems impulsams. Iš 
Revue littėraire paimtas 1848 metų Nacionalinio susirin- 
kimo aprašymas, už kurį esame dėkingi parlamentarui 
ponui Spuleriui (Spuller), pasižyminčiam neabejotinomis 
demokratinėmis pažiūromis, yra visiškai tipinis. Čia at- 
randame visus perdėtus jausmus, kuriuos išskyriau api- 
būdindamas minią, ir didelį nepastovumą, leidžiantį per 


kelias minutes patirti prieštaringus jausmus. 


„Nesutarimai, pavydas, įtarumas, aklas pasitikėjimas ir ne- 
pagrįstos iliuzijos respublikonų partiją nuvedė į pražūtį. Jai 
buvo būdingas naivumas ir patiklumas ir kartu visuotinis 
nepasitikėjimas. Ji nepripažino nei įstatymo, nei drausmės, 
vyravo bauginimai ir iliuzijos — visa tai panašu į valstiečio 
ir vaiko derinį. Ramybė rungiasi su nekantrumu. Barbariš- 
kumas ir toks pat paklusnumas bei nuolankumas. Tai bū- 
dinga nenusistovėjusio temperamento ir neišsilavinusiems 
žmonėms. Niekas jų nestebina, bet viskas trikdo. Dreban- 
tys iš baimės ar bebaimiai ir ryžtingi, jie puls per liepsnas, 
bet atsitrauks pamatę šešėlį. 

Jie visiškai neišmano priežasties ir padarinio ryšių ir ne- 
sieja įvykių. Jie taip pat greitai pasiduoda nevilčiai, kaip ir 
entuziazmui; linkę į paniką; arba per aukštai pakyla, arba 
per žemai krinta, bet niekada neišlaiko pusiausvyros. Skys- 
tesni nei vanduo, jie atspindi visas spalvas ir įgauna visas 


formas. Kokį valstybės pamatą jie gali padėti?“ 

Laimė, aprašyti požymiai parlamentinėse asamblėjose 
pasireiškia ne visada. Ji būna minia tik tam tikrais mo- 
mentais. Ją sudarantys individai daugeliu atvejų išlaiko 
individualumą, todėl asamblėja gali puikiai parengti kai 
kuriuos specialiuosius įstatymus. Tiesa, šiuos įstatymus 
rengia specialistai kabineto tyloje, o įstatymas, už kurį 
balsuojama, iš tiesų yra individo, o ne minios kūrinys. 
Žinoma, šie įstatymai patys geriausi. Jie tampa pragaiš- 
tingi tik tada, kai dėl daugybės taisymų virsta kolekty- 
viniais. Minios kūrinys visur ir visada yra menkesnės 
vertės nei pavienio individo kūrinys. Tik specialistai iš- 
gelbsti asamblėjas nuo ydingų ir neįgyvendinamų spren- 
dimų. Taigi jie tampa akimirkos lyderiais. Asamblėja jų 
neveikia, jie paveikia asamblėją. 

Nepaisant visų darbo nesklandumų, parlamentinė 
asamblėja yra geriausia žmonijos atrasta valdymo forma, 
kuri taip pat apsaugo nuo vieno asmens tironijos. Tai yra 
valdžios idealas, bent filosofams, mąstytojams, rašyto- 
jams, menininkams, mokslininkams — tiems, kurie su- 
daro civilizacijos viršūnę. 

Be kita ko, šis valdymas turi tik du rimtus trūku- 
mus — gresia neišvengiamas lėšų švaistymas ir pamažu 
"suvaržoma individo laisvė. 

Pirmoji grėsmė iškyla susidūrus su būtinybe paten- 


kinti rinkėjų minios lūkesčius. Kai vienas parlamentaras 

pasiūlo kokią nors priemonę, akivaizdžiai atitinkančią 
demokratines idėjas, pavyzdžiui, užtikrinti pensijas vi- 
siems darbininkams, padidinti kelio darbininkų, moky- 
tojų algas ir t. t., kiti deputatai, bijodami prarasti rinkėjų 
paramą, nedrįsta prieštarauti, nors žino, kad šis sprendi- 
mas bus papildoma našta biudžetui ir reikės įvesti naujus 
mokesčius. Tačiau jie negali delsti balsuoti. Padidėjusių 
išlaidų padariniai bus tolimi ir jie deputatams nepa- 
kenks, bet netinkamo balsavimo padariniai gali išryškėti 
jau per kitus rinkimus. 

Be minėtos išlaidų didinimo priežasties, yra dar vie- 
na, ne mažiau svarbi: būtinybė visas lėšas skirti vietos 
reikmėms. Deputatas negali tam prieštarauti, nes vėlgi 
turi tenkinti rinkėjų interesus, be to, kiekvienas depu- 
tatas gali pamaloninti savo rinkėjus palankiais sprendi- 


mais tik palaikydamas tokius pat kolegų siekius““. 


?ė 1895 m. balandžio 6 d. Economiste svarsto, kiek per metus gali kainuoti 
rinkėjų lūkesčiai, pavyzdžiui, dėl geležinkelių. Ant kalno įsikūrusiam Lan- 
gajaus miestui (3 000 gyventojų) sujungti su Puji prireiks 15 milijonų, o 
Bomonui (3 $00 gyventojų) sujungti su Kastel Sarazinu, - 7 milijonų. Nuo 
kainuotų 7 milijonus. Pradą sujungti su Oleto miesteliu (747 gyventojai), 
atsieitų 6 milijonus. 1895 metais vien svarbiausioms geležinkelio linijoms 
tiesti skirta 90 milijonų. Buvo ir kitų ne mažiau svarbių rinkimų būtinybės 
išlaidų. Įstatymas dėl darbininkų pensijų greitai kainuos metinį minimu- 
mą, tai yra 165 milijonus, pasak finansų ministro, o pasak akademiko Lerua 
Boljė (Leroy-Beaulieu), - 800 milijonų. Toks išlaidų augimas gresia neišvengia- 
mu bankrotu. Prie to jau priėjo daugelis Europos šalių: Portugalija, Graikija, 
Ispanija, Turkija, o kitos bus greitai įvarytos į kampą. Vis dėlto neverta labai 

Antroji minėta grėsmė — neišvengiamas laisvės apri- 
bojimas — ne tokia akivaizdi, bet vis tiek reali. Parlamen- 
tui atrodo, kad būtina įteisinti daugybę apribojimų, bet 
dėl savo ribotumo jis nesugeba numatyti padarinių. 

Ši yda tikrai nenugalima — jos neišvengė net Angli- 
ja, kuri turi labiausiai ištobulintą parlamentinę tvarką, 
deputatui suteikiančią didžiausią nepriklausomybę nuo 
savo rinkėjų. H. Spenseris jau sename darbe nurodė, kad 
didėjant parodomajai laisvei tikrosios laisvės neišvengia- 
mai mažėja. Prie šio požiūrio jis grįžta savo naujausioje 
knygoje Individas pries valstybę (I Individu contre VErau), kurio- 


je anglų parlamentą apibūdina šitaip: 


„Nuo tada įstatymų leidyba ėjo mano minėta kryptimi. 
Sparčiai gausėjantys autoritariniai sprendimai vis labiau 
varžė individo laisvę, o tai pasireiškė dvejopai. Viena, 
kiekvienais metais įstatymai griežtėjo ir tos sritys, kurio- 
se pilietis anksčiau turėjo visišką veiksmų laisvę, buvo vis 
labiau ribojamos; kita, pilietis buvo verčiamas atlikti veiks- 
mus, kuriuos anksčiau galėjo atlikti savo noru. Tuo pačiu 


metu didėjo mokesčiai, ypač vietiniai, o tai dar labiau varžė 


nerimauti, nes daugelyje šalių žmonės pernelyg nesipriešindami susitaikė su 
keturiais penktadaliais sumažinta alga. Toks išradingas bankrotas leidžia 
akimoju atkurti išsiderinusio biudžeto pusiausvyrą. Negana to, karai, socia- 
lizmas ir ekonominės kovos atneš kitų katastrofų, taigi visuotinės sumaišties 
epochoje, į kurią įžengėme, reikia su viskuo susitaikyti ir gyventi šia diena, 


per daug nesukant galvos dėl rytojaus, kuris nuo mūsų nepriklauso. 

asmens laisvę: sumažino jo pajamas, kurias jis gali išleisti 
savo nuožiūra, ir padidino dalį, kurią jis privalo atiduoti 


valdžios reikmėms.“ 


Didėjantis laisvės suvaržymas kiekvienoje šalyje pasi- 
reiškia tam tikra forma, kurios H. Spenseris nenurodė: 
nesuskaičiuojamų teisinių priemonių, daugiausia apri- 
bojimų, kūrimas lemia funkcionierių gausėjimą, be to, 
auga jų įtaka, kuria jie su malonumu naudojasi. Šie val- 
dininkai pamažu tampa tikraisiais civilizuotos šalies šei- 
mininkais. Jų galia vis stiprėja, nes administracinė kasta 
vienintelė išvengia pokyčių keičiantis valdžioms ir joje 
įsivyrauja neatsakingumas, neasmeniškumas ir pastovu- 
mas. Nėra baisesnio despotizmo nei tas, kuris pasireiškia 
šia triguba forma. 

Nuolat kuriant įstatymus ir įvairias ribojančias nuos- 
tatas, kurios nepaprastai suvaržo net mažiausius gyven- 
tojų žingsnelius, neišvengiamai susiaurėja piliečių laisvės 
sfera. Valstybės, pasidavusios iliuzijai, kad daugybė įsta- 
tymų geriau užtikrins laisvę ir lygybę, susipančioja vis 
sunkesnėmis grandinėmis. 

Šitaip tautos pakenkia pačios sau. Pripratusios prie 
jungo, jos ima trokšti vergystės ir greitai praranda spon- 
taniškumą bei energiją. Ilgainiui iš jų lieka tik šešėliai, 
kitaip tariant, pasyvūs, bejėgiai automatai be valios ir 


ištvermės. 

Jeigu žmogus stokoja kokios nors galios, jis jos ieš- 
ko kitur. Augant piliečių abejingumui ir bejėgiškumui, 
paprastai stiprėja valdžios įtaka. Valdžia turi parodyti 
iniciatyvą, dalykiškumą, lyderio dvasią, kurios trūksta 
individams. Jai tenka viskam vadovauti, viską saugoti 
ir visus mokyti. Valstybė tampa visagaliu dievu. Tačiau 
patirtis rodo, kad tokių dievybių galia niekada nebuvo 
ilgalaikė ir labai stipri. 

Kai kuriose tautose laipsniškas laisvės suvaržymas, 
nors laisvės regimybė ir išlieka, veikiausiai yra atgyvenu- 
sio režimo padarinys. Tai vienas iš artėjančio nuosmukio 
simptomų, kurio dar neišvengė nė viena civilizacija. 

Praeities pamokos ir akis badantys simptomai rodo, 
kad kai kurios šiuolaikinės kultūros pasiekė kaip tik tą 
paskutinį senatvės laikotarpį prieš nuosmukį. Regis, visos 
tautos neišvengiamai pergyvena tuos pačius evoliucijos 
tarpsnius, juk, kaip matome, istorija dažnai kartojasi. 

Dar glaustai aptarsime šias bendrąsias civilizacijos 
evoliucijos fazes ir baigsime knygą. Ši trumpa santrau- 
ka galbūt nušvies kai kurias šiuolaikinės minios galios 
priežastis. 

Žvilgtelėkime į ankstesnių civilizacijų didybės ir nuo- 
smukio ištakas: ką regime? 

Civilizacijos aušroje matome įvairios kilmės žmonių 


santalką, kuri susidarė individams atsitiktinai buriantis 

dėl migracijos, invazijų ir karų. Šiuos skirtingo kraujo, 
kalbų ir tikėjimų žmones vienija tik pusiau pripažin- 
tas vieno lyderio įstatymas. Tai chaotiškas sambūris, 
kuriame itin ryškiai pasireiškia psichologinės minios 
požymiai: trumpalaikė vienybė, didvyriškumas, silp- 
nybės, impulsyvumas ir smurtas. Nieko pastovaus. Tai 
barbarai. 

Ilgainiui laikas užbaigia savo kūrinį. Jam pamažu 
suteikia pavidalą aplinka, nuolatinis tautų maišymasis, 
bendro gyvenimo būtinybė. Skirtingi dariniai susilieja 
į vienį ir taip susidaro rasė, t. y. grupė žmonių, turinčių 
bendrus požymius ir jausmus, kuriuos pamažu įtvirtina 
paveldimumas. Minia tampa tauta, kuri gali išbristi iš 
barbarybės. 

Tačiau minia nustos būti barbariška tik tada, kai po 
ilgų pastangų ir nuolatinių karų bei perversmų įgis idea- 
l4. Nesvarbu kokį; ar tai būtų Romos kultas, Atėnų galia 
ar Alacho pergalė, jo užteks visiems rasės individams, 
siekiantiems jausmų ir minčių vienybės. 

Tada jau gali gimti nauja civilizacija su savo santvar- 
ka, tikėjimu ir menais. Rasė sekdama savo idealą pama- 
žu įgis visas savybes, kurios jai suteikia šviesos, galios ir 
didybės. 

Be abejonės, tam tikromis akimirkomis ji vis dar bus 


minia, bet po kintančiais minios požymiais slūgsos tvir- 

tas pagrindas, rasės siela, kuri tautai suteikia pastovumo 
ir pergali atsitiktinumą. 

Tačiau laikas, atlikęs kūrybos misiją, pradeda griau- 
namąjį darbą, kurio neišvengia nei dievai, nei žmonės. 
Tam tikrą galios ir tobulėjimo pakopą pasiekusi civili- 
zacija nustoja augti ir nuo šio akimirksnio ji pasmerkta 
greitai silpti. Sparčiai artėja civilizacijos senatvė. 

Šiuo neišvengiamu tarpsniu idealas, palaikantis rasės 
sielą, visada nusilpsta. Idealui blėstant, suyra visi religi- 
niai, politiniai ar socialiniai dariniai, kuriuos jis buvo 
įkvėpęs. 

Rasė pamažu netekdama idealo praranda ir savybes, 
kurios palaikė jos sutelktumą, vienybę ir jėgą. Indivi- 
do asmenybė ir protas gali augti, tačiau kai kolektyvinį 
rasės egoizmą pakeičia išvešėjęs individualus egoizmas, 
nusilpsta charakteris ir sumenksta veiklos galimybės. 
Vieninga tauta, visuma galiausiai virsta padriku individų 
sambūriu, kurį tam tikrą laiką dirbtinai palaiko tradici- 
jos ir valstybės santvarka. Tada įvairių interesų ir siekių 
suskaldyta tauta nebesugeba savęs valdyti ir reikalauja, 
kad valstybė kontroliuotų visas gyvenimo sritis. 

Praradusi idealą, rasė galiausiai netenka sielos — lieka 
tik individų sambūris, kuris grįžta į pirmykštę minios 
padėtį. Šis padrikas darinys be ateities turi visus perei- 


namuosius minios požymius. Tokia civilizacija nepastovi 

ir priklausoma nuo kiekvieno atsitiktinumo. Viešpatauja 
prastuomenė ir barbarai žengia pirmyn. Pati civilizacija 
gali atrodyti nuostabi, nes fasadas — ilgų amžių tvari- 
nys — dar liko, tačiau pastatas jau sutrūnijęs ir sugrius 
užėjus pirmai audrai. 

Tauta sekdama idealą iš barbarybės pereina į civili- 
zaciją, o idealui išblėsus nusensta ir miršta — tai tautos 


gyvenimo ciklas. 

